
De Singulorum Hominum 
Daemone Impugnatore 



INTRODUCTIO 



SPECIALIS est quaestio circa generalem daemonum incursum 
in homines, utrum singuli homines praeter angelum custo- 
dem itidem particularem sibi habeant assignatum daemonem 
impugnatorem. Cum autem, ex una parte, haud parvi momenti 
sit ad accuratius daemonum potestatem in singulos homines cir- 
cumscribendam, ex altera vero parte, quia hucusque a theologis 
nonnisi obiter occasionaliterque tacta fuit haec quaestio, suppe- 
ditari videtur ratio sufficiens ad eam operosius pertractandam. 
Accedit insuper alia adhuc ratio eaque cuiusdam necessitatis, 
propterea quod apud diversos theologos, praesertim manu- 
alistas, diversitas viget, imo et confusio, quoad quaestionis 
radices historicas. Deinde, disquisitio ista exinde exoptanda 
evadit, quia SUAREZ^ sententiam affirmativam "fere communi- 
ter" receptam asseverat, necnon CASAJOANA^ eamdem modo 
magis definitivo tamquam communiter receptam a scholasticis 
post Magistrum Sententiarum contendit, dum, econtra, S. BEL- 
LARMINUS,' coaevus Suarez, opinionem istam ut "errorem" 
repudiat, quando tractat de Pastore Hermae, qui ei primus 
patrocinatus est. 

Cum doctrina de angelis custodibus de fide sit traditioneque 
Ecclesiae apprime constanti ac universali suffulta, mirum non 
est, quod nonnulli ex ea ansam ad inquirendum arripuerunt, 
utrum quid simile in relatione daemonum ad homines reperire- 



1. De Angelis, 8 21 31; p. 1097. 

2. Disquisitiones Scholastico-Dogmaticae, IV (Barcinone 1894) n. 272. 

3. De Scriptoribus Ecclesiasticis, Op. Om., VI (Neapoli 1862) 18. 



2 De Singulorum Hominum 

tur.^ lUi vero, quibus sententia de proprio daemone tentatore 
arrisit, ut par est, traditionem Ecclesiae maxima cum cura 
pectinarunt, ut fundamentum, quantum possibile, ad istam 
opinionem opitulandam construerent. 

Opus igitur est sedulo inquirendi, quidnam fontes revela- 
tionis de hac re contineant, et qualia sint argumenta rationis 
pro et contra. Propter sententiae af&rmativae fautores, primum 
erit sciscitandum de quibusdam Sacrae Scripturae textibus, quos 
ipsi in adiutorium invocant. Ut subinde apparebit, suppetiae 
pro opinione affirmativa nonnisi ex traditione sive patristica 
sive theologica quaeri possunt, ideoque necesse est accuratius 
examinentur testimonia, quae huc ref erre possunt. In hac autem 
examinatione facienda opportunum, imo, et necessarium vide- 
tur aliquot textus ex integro reportare, eo quia quibusdam pla- 
cet magis exinde exprimere, quam in textu revera inest, necnon 
quia huiusmodi textus adhuc non sunt in unum collecti. Prae- 
terea, ne ex elencho eiusmodi testimoniorum confusio aliqua 
gignatur, consultius erit statim fontibus citatis valoris examen 
et crisin subiungere. Ex traditione vero patristica gressus pon- 
derenaturali fit ad posteriorem huius quaestionis apud theologos 
evolutionem, quae ferrae unice in repetita congerie horum ilio- 
rumve scriptorum ecclesiasticorum dictorum consistit. Hanc 
propter rationem, ut patebit, quasi tota vis utriusque sententiae 

4. Curiositatem historicam praebet medii aevi credulitas superstitiosa, 
cuius quippe fructus fuit daemonomania illo tempore quam maxime divulgata, 
secundum quam vel daemones custodes darentur. Ita nimirum, durante caeremonia 
sic dicti ludi bonae socieiatis seu congressus nocturni lamianim, praeses con- 
gressus — ipse Lucifer — uniaiique strigae particularem assignaret daemonem, 
(cui nomen Martinetus aut Martinellus), qui ei in omnibus serviret, suam cli- 
entulam notificaturus de congressu proxime habituro, eamque illic per aerem 
delaturus, — breviter, qui omnia suppeditaret, quaecumque desideraret ipsa striga, 
Vide, e. g. Alphon. a Castro, O. M. reg. Obs., De Impia Sortilegarum, Male- 
ficamm et Lamiarum Uaeresi, in Malleo Maleficarum, II (Lugduni 1669) 2 211. 
Quodsi quis et ipsissimas minutias de huiusmodi sordido commercio sortilegarum 
legere vellet, adeat Martinum Delrio, S. L, Disquisitionum Magicarum, quod 
opus, sex tomis compactum, modo ponderatissimo, sicut Malleus Maleficarum, 
praefert omnimoda fabulosa stupendaque de magia naturali, artificiali, dae- 
moniaca, de omnibus speciebus superstitionis, necnon de officio iudicis a'c con' 
fessoris circa maleficos. Typis vicies apparuit: Moguntiae, Lovanii, Lugduni, 
Coloniae, Venetiis, ultimo vero Venetiis 174? et Coloniae 1755. 

in argumentis theologicis proferendis consistit; idcirco, moran- 
dum aliquantulum erit in huiusmodi rationibus perpendendis. 
Etsi investigatio quaestionis secundum S. Scripturam et Tra- 
ditionem, ex necessitate f acti quod inibi paucissimum pro alter- 
utra sententia invenitur, negativa futura sit quoad formam, 
inquantum argumenta a parte affirmativa conflata vel ref ellun- 
tur vel valde extenuantur, tamen positiva ex eo quadantenus 
evadit, quod, destructis vel debilitatis fundamentis et conclu- 
suris sententiae affirmativae, eo ipso magis arguitur opinio 
negativa. Argumenta vere positiva pro sententia negativa ibi 
afferentuf, ubi quaestio ex professo secundum rationem theo- 
logicam exagitabitur. Tunc debilitas opinionis affirmativae 
dare ostendetur, simulque rationes positivae et sat cogentes 
in lucem edentur, quibus maxime innititur conclusio nostra: 
Quamvis sententia affirmativa nec falsa nec omnino impro- 
babilis dici possit, (quod quidem ferme unice propter auctori- 
tatem eorum dicitur, qui ei patrocinati sunt, sicut Magister 
Sententiarum eiusque pedisequi), tamen dicendum videtur, 
quod, dempto omni fundamento in sacris Litteris, atque non- 
nisi tenuissimo argumento positivo ex Patribus freta, omni- 
busque rationibus theologicis coniuncte perpensis, opinio illa, 
qua omni singuloque homini citra angelum stipatorem dae- 
mon pariter impugnator et mali sollicitator iam a die nativi- 
tatis indesinenter adhaerere dicitur, haud potest rationabiliter 
sustineri. 



CAPUT PRIMUM 
ARGUMENTA SCRIPTURISTICA 



EX SACRA SCRIPTURA non afferuntur ad sententiam 
afiirmativam tuendam nisi pauci textus iique valde dubiosi. 

1) CHRISTIANUS DRUTHMARUS, Corbeiensis mona- 
chus saec. 9, commentando Christi verba de pueruiis (^Mt. 18 
10) : "quia angeli eorum in coelis semper vident faciem Patris 
mei," ait: "Ex hoc loco et ex aiiis invenimus quod unusquisque 
homo duos angelos habet sibi deputatos a die ortus usque ad 
diem mortis suae, bonum et malum."^ Ast, textus iste Matthaei 
citatur quidem communiter pro doctrina de angelis custodibus, 
sed nequaquam ex eo sequitur unumquemque hominem habere 
sibi deputatum angelum malum, eoque magis, iam a die nativi- 
tatis. Quaenam autem possent esse alia loca, de quibus Druth- 
marus loquitur, in sequentibus patebit. 

Frequentius citantur duo praesertim loca circa JUDAM 
TRADITOREM, scil., lo. 13 2: "cum diabolus iam misisset in 
cor ut traderet eum Judas," cui refertur etiam illud Ps. 108 6: 
"et diabolus stet a dextris ejus," quod, ait SUAREZ,^ "de 
proprio daemone ad illum impugnandum deputato recte in- 
telligitur." Quomodo autem hoc "recte intelligatur" non est 
admodum facile intelligere. Etenim, quod textum S. loannis 
attinet, ut ex communi commentatorum interpretatione fertur, 
ipsi diabolo ascribitur pessimum illud consilium Judae Chris- 
tum tradendi, ut hoc modo demonstraretur, quanta fuerit atro- 



1. Christ. Druthmarus, /» Matth., c. 39 ad fin. (PL. 106 1409). 

2. De Angelis, 8 21 30; p. 1097. 

5 

citas et indignitas istius perfidae pfoditionis, cuius nempe tanta 
fuit enormitas, ut nonnisi ex stimulo diaboli, omnis malitiae 
patris, originem desumere potuerit. Quodam modo simili in 
Act. Apost. (5 3-4) legitur S. Petrus obiurgasse Ananiam: 
"Ananias, cur tentavit Satanas cor tuum, mentiri te Spiritui 
Sancto, et fraudare de pretio agri? . . . Quare posuisti in corde 
tuo hanc rem?" Dilucide ergo ex illo loco eruitur moralis Sa- 
tanae influxus in illo praecise crimine concipiendo complendo- 
que, haud vero Judam habuisse daemonem proprium semper 
et ab initio secum, sicut pro sententia affirmativa probandum 
extat. Describitur igitur hic, nedum tentatio diaboli exitu f elici 
in Judam acta, verum etiam omnimoda suiipsius diabolo. deditio 
ex parte Apostoli illius infidelis, qui nempe tam plene sese 
a Domino avertit, ut plene a Domino deseri atque a diabolo 
quoque modo possideri mereretur, sicut habetur in inciso paulo 
infra (v. 27) : "Et post buccellam introivit in eum Satanas." 
"Quibus verbis non affirmatur, ludam energumenum esse 
f actum, ita ut diabolus per iilapsum essentiae introisset in eum 
(daemon possidens in Scriptura nec diabolus nec satanas un- 
quam denominatur) , sed hisce verbis solummodo possessio 
ethica asseritur, in quantum diabolus vario modo ludam tenta- 
bat ad scelestum opus iamdudum praemeditatum explendum; 
ludas vero illis tentationibus non resistebat, sed cor suum tra- 
debat influxui infernalis potestatis. Sic diabolus moraliter in eo 
habitare dici poterat."^ In devinctum ergo ludam, ut in servum 
sibi plane alligatum, diabolus obtinuit specialem carcerarii po- 
testatem, sicut et in omnes peccatores, qui opera faciunt patris 
sui diaboli. 

Ex dictis statim lucescit sensus alterius textus citati ex Vs. 
108 6: "Et diabolus stet a dextris eius." Quid simile legitur 
de Jesu, magno sacerdote, apud Zach. 3 1: "et Satan stabat 



3. loannes Smit, De Daemoniacis in Historia Evangelica (Rotnae 1913) 
78-79. 

a dextris eius ut accusaretur ei." Hic vero de mera accusatione 
seu oppositione, dum in casu Judae, ut ex contextu liquet, quid 
pius ingeritur. Si enim consideratur, quod expressio ista de 
dextfis saepe saepius in S. Litteris usurpatur ad supremam ali- 
cuius potestatem ac vires denotandum, subito patescit sensus 
illius textus simulque eius connexio cum aliis ex S. loanne iam 
relatis. Hoc bene explicatur a HENRICO CUYCHIO^: "... 
quod dicitur in Ps, 108: Diabolus stet a dextris eius, non signi- 
ficat Judae traditori singularem aliquem malignum spiritum 
assignatum fuisse, qui ei assidue fuerit a dextris, sed daemonem 
(quem in praecedenti hemistichio appellaverat peccatorem, in 
illis verbis, Constitue super eum peccatorem) Judae praevali- 
turum fuisse. Sic enim constitutus est super iilum peccator, sive 
Satan, quia traditus est auctori omnium scelerum, et is potesta- 
tem et imperium in illum accepit. Eadem igitur est et posteri- 
oris hemistichii sententia . . . daemon praevalebit viribus adver- 

sus illum, et dominabitur ei quia dextrae eius praevalebit " 

Quod autem hic dicitur de Judae diabolo subiectione, dici quo- 
que potest, ecquidem secundum s. Scripturam, de quolibet pec- 
catore obdurato, cuius a dextris me super dextram diabolus 
stat accusator et carcerarius. Attamen, cum haec submissio ra- 
tione peccati subsequatur, haudquaquam inde concludere fas 
est, singulis hominibus singulos daemones modo indesinenti ad- 
haerere impugnatores; quod autem in casu demonstrandum est. 
2) Iterum, ex HISTORIA JOB voiunt quidam argumentum 
pro sententia affirmativa adstruere. Ita, e. g., CASSIANUS^: 
"$i autem consideremus et illum qui beatum Job expetiit, aper- 

tissime instruemur iiium fuisse qui semper insidiatus ei " 

Verum quidem est, diabolum extraordinario modo ad Job in- 
sultandum accessisse, sed praecise quia extraordinarius fuit 
modus tentationis non debet insumi tanquam norma pro omni- 



4. In Annotat, ad Cassiani, Coll. 8 et 13 (PL. 50 324) . 

5. Collatio 8 (secunda Sereni) c. 17 (PL. 49 750). 

bus hominibus. Ast, ex contextu totaque ex narratione potius 
videtur concludendum, Satanam non semper adfuisse Job. Ete- 
nim, in cap, 1 et 2 legitur, quod Satan Domino responderit: 
"Circuivi terram, et perambulavi eam," cui Dominus dixit: 
"Numquid considerasti servum meum Job." Insuper, toties quo- 
ties diabolus super Job manum extendere voluit, iicentiam de- 
buit petere. Videtur igitur dicendum, Satanam non fuisse con- 
stanter prope Job, ut eum vexaret, sed potius, postquam per- 
missum Altissimi obtinuerat, eum appropinquabat. Quisnam 
autem fuerit iste tentator, utrum nempe ipse diabolus et Sa- 
tanas, qui totum orbem seduxit et una cum angelis suis in 
terram proiectus fuit {Apoc. 12 9), an potius aliquis daemon 
inferior, non est extra dubitationis aieam, quamvis prior opinio 
sit probabilior.^ 

Tametsi negandum sit, Job semper secum habuisse pro- 
prium daemonem impugnatorem, ESTIUS putat de Job di- 
cendum, quod "nec negandum videtur, quin pro illo tempore 
fuerit ei Satanas a Deo deputatus ad exercitium."'' Nihil qui- 
dem obstat, quominus quis, si mavult, hanc deputationem pro 
tempore isto admittat, quamquam, hoc adhuc longe abesse ab 
admissa sententia de proprio daemone insidiatore Job, eoque 
magis singulis hominibus, deputato, nemo est qui ignoret. 

3) Inter omnia testimonia s. Scripturae maior omnino vis 
probativa tribuenda videretur verbis Apostoli in 2 Cor. 12 7: 
"datus est mihi stimuius carnis meae, angelus Satanae, qui me 
coiaphizet." Attamen, patroni sententiae affirmativae non audent 
conclusionem suam ex hoc textu solide corroboratam asserere, 
propterea quod memores sunt difficilis eiusdem interpretationis. 
Ita, e. g,, MALDONATUS, qui de caetero sententiam affirma- 
tivam credibilem opinatur, ita loquitur^: "Potest aliquod eius 



6. Pro optimo examine casus Job, vide Dkt. Theol. Cath., IV (Paris 
1898 ss.) 324. 

7. Estius, /■« 2 Sent., d. 11 par. 4; I p, 101, 

8. Comment. in Mt., c. 18 v, 10 (ed, Raich I 362; M. XXI CCSS, 864), 

rei vestigium in Scriptura notari; nam D. Paulus datum sibi 
dicit angelum Satanae, qui se colaphizet. Quod et si aliis modis 

intelligi potest, potest et hoc " Deinde, eidem interpreta- 

tioni asciscendus est pariter SUAREZ, qui vero nonnisi titu- 
banter ei patrocinatus est, de dicto textu dicendo: "Et multi 
putant huiusmodi fuisse satanam, qui ad tentandum Job spe- 
cialem licentiam petiit."^ Addi potest, quod ESTIUS,^° cui de 
sententia potius negativa persuasum erat, videtur ista Apostoli 
verba de vero angelo malo exercitante intelligere. Ut ergo cui- 
libet patet, est quaestio de textu interpretando. 

Nunc, inspecta traditione Patrum et theologorum reperitur 
quippe multitudo sententiarum circa istum "stimulum carnis," 
quo S. Paulus se colaphizari dixit, sed notandum est, quod ex- 
plicationes excogitatae quasi omnes, considerando iocutionem 
Apostoli tamquam metaphoram, causam apprime naturalem 
supponunt. Re quidem vera, duplex habetur metaphora, viz., 
"stimuius carnis meae" et "angelus Satanae." Merito autem 
ex adhibita metaphora concluditur rem, de qua loquebatur, 
Corinthiis plane notam fuisse, etsi nobis penitus sit ignota. Qua 
de ratione occasio data est variis hypothesibus, quatenus, ut 
solum communiores sententiae recenseantur, nonnulli suppo- 
nunt morbum aliquem corporalem, alii aerumnas ab adversariis 
obsitas, alii adhuc incitamentum concupiscentiae libidinosae, 
dum aliis demum placet, stimulum istum carnis uti perpetuam 
memoriam vitae ante conversionem actae explicare. Ut observat 
R. CORNELY," manifeste constat ex toto contextu, quod de 
aliqua re magnum causante dolorem agitur; et sicut alibi in 
S. S. res materiales angeli Dei nuncupantur, ita pariter hoc ioco 
malum obsidens Apostolum appellatur angelus Satanae, cuius 
voluntati proxime obedit, cum Deus, ut altiorem suum finem 



9. Suarez, de Angelis, 8 21 30; p. 1097. 

10. In 2 Sent., d. 11 par. 4; I p. 101. 

11. R. Cornely S. J., Comment. in S. Pauli Epistolas, III (ed. 2 Parisiis 
1909) 323-327. 

attingat, id permittat. Restat ergo ex consensu interpretationis 
traditionalis, S. Paulum ex quadam affictione dolorosa labo- 
rasse, quam figurative angelum Satanae vocat, ideoque conse- 
quenter nuUo modo exinde potest conciudi, Apostolum habuisse 
sibi deputatum daemonem aliquem pefsonalem, qui ipsum cola- 
phi^aret, "ne magnitudo revelationum extollat" eum, ut ipse 
eodem loco explicat. 

Inspectis textibus illis paucis allatis eorumque sensu magis 
obvio et naturali exposito, iure meritoque CONCLUDITUR 
cum GAZZANIGA, quod sententiae aflSrmativae patroni "fa- 
teri coguntur, se perspicuis sacr. Litterarum testimoniis esse 
destitutos; quae enim afiferri possunt, probant dumtaxat, dae- 
mones pro sua malitia hominibus perpetuo insidiari, non autem 
unicuique hominum aliquem individuum comitem adesse malum 
angeium, aut genium."^^ Si autem ad istam sententiam con- 
firmandam sufficerent textus s. Scripturae de daemonum mali- 
tia generaliter inter homines explicata, tam abundanter ajBferri 
possent, ut thesis ista uno saltu de fide declaranda esset. Cum 
vero res ita non sit, fatendum est, solam viam ad opinionem 
affirmativam fulciendam relictam eam esse, quae in traditione 
Ecclesiae habetur, ad quam igitur exponendam incumbit nunc 
opus nostrum navare. 



12. Gaz2aniga, Prael. Theol, IV diss, 1 c. 19 n. 299. 



CAPUT SECUNDUM 
TESTIMONIA EX TRADITIONE 

IN TBADITIONE antiqua Ecclesiae perdifiicile est hac de re 
Fatres, (qui soli sunt testes auctoritativi traditionis) , suffi- 
cienti numero sufficientique loquelae claritate invenire, ut verum 
ac legitimum argumentum construi possit; imo, tam difficile est 
hoc, ut fautores alterius sententiae ad opera apocrypha, si non 
vel haeretica, necessum habeant recurrere. 

Sicuti supra in introductione notatum fuit, boni videtur con- 
siiii varios textus hanc circa rem hic illic apportatos maiori inte- 
gritate referre, non tantummodo ad meliorem conficiendam 
crisin, verum etiam quia huiusmodi testimonia hucusque nullibi 
in unum redacta inveniuntur. Ut postea patebit, tota quanta 
traditio catholica de proprio daemone pro singulis hominibus in 
libro Pastore Hermae fundatur. Testes enim posteriores alicuius 
momenti sese revocant ad communem istum fontem. Videtur 
igitur ratio sufficiens, si non vera necessitas, suppeditari, ut tex- 
tus Hermae eiusque auctoritas fusiori omnino crisi subiiciatur. 

1) HERMAS, in cap. 2 sexti mandati,^ haec habet verba 



1. Insumitur textus Codicis Sinaitici (quem invenit et publicavit Tischen- 
dorflF an. 1862), relatus a Fr. Xav. Funk, Patres Apostolici, I (ed. 2 Tubingae 
1901) 488. Versio graeca ap. Migne (PG. 2 927-928) est imperfectior, carens 
aliquibus verbis. Notatu dignum est, Pastorem Hermae per multa saecula non 
esse cognitum nisi in versione latina, quapropter vulgata nuncupata, quae ex 
MS. Vat. critice edita est a Hiigenfeld (Lipsiae 1873) et iterum a von Geb- 
hardt (Lipsiae 1877). Originalis textus graecus, partim genuinus et partim a 
Simonide, qui eum super Montem Athensem invenit, commentitie transcriptus, 
publicatus est in bona fide a Rudolpho Anger (1856), ast, fraude posterius 
deprehensa, iterum emissus est forma germana ab eodem Anger et Dindorf in 
Leipziger Repertorium d. deutschen u, auslandischen Literatur (III 1856 138). 
Dein, typis identidem impressus est hic genuinus textus graecus et quidem a 
Dressel (1857, 1863), Hilgenfeld (1866, 1881), Funk (1901), etc. — Vide 
Catholic Encycl., VII (New York 1910) 270. 

11 

angeli in visione loquentis: "Audi nunc, inquit, primum de fide. 
Duo sunt angeli cum homine, unus iustitiae et unus nequitiae. 
Quomodo igitur, inquam, Domine, operationes eorum cogno- 
scam, cum ambo angeli mecum habitent?" Et postquam descrip- 
tae sunt boni angeli operationes, additur: "Cerne nunc et opera 
angeli nequitiae. Primum omnium iracundus est et amarus et 
demens, et opera eius mala sunt et pervertunt servos Dei; cum 
igitur hic in cor tuum ascenderit, cognosce eum ex operibus 

eius " Et adhuc alia mali angeli opera recenset et tandem 

condudit: "Tu ergo cum cognoveris opera eius, recede ab eo 
et nihil ei crede, quia opera eius mala sunt et perniciosa ser- 
vis Dei." 

In faciendo EXAMINE EXTERNO huius operis notare 
iuvat, quod, non obstantibus multis peritorum disquisitionibus, 
iudicium omni ex parte definitivum adhuc non est prolatum. 
Communiter tenetur auctorem, laicum aliquem et servum, in 
primo dimidio saeculi secundi hunc librum moralem, non vero 
totum simul, conscripsisse. Ipsius autem apud coaevos posterio- 
resque auctoritas nec eadem seraper nec constans erat;^ sufficiat 
hic, ut brevi tantum elencho quidam notentur. Ita ergo, S. Atha- 
nasius et Theodoretus Pastorem considerant canonicum; notus 
porro et approbatus fuit a S. Irenaeo, Clemente Alex., et Ori- 
gene.' S. Hieronymus vero refert librum istum tanquam utiiem. 



2. Habeas omnia "Veterum Testimonia de S. Herma" in unum coliecta a 
Galland (Veterum Patrum Bibliotheca, I Venetlis 1765) ap. M. (PG. 2 819- 
834). 

3. Comment. in Ep. ad Rom., X n. 31 (PG. 14 1282), loquendo de c. 
16, V. 14, ubi Apostolus commemorat "Hermam," Origenes ait: "Puto tamen 
quod Hermas iste sit scriptor libelli illius qui Pasior appellatur, quae scriptura 
valde mihi utilis videtur, et ut puto divinitus inspirata. ..." Ideo sat communi- 
ter penes priscas ecclesias graecas Paslor ceu liber inspiratus est reputatus, quia 
iste Hermas a S. Paulo nominatus falso consideratus est ipsius auctor, Pastar 
ergo nonnisi inter libros apocryphos in bono sensu acceptos est relegandus, 
utilis quidem ad instructionem moralem, minime vero ad doctrinam dogmaticam 
auctoritative conficiendam, Tamen, in Fragmento Muratoriano, legitur: "Pastorem 
vero nuperrime temporibus nostris in Urbe Romana Herma conscripsit, sedente 
cathedra Urbis Romae ecclesiae Pio episcopo fratre eius, Et ideo legi eum qui- 
dem oportet, se publicare vero in ecclesia populo neque inter Prophetas com- 
pletum numero, neque inter Apostolos finem temporum potest," 

etsi apud latinos ignotum,^ sed, sicut et Papa Gelasius in con- 
cilio 70 episcoporum, eundem inter apocryphos posuit.' TER- 
TULLIANUS,^ etsi qua catholicus librum Hermae approba- 
verit, factus tamen Montanista, hoc modo est allocutus Papam 
Caliixtum: "Sed cederem tibi, si scriptura Pastoris, quae sola 
moechos amat, divino instrumento meruisse incidi, si non ab 
omni concilio Ecciesiarum etiam vestrarum inter apocrypha et 
falsa iudicaretur, adultera et ipsa, et inde patrona sociorum." 
Demum, sicut notat BARONIUS,^ a censura ista adversa per 
TertuIIianum testificata posteriores non recesserunt; imo, se- 
cundum S. Athanasium Ariani eo libro usi sunt ad haeresim 
suam tuendam. De praesenti autem quaestione referri potest 
iudicium S. BELLARMINI, ubi loquitur de Pastore Hermae:^ 
"Quamvis autem hic liber multa utilia habeat . . . habet tamen 
etiam aliqua noxia . . . ut etiam illud de duobus geniis . . . singu- 
lis hominibus a Deo tributis; quem errorem ex hoc auctore ac- 

cepit lo. Cassianus . . . et ante eum Origenes " Non vero 

sat constat, quare istam doctrinam "errorem" vocet, utrum 
nempe simpliciter quia singulis hominibus ascribebatur angelus 
cum bonus tum malus, an potius quia putat Hermam et angelum 
malum ab ipso Deo tributum esse dixisse; si autem hoc posterius 
sit S. Bellarmini mens, dicendum est, talem doctrinam non in- 
veniri ita explicitam in textu Pastoris. Hoc idem iudicium S. 

4. De Viris lllustribus, c. 10 (PL. 23 625-6) ait S. Hieronymus: "Herman 
. . . asserunt auctorem libri, qui appeliatur Pasior, et apud quasdam Graeciae 
Ecclesias iam publice legitur. Revera utilis liber, multique de eo Scriptorum 
veterum usupavere testimonia. Sed apud Latinos pene ignotus est." Fusiorem 
notitiam affert Eusebius, Hist. Eccles., III c. 3 (PG 20 217-218): "sciendum est 
eum librum a nonnullis quidem in dubium esse revocatum. Quamobrem inter 
receptae auctoritatis libros censeri non potest. Ab aliis vero maxime necessarius 
iudicatur, iis praesertim qui primis religionis nostrae elementis instituendi sunt. 
Unde etiam in Ecclesiis eum publice legi comperimus, et quosdam ex vetustissi- 
mis scriptoribus ipsius testimonio usos fuisse." 

5. S. Hieronymus, In.Hahacuc, I c. 1 v. 13-14 (PL. 25 1286), dicit quod 
"liber iUe apocryphus stultitiae condemnandus est," propterea quod Pastor 
Hermae docet stultitiam de angelis custodibus pro reptilibus et aliis animali- 
bus brutis. 

6. De Pudicitia, c. 10 (PL. 2 1000) ; vide et c. 20 (PL. 2 1021). 

7. Annal. Eccles., II (Lucae 1738) 204 super annum 159. 

8. De Script. Eccles., Op. Om., VI (Neapoli 1862) 18. 

Bellarmini de valore Hermae circa hanc quaestionem de angelis 
voiunt aliqui iam longe prius apud (S.) PROSPERUM AQ. 
invenire. Hic enim pro viribus defendendo doctrinam S. Au- 
gustini circa gratiam, liberum arbitrium, et praedestinationem 
scripsit Librum contra Collatorem, in quo doctrinam Cassiani 
energice refellit. Dicit enim ibi,' movendo contra Coll. 13 c. 12: 
"Post illud autem nullius auctoritatis testimonium quod dispu- 
tationi suae de libello Pastoris inseruit, ex quo ostendere voluit, 
inter boni et mali angeli contrarias suasiones, ita omnem ho- 
minem naturali iudicio et propriae discretioni esse commissum. 
..." Verum est quod Prosper sententiam istam de duplici an- 
gelo cuilibet homini praesente refert; nihilo tamen secius, ut ex 
toto contextu eiusdem eruitur, hanc praecise opinionem non 
vult exprobrare, sed potius sese occupat cum doctrina Cassiani 
(qui enim Semi-Peiagianismo infectus erat), circa gratiam et 
liberum arbitrium. In hac autem materia ex integro dirimi vult 
auctoritatem Pastoris, sicut patet ex suis verbis "ex quo osten- 

dere voluit " Caeterum, nihil dicit Prosper de sententia 

circa duos genios, quam nonnisi obiter commemorat.^° 

Addenda nunc sunt aliqua verbula DE INTERNO CHAR- 
ACTERE Pastoris Hermae. lam in antecessum notare oportet, 
quod Hermas in sua praesertim doctrina de angelis bonis et 
malis iampridem immerito omnino accusatus est, influxum Gno- 
sticismi subiisse. Hoc quidem ultimo dimidio saeculi proxime 
elapsi critici germanici, Rationalismo laborantes, contenderunt, 
qui textum originalem nuper inventum et publicatum commen- 
tati sunt. Nihilo tamen minus, Hermae Pastorem doctrinam sub- 
stantialiter sanam praebere permulti tam ex antiquis quam ex 
recentioribus fassi sunt. Praetereundum vero non est, quod secun- 
dum Originem ille iiber a nonnullis in contemptu habitus fuit, 



9. Prosper, Liber contra Collatorem, c. 13 (PL. 51 247 s.), 

10. Ex dictis patet, H, Cuychii iudicium ipsius textus veritati non convenire 
quando dicit: "D. Prosper quoque in op. adv. 13 CoII. edito, hanc ipsam sen- 
tentiam de duobus angelis . . , uti falsam reiicit," Annotat. (PL, 50 323). 

ex quo consequitur eum plenatn apud omnes fidem haud esse 
adeptum; porro S. Hieronymus notat, hoc opus apud latinos 
ferme ignotum fuisse. Mirum igitur non est, quod tantummodo 
apud Orientales inveniuntur, qui Pastoris doctrinam de angelo 
maio singulis hominibus praeter angelum custodem assignato 
subsecuti sunt. 

UTILITAS Pastoris IN RE MORALI, quidquid sit de in- 
dole litteraria, sincera laude admittenda est. Modo enim admo- 
dum efficaci proponit atque inculcat conformiter ad scopum 
suum principalem communes normas practicas ad christiano 
more vivendum, quantum nempe ad poenitentiam, baptismum, 
matrimonium, opera caritatis etc. Quoad autem REM DOG- 
MATICAM, iudicium aliquantulum reservatum ferri debet. 
Enimvero, sicut iam notatum est, inter apocrypha relatus est a 
Papa Gelasio in concilio 70 episcoporum et, de caetero, uni- 
versaliter in prisca Ecclesia ut liber canonicus reiectus est. Acce- 
dit ratio intrinseca ex eo, quod valde est allegoricus, quatenus 
doctrinam suam multis parabolis cum visionibus et mandatis 
intextam ab angelo in forma pastoris apparente collatam refert. 
In genere ergo dicendum videtur, hunc librum, quantum ex se 
est, non magnum affert argumentum dogmaticum, nisi inquan- 
tum a Patribus Ecclesiae confirmetur. 

QUAESTIO AUTEM SPECIALIS de isto textu citato circa 
prima verba versatur, quae ita sonant: "Audi nunc, inquit, pri- 
mum DE FIDE." Res enim prorsus inopinata est, quod GAZ- 
ZANIGA, nimio fervore in sententiae negativae patrocinando 
arreptus, illam vocem de jide (jieqI irjg morecos) eodem 
sensu sumpsit ac terminus ille technicus, quo doctrina ad de- 
positum revelationis pertinens designatur. Dicit enim quoad 
supra relata verba:" "Hermae testimonium, si quidquam va- 
leret, nimium probaret, scilicet hanc doctrinam de duobus con- 



11. Gazzaniga, Prael. Theol, IV diss. 1 c. 19 n. 301. 

trariis geniis, qui singulis hominibus adstent, pertinere ad 
fidem." Haec vero interpretatio prorsus est reiicienda. Ex an- 
alysi critica contextus verum sensum istius vocabuli optime ex- 
plicat A. BAUMEISTER.^2 Etenim, vox ista potius trahenda 
est ad significationem cognoscere, intelligere, sicuti ex ipso con- 
textu eruitur; nam de utroque angelo quaerit Hermas "Quo- 
modo . . . operationes eorum cognoscam (yvaoofiai), cui ange- 
lus "Audi . . . et intellige (oi5vib) eas," et postea, "Cerne (8Qa) 
nunc et opera angeli nequitiae . . . cognosce eum ex operibus 

eius Tu ergo cum cognoveris (dmyvovg) opera eius. re- 

cede ab eo et nihil ei crede (nloxsve) ." Sequitur exinde, quod 
significatio exacta tituli in aliis verbis magis explicativis haec 
est: "Audi, nunc, inquit, primum quod sciendum est de angelis. 

Duo enim sunt angeli cum homine etc " Etenim, in utroque 

inciso, relatio Hermae ad angelum sive bonum sive malum per 
fidem exprimitur, inquantum angelus eum alloquens vult Her- 
mam instruere de praesentia utriusque angeli per respectiva 
opera alterutrius dignoscenda. Praeterea, significatio cognoscere 
arguitur ex eo, quod angelus praesentiam suam operativam in 
anima manifestat per locutionem et per suggestionem cogita- 
tionum affectionumque aut bonarum aut malarum ab Herma 
caute discernendarum, ita ut cognoscat sitne angelus bonus vel 
malus. Nam, ut patet, obiectum, ad quod refertur istud voca- 
bulum nlong, est in ordine cognitionis practicae. — Quam- 
vis igitur Hermas non velit hanc doctrinam uti de fide creden- 
dam proponere, restat inconcussum, verbis literaliter sumptis, 
eum docere singulis hominibus adesse geminum angelum, bo- 



12. Die Ethik des Pastor Hemae (Freiburg i. B. 1912) p. 79 par. 23: 
"Bedeutung der Jtlotis im sechsten Mandat." Notat vero quod "Schon die 
Konstruktion des Wortes selbst legt den theoretischen Sinn nahe. . . . Der 

Inhalt des Satzes bezieht sich auf das Verhalten beiden Engeln gegenuber 

Das Verhalten selbst wird beidemal mit reioxis bezeichnet und im zweiten Satz- 
gliede ausdriicklich gesagt, was Hermas beziiglich des bosen Engels glauben 
soll...." 

num nempe et malum." Scopus autem Pastoris non est doc- 
trinam dogmaticam proponere, sed potius certas veritates enun- 
tiare cognoscendas et proponendas in ordine ad vitam moralem 
rectius vivendam. Totius iibri tripiex argumentum delineat in 
Man. 1 : "Primum omnium, crede quod unus est Deus . . . et 
time eum, et timens habe abstinentiam . . . ": fides, timor, poe- 
nitentia, Man. 6, 1: "Praeceperam tibi in lo man., ut custo- 
dires fidem et timorem et poenitentiam." Ubique, v. g., Man. 9, 
refert ad saiutarem lianc cognitionem sive fidem, uti in Man. 6, 
2: "Audi, nunc, inquit, primum de fide." Dein, a Man. 7 in 
porro de timore, et in libro tertio de via poenitentiae. 

2) Aliud adhuc testimonium antiquissimum, quod in favo- 
rem sententiae affirmativae non ab Origene modo citatur, verum 
et a posterioribus defensoribus, est illud EPISTOLAE BARNA- 
BAE dictae, in cuius capite 18 legitur:^^ "Duae sunt viae doc- 
trinae ac voluntatis: altera lucis, altera tenebrarum. Differentia 
vero multa duarum viarum. Uni siquidem praepositi sunt an- 
geli dei lucem praeferentes, alteri vero angeli satanae. Ac ille 
quidem dominus est a saeculis et in saecula: hic autem princeps 
temporis praesentis iniqui." Hic vero textus pro opinione illa 
ajffertur, quod singulis hominibus angelus tum bonus tum malus 
personaliter adhaeret. 

Ante omnia convenit animadvertere, hoc scriptum, secun- 
dum commune criticorum modernorum iudicium, Barnabae, 
discipulo S. Pauli, nefas esse attribuere, non obstante tradi- 
tione antiquissima in contrarium. Enimvero, excessivus allego- 
rismus, negatio sensus literalis, etc, quae inibi proponuntur, 
haudquaquam conformia dici possunt menti S. Pauli et Barna- 
bae, Videtur autem auctorem fuisse quemdam iudaeum christi- 
anum Alexandriae, qui versus finem saeculi primi vel in primis 
decenniis saeculi secundi scripsit. 



13. In APPENDICE huiusce operis revolvitur quaestio utrum Hermas 
revera docuerit dupiicem angelum personalem singulis hominibus ascisci. 

14. Funk, Patres ApostoUci, I (ed. 2 Tubingae 1901) 88-91. 

Quod ad doctrinam textus citati attingit, videtur omnino 
negandum sententiam de proprio daemone exinde fulciri. Nam, 
quod in dicto loco proponitur, nihil aliud est quam communis 
doctrina christiana, iam antea in Didache proposita, de duplici 
via, iustitiae nempe et iniquitatis. Ne una vocula quidem ibi 
insinuatur, cuilibet homini adhaerere proprium daemonem im- 
pugnatorem sed mere perhibetur satanae praelatio super viam 
tenebrarum. — Et de hoc sat videtur dictum. 

3) Logice nunc sequitur testimonium ORIGENIS, qui, 
auctoritate fretus Hermae et Epistolae Barnabae, indubitanter 
sententiam affirmativam defensitat. Multis enim in locis com- 
memorat hanc sententiam, quam vero magis secundariam vi- 
detur considerare, inquantum eam ibi affert, ubi communem 
illam de duplici via doctrinam vult illustrare. Hoc patet prae- 
sertim in libro de Fnndpiis,'^^ ubi luctamen, quod adversus po- 
testates tenebrarum gerendum habemus, describit, atque, ener- 
gice contendendo non omnia peccata instinctu diaboli com- 
mitti, concedit "quod vero etiam per angelos vel bonos vel 
malos aliqua humanis cordibus suggerantur," et hoc deinde illu- 
strat citando Pastorem Hermae et Epistolam Barnabae. Ast, 
nihil omnino ipse dicit de duplici isto genio, sed potius in aliam 
partem, de duplici specie cogitationum, bonarum nempe et ma- 
iarum, de duplici via, lucis scilicet et tenebrarum intendit, quam 
doctrinam vult praecise affirmare. Haec observatio ex eo vi- 
detur colorari, quod apud Barnabam, ut vidimus, non proponi- 
tur nisi doctrina de duplici via. Hanc ergo doctrinam hoc loco 
ex professo tradit Origenes, illam vero de duplici angelo so- 
lummodo tacite approbat. Unde sequitvir, nos non amplecti sen- 
tentiam GAZZANIGA,^^ qui vult Origenem in interpretando 
sensum Barnabae ex praeiudicio ad suam opinionem de malo 
genio homini adhaerente confirmandam decipi potuisse. 



15. Origenes, de Principiis (HeoI Aoxffiv) 3 2 (PG, 11 305). 

16. Prael. TheoL, IV diss. 1 c. 19 n. 304, 

Quamquam vero res ita se habeat, utile proculdubio erit 
aliquid de valore huius operis dicere, cum iste locus maiori fre- 
quentia a fautoribus sententiae affirmativae in medium profera- 
tur. Orthodoxia huiusce libri valde sub iudice exagitabatur. 
Aliquot autem errores in eo inesse, haud negari posse videtur; 
adiungendum tamen est in f avorem Origenis, quod in hoc opere 
non habetur eius mens definitiva, quia in eo conflando suam 
profitetur intentionem nonnisi solutiones hypothetkas dandi 
circa aliquas quaestiones, inter quas, quod pro praesenti notatu 
magis dignum est, eas circa naturam spirituum necnon liberum 
hominis arbitrium, (in quibus praesertim abundant errores!), 
recensendae sunt. Maximi vero est momenti, quod Origenes 
hberum arbitrium concipit quemadmodum aliquam potentiam 
indefinitam, quae inter bonum et malum vacillat, Huiusmodi 
autem principii relatio cum doctrina de duplici via neminem 
effugiet. 

Praesto adhuc sunt duo alia loca Origenis, quae, quamvis 
pro sententia de binis angelis hominibus singulariter deputatis 
communiter citentur, per se nonnisi doctrinam de duplici via 
deque bonorum angelorum tutela atque malorum insidiis, sk in 
genere, proponunt. Ita, in Hom. 23 in Josue,^'' de praesidio 
angelorum ioquendo, dicit: "vel certe illud quod erga homines 
geri ex Scripturis saepe docuimus, quod et boni angeli adsunt 

hominibus et contrarii " Quid omnino simile habet etiam 

in Commentario in Ep. ad Rom.^^ ubi de discrimine carnem 
inter et spiritum (Rom. 8 9) disserendo, ait: "Sunt praeterea 
(sicut in multis Scripturae locis invenimus) etiam utriusque 
partis, vel utriusque viae fautores quidam et adiutores angeli. 
Nam carni concupiscenti adversus spiritum favet diabolus, et 
angeli eius, et omnes spiritales nequitiae in coelestibus, cuncti- 



17. Hom, 23 in Josue, n. 3 (PG. 12 937). 

18. Comment. in Ep. ad Rom., 1 n. 18 (PG. 14 866). 

que adversutn quos hominibus luctamen est, principatus, et 
potestates, et mundi huius rectores tenebrarum. Econtrario vero 
spiritui adversus carnem decertanti, animamque humanam, quae 
media est, ad se revocare conanti, favent et adiuvant angeli 

boni " 

Ex dictis autem non licet concludere, Origenem sententiam 
de malo genio cuilibet assignato ex toto corde ampiexum non 
fuisse. Advertatur enim, quid dicat ubi ex professo de angelis 
tutoribus disserit: "Neque enim fas est credere, malos angelos 
suis praeesse provinciis, et bonos non easdem provincias habere 
permissas. Hoc autem quod de singulis provinciis dicit, puto 
etiam de universis hominibus generaliter debere credere. Uni- 
cuique duo assistunt angeli, alter iustitiae, alter iniquitatis," 
et repetit doctrinam Pastoris de cognitione utriusque angeli ex 
operibus eiusdem; et subinde proficiscitur: "Quomodo igitur 
per singulos homines bini sunt angeli, sic opinor et in singulis 
dispares esse provinciis, ut sint et boni, sint et mali."^^ Atta- 
men, quantum ad hunc textum, opus est praesertim modum 
opinativum notare, quo ipse loquitur; dicit enim "puto" singu- 
lis hominibus duos assistere angelos, et postea, "opinor" ange- 
los esse in singulis provinciis dispares. Relate ad hoc alterum 
membrum animadvertendum est, quod Origenes ex praemissa 
multo minus probata velle demonstrare rem iam magis pro- 
batam; nam ex eo, quod mali angeli suis praeesse provinciis 
dicantur, concludit easdem pariter bonis angelis ascisci. In 
genere, Origenes tendentiam ostendit, omnibus singulisque 
rebus, etiam minimis, proprios ascribendi angelos praesides; ita, 
V. g., in Uom. 14 in Num?^ angelos vult praeponi super bestias 
terrae, quae doctrina apud alios pariter,^^ speciatim Platonicos, 



19. Origenes, Eom. 12 in Luc. (PG. 13 1829). 

20. Hom. 14 in Num. (PG. 12 680). 

21. Otto Eveiiing, Die Paulinische Angeblogie und Damonologie (Got- 
tingen 1888) p. <59 ss., adducit multa documenta ad delineandam traditionem 
iudaicam de angelis qui singulis rebus creatis praepositi sunt. Ita, p. 73: "Es 

invenitur. Iterum, ex eo, quod diversos daemones dicit praeesse 
diversis vitiis, Origenes videtur insinuare, plures esse daemones 
singulis hominibus, etsi forse non continue, adhaerentes. — Cae- 
terum, difficile est, Origenem ab exaggeratione in materia de 
angelis exonerare. 

Modo deinde magis determinato eamdem de duplici angelo 
sententiam proponit in Hom. 35 in LucP in qua eam adhibet 
ad allegorice explicandum verba Christi apud Lucam (12 58) : 
"Cum autem vadis cum adversario tuo ad principem, in via da 
operam liberari ab illo, ne forte trahat te ad iudicem et iudex 
tradat te exactori, et exactor mittat te in carcerem." Huc Ori- 
genes lectorem refert ad Pastorem Hermae, ubi "inveniet cunc- 
tis hominibus duos adesse angelos: malum, qui ad perversa ex- 
hortatur, et bonum qui ad optima quaeque persuadet. Scribitur 
alibi, quod assistant homini, sive in bonam, sive in malam par- 
tem duplices angeli." Paulo infra, redeundo ad verba Christi, 
interpretatur adversarium ut diabolum, et dicit: "Semper no- 

biscum est adversarius Semper nobiscum adversarius gradi- 

tur, numquam nos deserit Et unusquisque nostrum secum 

habet adversarium cohaerentem, cuius opus est ducere nos ad 
principem . . . '\^^ ad praesidem nimirum daemonem.^'^ 

Instar conclusionis pro huiuscemodi expositione mentis Ori- 
genis circa hanc quaestionem optimum praebent pauca aliqua 
verba in opere suo Contra Celsum, quod maioris ex eo est mo- 
menti, quia mentem ipsius quam maxime maturam ostendit. 
Loquendo de iuramento Imperatori faciendo, per quod non- 
nulli daemonem adiurari dicebant, ait:^^ "et hoc modo mori 
nobis potius est, quam iurare per malum et perfidum dae- 



22. Origenes, Hom. 35 in Luc. (PG. 13 1889-1890). 

23. Ibid, (col. 1891). 

monem, cjui persaepe cum homine peccat quem sortitus est, 
aut etiam plus eo peccat." 

Ex omnibus relatis textibus RESUMENDO, extra dubita- 
tionis forum videtur positum, quod Origeni reapse persuasum 
erat singulis hominibus praeter angelum custodem adhaerere et 
daemonem proprium insidiatorem, eodem modo ac Hermas do- 
cuit, quem in hoc ducem sibi associavit. Quae cum ita sint, in- 
spiciendum nunc est, quantum eius testimonium valeat. Im- 
primis dicendum, auctoritas Origenis in hoc non ita simpliciter 
dissolvi potest, ut dicatur cum CUYCHIO,^^ quod "Neque 
movere nos debet Origenis auctoritas, nam in multis passim 
hallucinatus est," sive cum HURTER:" "Caeterum Origenes 
plura de angelis singuiaria et abnormia a doctrina cathoiica 

habet "^^ Enimvero, ex eo sirapliciter, quod in aliis rebus 

dissona a communi doctrina proferat,^^ non statim licet vel in 
hoc puncto Origenem de errore condemnare, vel eo omnem di- 
rimere auctoritatem. Cum enim de re aliqua libere disputanda 
agatur, considerandum est, anne Origeni in hoc sive rationis 
argumenta, sive auctoritas aliorum Patrum suppetias ferant. 
Relate ad primum iam ostensum est, Origenem in sententia 



26. Annotat. (PL. 50 323). 

tatem omnium istarum doctrinarum haereticalium ascribatur. 

affirmativa de daemone pro singulis liominibus ampiectenda, 
quam ex Pastore repetiit, nulla argumenta propria perhibet, 
quamvis eam ex s. Scriptura erui dicat, imo, quod ex se est, 
ioqueia hypothetica seu opinabiii utatur. Postea autem vide- 
bitur, quantum argumenta ab aliis proposita valeant. Restat 
igitur nunc videndum, num fortasse inter alios Patres pro ista 
opinione adstipulatores inveniri possint. 

4) LACTANTIUS, qui pariter pro sententia afi&rmativa in- 
vocatur, aliqua huc ref erentia profert, ubi illam sententiam erro- 
neam proponit, iuxta quam angeli a Deo primitus in custodiam 
hominum missi, cum iisdem carnaliter peccaverunt. Qui vero ex 
hac commixtione nati sunt, nec homines nec angeli fuerunt, 
sed quamdam mediam naturam habentes. Angeli autem pec- 
cantes, quia nec in coelum nec in inferos inter daemones coe- 
lestes recipi potuerunt, remanere super terram coacti sunt, et 
sublata eorum missione ad homines custodiendos, malitiose in- 
ceperunt generi humano insidiari. Deque his dicit Lactantius:'° 
"Hi, ut dico, spiritus contaminati ac perditi per omnem terram 
vagantur, et solatium perditionis suae perdendis hominibus 
operantur. Itaque omnia insidiis, dolis, erroribus complent; 
adhaerent enim singulis hominibus, et omnes ostiatim domos 
occupant ac sibi geniorum nomen assumunt." Ulterius, secun- 
dum eum, huiusmodi genii sese corporibus hominum insinuant, 
occulte in visceribus operantur, citant morbos, terrent somniis 
animos, et mentes furoribus quatiunt. 

Ante omnia animadvertendum est, Lactantium, cui quidem 
fama immortalis est facundissimi rhetoris, ad theologiam vero 
quod spectat, non admodum securam minimeque profundam 
praebere doctrinam; quod quidem in loco citato nitide illustra- 
tur. Opinionem enim istam funditus erratam amplectitur, iuxta 
quam angeli custodes in initio carnaliter cum hominibus com- 



30. Divinae Institutiones, 2 15 (PL. 6 332). 

miscuissent.^^ Praeterea, duo dari genera daemonum, quorum 
uni ingressus inferni non patescit, vix sustineri potest; nec 
minus, quod angeli excommunicati ex coeio et inferno homini- 
bus insidiantur ad proprium suum solamen. Denique, quod 
eiusmodi daemonibus ascribuntur omnia ista mala corporalia, 
somniorum terricuiamenta, etc. etc, haud videtur dignum 
consideratione. 

Quibus considerationibus praemissis, quaeri potest, quisnam 
promptus erit, ex tali farragine idearum extravagantium tria 
sola verba excipere ad doctrinam aliquam serio confirmandam? 
Dicit enim Lactantius de daemonibus istius peculiaris speciei, 
quod "adhaerent singulis hominibus." Praeterea, etiamsi haec 
iusta reilexio posthabeatur, adhuc est advertendum, sententiam 
de proprio uniuscuiusque hominis daemone in dictis verbis, ut 
iacent, non enuntiari; nam aliud est dicere, daemones singulis 
hominibus adhaerere, et aliud, singulos adhaerere singulis ho- 
minibus in individuo. Etenim, doctrina catholica docet, dae- 
mones singulos homines infensare, quia in s. Scriptura et tra- 
ditione infestatio daemoniaca modo simpliciter universali pro- 
ponitur. Idcirco, valde paucum videtur Lactantius aiferre in 
favorem sententiae aifirmativae. 

5) Post Lactantium, ad sententiam affirmativam auctoritatis 
argumento corroborandam, advocatur TERTULLIANUS, qui 
secundum Suarez dictae sententiae suffragatus esset. Scribit 
enim in libro De Anima/^ postquam bona naturalia animae et 
corporis descripsit: "Quae omnia nativitus animae conlata, idem 



31. Occasio huiusce sententiae capta est ex Gen. 6 2: "videntes fiUi Dei 

qui in primordiis invidet, nunc quoque obumbrat atque de- 
pravat, quominus aut ultro prospiciantur, aut qua oportet ad- 
ministrentur. Cui enim hominum non adhaerebit spiritus ne- 
quam, ab ipsa etiam ianua nativitatis animas (al. animae) au- 
cupabundus, vel qua invitatus, tota ilia puerperii superstitione." 
Dein, depingit quomodo omnes, qui "idololatria obstetrice na- 
scuntur," iampridem ante nativitatem patrocinio circumferantur 
deorum. Et continuat: "Sic et omnibus genii deputantur, quod 
daemonum nomen est. Adeo nulia ferme nativitas munda est, 
utique ethnicorum." 

Attamen, omnino immerito ex hoc loco eruitur, TertuUianum 
ommbus singulisque hominibus iam a nativitate proprium attri- 
buere daemonem; hoc enim cuilibet totum contextum legenti 
patescit. Nam, scopum limitatum sibi praefigere Tertuiiianum, 
iam ex eo insinuatur, quod de bonis naturalibus sermocinatur, 
et quidem praecipue ethnicorum, sicut in ultimis verbis explicite 
habetur. Praeterea, modo valde energico invehit in mores super- 
stitiosos paganorum, qui, testante S. AUGUSTINO,^' deorum 
catervam ad universa puerperii stadia a malis tuenda invocare 
solebant. Ita, v. g., commentiti sunt, semini virorum praeesse 
Liberum, foeminarum vero Liberam; pro partu invocabatur 
Diespiter, Lucina pro parturientibus; Vaticanus autem ad neo- 
natorum os aperiendum, Cumina ad ipsorum cunas protegen- 
das, atque, ut mammam parvulo immulgeat, Rumina ciebatur. 
Cum autem, secundum Tertullianum, huiusmodi dii perinde 
sint ac daemonia, facta iam ab ipsius conceptionis exordio tali 
deputatione deorum, iure meritoque quaerit: "Cui enim homi- 
num non adhaerebit spiritus nequam, ab ipsa etiam nativitatis 
ianua animas aucupabundus, vel qua invitatus, tota illa puer- 
perii superstitione." Inde autem est, quod ferme omnem nativi- 
tatem immundam considerat, "utique ethnicorum," eoque hoc 
magis, quia statim post repraesentat Christianorum nativitatem 

uti directe oppositam ratione regenerationis baptismalis, Ex 
dictis vero omnino ciarum evadit, nuUum prorsus hic haberi 
pro sententia affirmativa suffragium. 

Postea in eodem opere,'^ iterum de variis superstitionibus 
magicis movendo, quas opera daemoniorum vocat, ad superi- 
orem locum refert, et parenthetice dicit: "Nam, et suggessimus 
nullum paene hominem carere daemonio, et pluribus notum est 
daemoniorum quoque opera et immaturas et atroces eflflci mor- 
tes, quas incursibus deputant." Istorum autem locorum omni- 
moda est identitas, Etenim, hic dicit, quod "suggessimus nullum 
paene hominem carere daemonio," dum supra dixerat, quod 
"nuila jeme nativitas munda est." Cum vero hic alter locus 
cum superiore penitus quoad argumentum et scopum conveniat, 
posteriorque ad priorem ab ipso Tertulliano referatur, alter in- 
dubitanter in sensu prioris debet interpretari. Attamen, hoc non 
obstante, plane inversum facit SUAREZ. Citando enim Ter- 
tullianum in favorem sententiae affirmativae, putat diminu- 
tionem per particulam "paene" invectam ex aliqua formidine 
seu incertitudine causatam fuisse, quae tamen titubatio per 
praecedentia verba "Cui hominum non adhaerebit etc." tollere- 
tur.'' Haec autem explicatio, ex falso supposito procedens, 
quod TertuUianus de omnibus hominibus loquatur, iam ex sola 
textuum comparatione excluditur. lure ergo concluditur, Ter- 
tullianum nullo modo sententiae affirmativae, ut iacet, patro- 
cinari. 

6) A quibusdam adducitur etiam S. BASILIUS, ex cuius 
vero scriptis perdifficile est, aliquam expressionem isti senten- 
tiae favorabilem expiscari, Ad summum afferri possent, quae 
habet in suo Commentano in Isaiam/^ ubi explicatius quam 
Origenes (vide supra p, 21) locura illum S, Lucae (12 58) 
perpendit, dicendo: "Profecto hic consideres velim adversarium 

et viam, postea prmctpem qui adversario nostro praefectus est. 
Via quidem, nostra vita est; adversarius vero, virtus est nobis 
obluctans, vitaeque socia, quae nuUas non excogitat insidias, 
quibus nos a via ad Deum deducente abducat: princeps autem 

est ipse mundi huius princeps " Verum etiam vero, per 

virtutem iiiam obluctantem, quae vitae socia est, daemonem 
intendit, sed haudquaquam exinde sequitur, S. Basilium hoc 
loco docere, unumquemque hominem proprium sibi assignatum 
habere daemonem, sed potius, ut in comperto est, de adversario 
totius generis humani, socio huius vitae in oeconomia salutis, 
loquitur, Secus enim, ad sententiam illam comprobandam, ex 
omnibus Patribus innumeri erui possent textus, in quibus im- 
pugnationem bellumque universale daemonum eorumdemque 
tentationes subdolissimas summa cum facundia depingunt. 

7) Testimonium haud parvi momenti pro sententia affirma- 
tiva suppeditat S. GREGORIUS NYSSENUS, qui in opere de 
Vtta Moysis^'' rem sat clare enuntiat: "Sermo quidam est, ex 
paterna traditione fidem habens, qui dicit, natura nostra in pec- 
catum lapsa, Deum non reliquisse miseriam nostram absque 
patrodnio, sed ab eo angelum aliquem . . . constitutum esse ad 
auxiliandum uniuscuiusque vitae, e contrario autem corruptorem 
naturae machinari pariter per pravum aliquem et maleficum 
daemona et inficere vitam hominis; hominem vero inter hos 
duos medium esse, utroque comitantium finem oppositum ad 
alterum habente, ipsumque per se efficere uter praevaleat; bono 
quidem offerente cogitationibus bona virtutis . . . altero autem, 
sordidas delectationes " 

In primis, non potest negari, S. Gregorium et doctrinam de 
malo angelo homini adhaerente ex paterna traditione tradi asse- 
verare; utraque enim pars, cum de bono tum de malo angelo. 



"bl. De Vita Moysis, in principio, in Enchiridion Patrislicum, de Journel 

directe a verbo dicit dependet. Diffi,cultas autem in hoc est, 
quod istam doctrinam ex traditione maiorum repetere velit. 
Nunc, de prima parte reiate ad angeium custodem nullum du- 
bium; haec enim doctrina communis apud Patres solideque in 
s. Scriptura fundata invenitur. Atvero, ut supra ostensum est, 
doctrina de daemone comite nonnisi penes Hermam atque Ori- 
genem (solius Hermae auctoritate innixum) adinventa est. 
Quomodo ergo S. Gregorius paternam traditionem in fidem 
citare potuerit, non bene comprehenditur. Gertum, requisitis 
pro argumento traditionis in propaedeutica theologica statutis 
in casu praesenti satisfactum haud dici potest. Idcirco, hanc 
difficultatem elabi quis cogitaret, dicendo, S. Gregorium nonnisi 
primam partem, de angelo custode nempe, ex paterna traditione 
voluisse attestatam; ast, tali interpretationi adversatur interna 
ratio supra commemorata, quia in ipso quoque textu graeco se- 
cimdae propositionis dependentia a verbo dicit ((pi]oi) nitide 
statuitur. 

Ad ipsius autem textus sensum quod refert, hon videtur 
posse sustineri interpretatio, quam profert GAZZANIGA, se- 
cundum quem, agnita S. Gregorii magna in Ecclesia auctoritate 
eiusque opinata ex traditione comprobatione, citata "verba pos- 
sunt haud incommode ita explicari, quod princeps daemoniorum 
conatibus bonorum angelorum contranitatur tentando homines 
pluribus modis: fortasse etiam certos aliquos malos genios ali- 
quibus tentandis destinando, non autem singulis."^^ Etenim, ex 
attenti textus inspectione elucet omnimodus parallelismus inter 
dupiicem istam doctrinam; nam, eodem prorsus modo, quo S. 
Gregorius "ad auxiliandum uniuscuiusque vitae" angelum cus- 
todem postulat, "corruptorem naturae machinari pariter" dicit 
contra hominem. Insuper, paritas ista adhuc clarius constat ex 
eo, quod secundam partem de daemone cum verbo "e contrario" 
introducit. Quod dein de singulis hominibus hoc dicit, ex eodem 

parallelismo consequitur; angeli autem custodes omnibus attri- 
buuntur, ideoque daemones pariter, nisi explicite ponatur aliqua 
limitatio. Haec autem poni nequit, quia simpliciter de homine 
deque hominis vita sermocinatur. Nihil aliud ergo est dicen- 
dum, nisi quod S. Gregorius Nyssenus sententiam Hermae 
plane secutus est. Itaque, si auctoritas eius inficienda est, in- 
fici debet ex deficiente aliorum Patrum consensu deficienti- 
busque rationibus probativis, ut postea dicetur. 

8) Aliquid nunc est dicendum de S. CHRYSOSTOMO, 
qui pariter pro parte affirmativa immerito refertur. Hic enim, 
explicando germanam fidei doctrinam de angelis stipatoribus, 
admonet fideles, ut debitam reverentiam erga eosdem ostendant. 
"Si ergo, ait, habemus angelos, modeste nos geramus tamquam 
nobis adsint quidam paedagogi: nam adest etiam daemon."'^ 
Ex his vero ultimis verbis nonnuUi deducunt, secundum men- 
tem S. Chrysostomi unicuique homini proprium daemonem 
deputari impugnatorem; hoc autem, ut minimum dicatur, est 
textui vim inferre. Etenim, fideles exhortatur ad debitam pie- 
tatem erga angeios tutores, et quidem propter additam ra- 
tionem, quia daemon adest invigilans et paratissimus ad om- 
nem occasionem arripiendam, ut hominis virtutem labefaciat. 
Ideo oportet angelicam istam custodiam in magna aestimatione 
habere, quia ab ea auxilium potissimum contra daemonem est 
obtinendum. Ex hoc autem non concluditur, unicuique homini 
adesse particularem aiiquem daemonem, qui eum constanter 
tentet et ad malum sollicitet. 

Ex hucusque dictis resolvitur: Sententia, quae unicuique ho- 
mini specialem daemonem adversarium assignat, ad fundamen- 
tum ipsius in traditione quod attinet, nonnisi debiii argumento 
sustinetuf. Originem enim ex Pasiore Hermae ducit, cuius 
auctoritate innituntur Origenes et S. Gregorius Nyssenus, prae- 
ter quos nullus omnino fuit, qui sententiam istam indubitanter 

docuit. Deficiente ergo solido traditionis argumento, mirandum 
non est, si defensores eiusdem consensum quodammodo uni- 
versaliorem aliunde construere conati sunt. Quam ob rationem, 
nunc veniunt consideranda nonnulla testimonia nullius ponderis 
intrinseci, quae penes unum alterumve auctorem allata con- 
spiciuntur. 

9) Itaque, quandoque citatur TESTAMENTUM 12 PA- 
TRIARCHARUM, ubi legitur:'^» "Cognoscite igitur, filii mei, 
quod duo spiritus vacant homini, spiritus veritatis, et spiritus 
erroris; et medius est spiritus intellectus mentis, cuius est, quo 
vult inclinare." 

Non est praetermittendum, quod hic liber, in quo ultima 
verba duodecim patriarcharum moriturorum et filios suos allo- 
quentium exhibentur, "nuilius auctoris nomine inscriptus, pro- 
scribitur ab omnibus, asseriturque eum figmentis, f abulis errori- 

busque plenum esse, et scaturire mendaciis Constat itaque 

opus iliud adulterinum esse, et ab ignoto parente, qui nomen 
suum edere ausus non est, in vulgus emissum."^^ Tametsi anti- 
quissimum sit, atque proculdubio ab aliquo Christiano conscrip- 
tum, nulla quasi auctoritate in re dogmatica gaudet. Porro, 
quaestione de valore ipsius seposita, adhuc restat dicendum, 
quod pro sententia affirmativa confirmanda nequaquam inser- 
vit. Mere enim statuit, hominem libero arbitrio praeditum inter 
bonum et malum stare, sicut enuntiatum est in ipsa s. Scriptura: 
"Ante hominem vita et mors, bonum et malum, quod placuerit 
ei dabitur illi" (EcclL 15 18) ; quod principium saepe saepius 
in Ecclesiastico proponitur, sicut et in Ps. 33 15; 36 27. Et haec 
observatio valet itidem de variis testimoniis iam relatis circa 
duplicem viam, veritatis nempe et erroris. Dicere etiam ita 
expiicite, spiritum erroris homini vacare, non est singulis homi- 
nibus singuios daemones in impugnatores ascribere. 

10) Aliud eiusdem generis testimonium praebet sic dictum 
OPUS IMPERFECTUM IN MATTHAEUM, olim S. loanni 
Chrysostomo perperam attributum. Commentando narrationem 
evangeiicam de Christi tentatione, auctor iste ignotus dicit 
Christum angelos sibi ministrantes dimisisse, ut locus diabolo 
tentaturo daretur; pari modo, addit, res se habet in omni chris- 
tiano. "Duo sunt angeli permanentes cum hominibus, scilicet 
bonus et malus. Quamdiu circa nos est angelus bonus, num- 
quam nos in tentationem potest impellere angelus malus."'*^ 
Angelus namque custos, subiungit, debet se retrahere sive in- 
visibiiem reddere, ut diabolus movere possit tentationem, cuius 
eventum ille a longe expectat. 

Hanc autem sententiam doctrinae catholicae aperte contra- 
dicere, nemo est, qui negabit. Enimvero, Patres unanimiter 
angelo custodi munus ascribunt, quod homines ab incursibus 
diaboli protegat; quomodo autem hoc verificatur, si durante 
tentatione a parte staret? Falsum pariter est, daemonibus im- 
possibile esse homines tentare, quamdiu adsunt angeli boni. 
Sequitur ergo, quod hoc testimonium nullius est valoris. 

Nec superfluum erit notare in hisce homiliis haeresim ari- 
,anam passim inveniri aliosque errores nonnullos. Denique, etsi 
certo non constet, utrum ipse auctor, ut auctoritatem S. Chry- 
sostomi sibi conciliaret, nomen istius magni Doctoris operi ap- 
posuerit, an potius postea fuerit adnexum, tamen inconcussum 
manet, quod nequidem somniari potest, hoc opus S. Chrysosto- 
mum patrem habere. 

11) Si defensores sententiae affirmativae ad illud recursum 
non habuissent, nulla adesset ratio disserendi de quodam opere, 
cui aliqua auctoritas ex nomine S. Augustini apposito quondam 
addicta erat. Est enim SERMO AD FRATRES IN ERBMO,'*^ 
in quo legitur: "Cum vero malum aliquid cogitamus, aut faci- 

mus, sive pan^um, sive magnum, hoc nulli dubium quin ma- 
lignum angelum hortatorem habeamus, qui super hoc nos gau- 
dens irridet, cum Angelus sanctus tristatur et dolet. Et ideo 
cum verba otiosa dicimus aut quidquam mali facimus, dia- 
bolicum consilium est." 

Ast, tempus esset terere hoc testimonium discutere, cum 
ad summum asserat, diabolum in omnibus actibus malis partem 
activam habere."^^ 

12) Omnibus textibus traditionis sive genuinis sive spuriis 
ad trutinam revocatis, oportet ad hanc partem rite compiendam 
CASSIANUM adnotare, qui sententiae unicuique homini pro- 
prium daemonem assignanti indubie favebat. Breviter, sed 
omninociare apud eum^' habetur ista sententia: "Nam quod 
unicuique nostrum duo cohaereant angeli, id est bonus ac malus, 
scriptura testatur. Et de bonis quidem salvator ne contemnatis, 
inquiens, unum ex pusillis istis: dico enim vobis quod angeli 
eorum in coelis semper vident faciem patris mei qui in coelis 
est. Illud quoque: immittet angelus domini in circuitu timentium 
eum et eripiet eos. Nec non etiam quod in Actibus Apostd- 
lorum de Petro dicitur, quia angelus eius est. De utrisque vero 
liber Pastoris plenissime docet. Si autem consideremus et 
ilium qui beatum Job expetiit, apertissime instruimur illum 
fuisse, qui semper insidiatus ei numquam eum ad peccatum 
potuerit incitare, et idcirco potestatem a domino poposcisse, 
velut qui non yirtute illius, sed domini defensione qui illum 



44. Quoad auctoritatem istorum sermonum sufficit notare Baronium, An- 
nales Eccles., V (Lucae 1739) 536 super an. 382 n. 26, ubi vocat auctorem im- 
postorem, "cum multorum mendaciorum sanctissimum ac doctissimum (i. e., S. 
Augustinum) constituerit assertorem. . . . "Ibid., 588 super an. 385 n. 12, quo 
in loco dicit, quod "frigidus ille lictor . . . multa deliria, vana et fabulosa sub 
tanti Patris nomine imprudenter effutiat." Et st quis alia iudicia desiderat, adeat 
Migne (PL. 40 1233 s.), ubi referuntur, e. g., Lovanienses theologi dicentes 
sermones illos a quodam semilatino exercitii causa conscriptos esse. Caeterum, 
ab omnibus tenetur, dictos sermones nulla prorsus gaudere auctoritate, ideoque 
in praesenti casu merito parvipenduntur. 

semper protexerit vinceretur. De Juda quoque dicitur, et dia- 
bolus stet a dextris eius." Quam parum hoc Cassiani argumen- 
tum ex Scriptura valeat, nemo est qui non videt. Nam in asser- 
tione de duplici angeii comprobanda, ad malum angelum quod 
attinet, solummodo casum Job et Judae [Ps. 108 6) commemo- 
rat, subitoque addit: "De utrisque vero iiber Pastoris plenissime 
docet." Textum de Juda ipse S. Petrus {Acta Ap. 1.6) citavit: 
"Viri fratres, oportet impleri Scripturam, quam praedixit Spiri- 
tus Sanctus per os David de Juda." Attamen, nihil omnino de 
daemone unicuique continuo adhaerente ex his duobus textibus 
potest deduci, sicut probatum est supra (pp. 5-8). Relicta 
igitur sola auctoritate Pastoris, quid novi ad favendum senten- 
tiae isti ex Cassiano minime habetur. Iterum autem, in alia 
collatione Cassiani^^ legitur: "Adiacere autem homini in quam- 
libet partem arbitrii libertatem etiam liber ille, qui dicitur 
Pastoris, apertissime docet, in quo duo angeli unicuique nostrum 
adhaerere dicuntur, id est bonus ac malus, in hominis vero 
optione consistere, ut eligat quem sequatur." Notare iuvat 
Cassiano placere doctrinam de duplici angelo per modum unius 
"probare," dum Hermas, econtra, qui "de utrisque . . . plenis- 
sime docet," principio de gemino angelo statuto, characterem 
et opera tum boni tum mali angeli successive describit. 

Ex hisce paucis verbis certo constat, Cassianum eiusmodi 
sententiae de duplici angelo singulos homines comitante sub- 
scripsisse. Si autem sciscitatur, quomodo ad eam amplectendam 
pervenerit, posset coniectura, probabilitate non carente, respon- 
dere, quod eam a monachis aegyptiacis receperit, apud quos 
per multos annos commoratus erat. Enimvero, ex una parte, 
Pastor Hermae penes illos abs dubio bene cognoscebatur, dum 
secundum S. Hieronymum ferme ignotus erat apud latinos, et, 
ex alia parte, huiusmodi Collationes nihil aliud sunt, nisi re- 

lationes ex colloquiis, quae cum supradictis monachis habuit 
Cassianus. 

13) Doctrinam de duplici angelo magis apud Graecos di- 
vulgatam fuisse, arguitur ulterius ex testimonio cuiusdam mona- 
chi Laurae S. Sabae (saeculi 7), nomine ANTIOCHI; qui in 
aliqua sua homiiia"*^ scribit: "Duo enim angeli dati sunt homini 
assessores: unus quidem iustitiae amantissimus, alter vero mali- 
tiae omnis incentor malignissimus." Et sicut Hermas, quomodo 
alterutrius dignoscenda sint opera, explanat; ita, angelus malus 
"acerrimae est bilis, . . . amarulentus ac stolidus . . . et concep- 
tiones animi malignae omnes hoc incentore accenduntur." Tenet 
ergo Antiochus, ut ex textu isto eruendum videtur, praeter an- 
gelum custodem pariter angelum malum hominem constanter 
aucupare, atque, quod logice affine est, omnes actus maios ab 
eodem originem trahere. 

In hac epocha praescholastica recensendus est etiam S. 
BEDA,^^ ex quo sententiae affirmativae praesidium asciscere 
vult MALDONATUS.''^» ^st, in dicto loco Beda sermocinatur 
unice de angelis tutelaribus, et nequidem una vocula opinionem 
de proprio daemone commemorat. 

14) Discrimine hucusque acta sunt argumenta, qualia ex 
traditione ecclesiastica fautores sententiae affirmativae adducunt. 
Auctoritatem exinde haustam haud magnam esse existimandam 
conscii isti, ad TRADITIONEM GENTILIUM etiam provo- 
care non dubitarunt. Cum autem hic minoris sit momenti, ni- 
miaque esset divagatio, non inquiritur ex professo de ista tra- 
ditione paganorum. Talis disquisitio ut fiat, exoptandum est, 
quia ad daemonologiam antiquorum populorum iliuminandam 
summopere inserviret. Attamen, hic sinatur exprimi suspicio, 
quod dicta traditio de daemone speciali unicuique hominum 
adhaerente non tam universalis et constans fuerit, ac commu- 

niter fertur. Ut iinum exemplutn perhibeatur, SUAREZ,^" eam 
commemorando, citat PLUTARCHI Vitam Bruti, in qua autem 
unicus locus hac de re iste est,'^ ubi insopitum Brutum describit, 
Una nocte, enarrat Plutarchus, Brutus, solus in tentorio suo 
vigilans, quemdam intrantem audivit, "respiciensque ad ostium, 
terribilem conspexit et monstruosam inusitatae staturae corporis 
atque metuendae imaginem, tacite sibi adstantis. Ausus tamen 
percontari: Quisnam, ait, hominum deorumve aut cuius rei 
causa ad nos venis? Respondit ei imago: Tuus sum, o Brute, 
malus genius, apud Philippos me videbis. Tamen iUe nihil 
territus, Videbo, inquit." Summo autem mane se contulit Bru- 
tus, explicationis postulandae causa, ad Cassium, qui de secta 
Epicurea adversum Brutum solebat disputare. Iste autem dedit 
responsum: "Neque vero probabile est genios vel esse, vel 
hominum formam habere vocemque aut vim quamdam ad nos 
pertinentem." In promptu autem est, ex hac narratione non 
potest condudi, Plutarchum hoc loco docere sententiam de 
proprio daemone unicuique deputato. 

Id unum adhuc quadantenus innuere utile videtur, quod 
nempe cultus spirituum quam maxime dilatatus erat apud gen- 
tiies. Ita de genere aliquo spirituum bonorum, qui hominum 
custodiam prosequantur, omnino constans erat traditio. Ad 
daemonologiam vero quod refert, communis penes eos persuasio 
erat, daemonia — certum quoddam genus spirituum praesertim 
inferiorum — maximum influxum in rebus humanis exercere, 
ita quidem, ut cuncti morbi sive physici sive psychici a daemoni- 
bus causari, imo, cum ipsis identificari, crederentur. Mirum igi- 
tur non est, quod apud Chaidaeos, Hebraeos," Graecos, 

et Romanos, sicut et postea apud Mahumetanos," traditio quae- 
dam extitisse dicatur, secundum quam unicuique homini adhae- 
reret geminus genius, bonus videlicet et malus.'^ Labente autem 
antiquitate maximam invenimus evoiutionem daemonismi apud 
Graecos," praesertim inter Piatonicos, quorum elucubrationes 
influxum non parvum in scriptores ecclesiasticos praecipue ori- 
entaies exercuisse, haud videtur negandum.'^ Ipse autem Piato 
admisit solummodo spiritus bonos hominum custodes. 

Quodsi talis traditio reapse admittenda sit, quoad ipsius 
valorem exurgere potest aliqua difficultas. Enimvero, quando 
est sermo de doctrina circa bonorum angelorum custodiam 
confirmanda, eadem gentilium traditio in argumentum adduci- 
tur. Si autem in hac parte valor aliquis ei addicitur, quare non 
pariter, quando de malo genio movetur? Attamen, res statim 

53. "Tradition attributes to Mohammed the statement that every man has 

Terusalem), Damonenglaube Im Lande der Bihel, Leipzig 1929, p. 3. 

occasionibus, audientibus amicis, inimicis, testabatur. ..." Ita, lo. G. Mayer, 
Historia Diaboli (ed. 2 Tubingae, Cotta, 1780) AA. Pro ipsismet verbis Socratis 
vide eius Apologiam, I 31. Attamen, hodiedum "apud Socratem per daemonium, 
quod monendo sese in homine manifestat, conscientiam esse designatam, iam 
conveniunt auctores," dicit lo. Smit, De Daemoniacis in Hisioria Evangelica 
(Romae, Inst. Bibl., 1913) 164 nota 2. Quidquid sit de doctrina Socratis, minus 
refert ad praesentem quaestionem, cum hic non dentur, nisi quaedam indicia 
generalia. 

56. Confer Huetium, Origeniana, 2 c. 2 q. 5 n. 31 (PG. 17 882). 



Daemone Impugnatore 37 

clarescit, si consideratuf, quod huiusmodi traditionibus per se 
nuUum pondus accedit in rebus theologicis comprobandis; non 
possunt ergo in argumentum afferri, nisi constet, eas in aliquo 
fonte reveiationis quodammodo radicari. Optime de eis iudicat 
GAZZANIGA:" "Eas recepimus, ubi de Angeiis bonis ad 
custodiam hominum destinatis sermo erat, quia sacris Litteris, 
sanctisque Patribus consentiunt; easdem autem repudiare de- 
bemus, quando aut tutissimis nostrae sanctae religionis oraculis 
aperte repugnant: aut saltem eorum auctoritate minime £ul- 
ciuntur." 

Vidimus autem nullum haberi huiusce rei vestigium in ipsa 
s. Scriptura, et, quod ad argumentum traditionis Ecclesiae spec- 
tat, ex suprarelato elencho testimoniorum eorumdemque crisi 
rite concluditur, appellationem ad tradithnem immerito fieri, 
quia vera traditio non est, Excepto enim S. Gregorio Nysseno, 
nullus citari potest Pater Ecciesiae, qui indubitanter tenet, sin- 
gulis hominibus adesse etiam daemonem impugnatorem. Qui 
caeteroquin de hac re locuti sunt, nonnisi scriptorum ecclesiasti- 
corum nomine insigniti sunt, minorique auctoritate. Ratio autem 
potissima in eo est, quod tota haec series affiarmationum de 
proprio daemone cuilibet homini assignato unice super 
Pastorem Hermae conditur. Nunc, hoc Hermae testimonium, 
utique vetustissimum, haud praebere doctrinam apostoUcam ex 
eo elucet, quod omnes illi Patres, qui tam frequenter et tam 
fuse de custodia bonorum angelorum tractarunt, ne una qui- 
dem vocula dictam sententiam de proprio daemone commemo- 
rant. Nequicquam scripta eorum perleguntur, praesertim ubi 
de angelorum stipatorum munere in daemonum incursibus re- 
pellendis — ubi enim logicissimum esset de speciali daemone 
tentatore sermocinari — ita ut pleno alveo eiHuat haec con- 
clusio: DE ISTA SENTENTIA PATRES TENENT ALTUM 

SILENTIUM, IMO,PATRES OCCIDENTALES SILENTIUM 
ALTISSIMUM, Praeterea, si series ista testimoniorum antiquo- 
rum vera traditio diceretur, observandum est, eam universalitate 
et firmitate funditus carere. Etenim, quoad firmitatem, Ori- 
genes modo potius hypothetico suffragatur, dum S. Gregorius 
Nyssenus, sicut postea Cassianus, mere ex Herma repetit. Quoad 
universalitatem vero non est praetermittendum, nullum qua- 
lemcumque apud Patres occidentales inveniri sententiae affirma- 
tivae f autorem, quod maximi est momenti, cum incredibile vide- 
atur, eos taiem rem ignorasse, si reapse in traditione apostolica 
fundata fuisset, sicut ex Pastore Hermae deducere volunt ad- 
versarii. Accedit et alia ratio iam insinuata, quod nempe apud 
omnes istos Patres tam frequens fit de angelis custodibus deque 
daemonibus impugnatoribus sermo.'^ 

Quae cum ita sint, videtur sat rationabilis et fundata con- 
clusio, qua opinioni de singulis daemonibus singulis hominibus 
assignatis omne prorsus fundamentum in s. Scriptura abiudica- 
tur, atque ei ex traditione Ecclesiae nonnisi tenuissimum con- 
ceditur argumentum. 



58, Ad quaestionem de proprio daeinone unicuique permaneriter adhaerente 
quodammodo pertinet doctrina haeresis Massalianorum sive Messalianitarum seu 
Euchitaium secundum quam cuncti homines iam a nativitate in se habere dia- 
boium sola oratione per modum sputi expellendum. Vide Realencykl. f, prot. 
Theol. u. Kirche, Herzog-Hauck (Leipzig 1903) XII 662. Messalianitae damnati 
et anathematizati sunt a Concilio Ephesino (431): Mansi, Concilia, IV 1477; 
XII 1025, 



CAPUT TERTIUM 
THEOLOGICA QUAESTIONIS EVOLUTIO 



INQUIRERE nunc oportet, quid de hac re theologi scholastici 
senserint. Ut in sequentibus videbitur, propugnatores sen- 
tentiae af&rmativae rauitos theologos eosque, qui maxima gau- 
dent auctoritate, in suam partem adducere possunt, sed vide- 
bitur pariter, quantum hoc pondus materiale testimoniorum 
valeat. Ad hoc melius ostendendum censetur opportunum 
ordine logico sequi, quatenus primum perhibetur, quomodo 
posteriores theologi textum Petri Lombardi simpiiciter decan- 
tent, et deinde indagabitur, quonam ex fonte desumpserit Ma- 
gister, ita ut tandem aliquando in iucem ponatur, quod tota 
traditio scholastica de sententia affirmativa in alio non con- 
sistit, quam in pura puta repetitione eaque verbali communis 
cuiusdam fontis, cuiusque fundamentum S, Gregorius Magnus 
false putabatur. 

1) MAGISTER,^ ostendendo inter daemones pariter vigere 
praeiationem, subdit: "Habent quoque secundum modum scien- 
tiae maioris vel minoris, praelationes alias maiores vel minores. 
Quidam enim uni provinciae, alii uni homini, aliqui etiam uni 
vitio praesunt." In hoc, quod daemones non hominibus modo, 
sed etiam provinciis ex analogia cum angelis stipatoribus prae- 
esse autumat, cum Origene plane convenit, ut videri potest 
supra p. 20. Dein, quod praelationem daemonum in eo etiam 
consistere contehditur, quod diversi diversis vitiis praesunt, doc- 

1. 2 Sent., d. 6 c. 4; I (Quaracchi 1916) 331; (PL. 192 663). 

trina est, praeterquam Origenis, quorumdam aliorum antiquo- 
rum praesertim graecorum.^ 

De daemone singulis hominibus deputato fusius disserit 
inferius:' "Gregorius quoque dicit {al. ait) quod quisque unum 
bonum angeium sibi ad custodiam deputatum,, et unum malum 
ad exercitium habet. Cum enim omnes angeli boni nostrum 
bonum velint, communiterque saluti omnium studeant, ille 
tamen, qui deputatus est alicui ad custodiam, eum specialiter 
hortatur ad bonum: sicut iegitur de angelo Tobiae et de angelo 
Petri in Act. Apost. Similiter et mali angeli cum desiderent 
malum hominum, magis tamen hominem ad malum incitat, et 
ad nocendum fortius instat ille qui ad exercitium eius de- 
putatus est." 

Nulium ergo dubium est, quin Magister sententiam de pro- 
prio daemone exercitatore approbaverit, cuiusque consequentia 
fuit, quod haec doctrina haud parvum favorem apud posteri- 
ores, auctoritate Magistri fretos, invenit. 

2) Penes posteriores, praesertim Magistri Sententiarum 
commentatores, nihil novum invenitur nihilque proprium. BAN- 
DINUS'* clare sed compendiose doctrinam sui Magistri pro-. 
ponit. PETRUS PICTAVIENSIS^ nihil facit, nisi verbis aliqua- 
liter diversis eandem sententiam repetere. ALEXANDER HA- 
LENSIS^ mere dicit, homini post lapsum datum fuisse bonum 
angelum in custodiam, malum vero ad exercitium; negat autem 
Christum habuisse daemonem exercitatorem. Etsi sententiae 
aflirmativae non det suum suffragium explicitum, tamen videtur 
reapse ioqui de malo angelo singulis hominibus deputato. CAE- 
SARIUS HEISTERBACENSIS,^ qui c. 1240-1250 obiit, pariter 



2. Confer Petavium, de Angelis, 2 c. 7 n. 13 ; IV 35. 

3. Magister, 2 Sent., d. 11; I (Quaracchi 1916) 353; (PL. 192 673). 

4. In 2 Sent., d. 11 (PL. 192 1039). 

5. In 2 Sent.,c. 6 (PL. 211 955). 

6. Summa TheoL, 2 tr. 3 sect. 2 q. 3 tit. 2 mem. 3 c. 4 a. 1 et 2; II (Qua- 
racchi 1928) 269b-272. 

7. Dialogus Miraculorum, 5 1; textus eiusque expositio ap. Roskoflf, 
Geschichte des Teufels, 2 Bde. I (Leipzig 1869) 317. 



Daemone Impugnatore 41 

opinatus est, unumquemque hominem duplicem habere ange- 
lum, bonum nempe et malum. S. THOMAS, postquam textum 
ilium Magistri retulit, verbis "Et unum malum ad exercitium" 
difficultatem opponit eique respondet:** "Videtur iniuste agi 
cum homine: quia daemones multo potentiores sunt homini- 

bus " Nihil omnino habet, ex quo secure deduci posset, 

eum approbasse sententiam Magistri, nisi ex eo, quod dictae 
obiectioni responsum dat. Secundum LEPICIER,' Angelicus 
hoc mere refert ex aliis ad soivendam dubitationem, et iuxta 
SYLVIUM^^ "B. Thomas opinionem illam recitat, non tamen 
approbat." Videtur simpiiciter dicendum, D. Thomam mentem 
suam hac de re non aperuisse, vel, ad summum, tacite appro- 
basse sententiam Magistri. S. BONAVENTURA," B. SCO- 
TUS,^2 et RICARDUS DE MEDIAVILLA^' mere ref erunt Ma- 
gistri textum, nihil prorsus dicendo in suo commentario. 

3) Natura rei expetit, ut nunc retrogrediamur ad disquiren- 
dum DE GENESI TEXTUS MAGISTRI, quem posteriores in 
auctoritatem ducunt. Enimvero, a priori supponenda est ali- 
qualis continuitas in traditione huiusce doctrinae, eoque magis 
quia ab ipso Magistro auctoritas citatur Gregorii. Nunc, omni- 
bus notum est, quanta sit Petri Lombardi a Hugone de S. Vic- 
tore dependentia, et hoc praecise in huiusmodi libris Sententi- 
arum, qui sua vice ipsemet textus pro scholis evaserunt. Cer- 
tum est enim, Lombardum cognovisse Hugonem eiusque assi- 
due legisse opus de Sacramentis, ex quo plurima mutuavit in 



8. S. Thomas, 2 Sent,, d. 11 in expositione lae part. textus post a. 5. 

9. De Angelis, II 175. 

10. Sylvius, in 2am, q. 113 a. 4 concl. 5; I 611. 

11. S. Bonaventura, 2 Sent., d. 11 c. 1; II (Quaracchi 1885) 274a.— 
Obiter posset notari, quod secundum Seraphicum Doctorem ad uniuscuiusque 
mortem "assistunt et spiritus bonus et spiritus maius, unus vel plures" ad dis- 
putandum de sorte animae moribundi. Haec doctrina non quidem identica est, 
sed quodammodo analoga cum illa de gemino angelo, bono et maio, hominem 
durante vita comitante; semper est iste paralieiismus, quo spiritus bonus spiritui 
malo opponitur, dum in medio sistit homo eiusque anima vel salvanda vel 
damnanda. (4 Sent., d. 20 p. 1 a. un. q. 5; IV 525b.) 

12. 2 Sent., d. 11 (Lugduni 1639). 

13. 4 Sent., d. 11 a. 1 q. 1 in concl.; (Brixiae 1591) 135. 



42 De Singulorum Hominum 

suis libris Sent. conscribendis. Quoad praesentem autem ma- 
teriam et alia videtur suppeditari ratio, eo quia verba Magistri 
supra citata integre apud Hugonem inveniuntur; adhuc plus, 
sicut notant editores Quaracchi,'^^ totum "hoc primum caput 
excerptum est ex Hugone, Summa Sent^ntiarum, tr. 2 c. 6."^^ 
Re quidem vera, tanta perspicitur dependentia Magistri ab ista 
Summa Sententiarum, ut quidam contendere voluerit, ipsum 
Magistrum esse eiusdem auctorem, sed postea sapienter retracta- 
vit. Haec autem Sum. Sent. semper et ad praesentem usque 
diem Hugoni de S. Victore ascribebatur; tamen recenter contra 
hanc thesim traditionalem, quam adhuc non spernenda argu- 
menta externa suffulciunt, haud pauci insurrexerunt, quorum 
ex argumentis internis dubium admodum grave de paternitate 
Hugonis gignitur.^^' Utcumque verb sit, facilitatis causa in se- 
quentibus relinquitur nomen Hugonis, utpote verus auctor 
non est determinatus. Caeterum quoad hanc praecise quae- 
stionem parum refert, cum ipse Hugo de S. Victore in genuino 
opere de Sacramentis sententiam de binis angelis indubie tuea- 
tur; nam, quaerendo utrum plures angeH remanserint, quam 
ceciderunt, redarguit adversarios: "Quomodo ergo verum est 
quod dicitur unusquisque hominum duos angelos habere de- 
putatos sibi, unum malum ad impugnationem, et unum bonum 
ad defensionem. . . ? "" 

Attamen, his omnibus enuntiatis, quaestioni de fonte Ma- 
gistri finis minime apponitur, sed ulterius inquirere oportet 
propter dubium et difficultatem circa Sum. Sent. ex eo ortam. 



14. Notula ad relatum textum Magistri apud S. Bonaventuram, 2 Sent., d. 
11; II 274. 

15. Textus apud Migne (PL. 176 88). 

16. Ita, e. g., Grabmann, Geschichte der kath. Theol. (Freiburg i. B. 1933) 
37 dicit, quod ista Summa Sententiarum "vielleicht einem sonst nicht bekannten 
Magister Hugo Parisiensis angehort." Iterum, iuxta Angers, "Hiernach wird 
man sich mit dem Gedanken vertraut machen miissen, dass Hugo der Verfasser 
der S. S. nicht ist." B. Fr. Anders, "Die Summa Sententiarum — kein Werk des 
Hugos von S. Viktor," in Der Katholik, XL (Mainz 1909) 113. Atque sub- 
iungit, quod Magister Otho S. Victoris et familiaris Hugonis nostri "wird aller 
Wahrscheinlichkeit nach der Verfasser der S. S. sein" (ibid., 117). 

17. Hugo de S. Vict., De Sacramentis, 1 5 c. 31 (PL, 176 261). 



Daemone Impugnatore 43 

quia primi quattuor tractatus eiusdem libri pura puta transcrip- 
tio alius operis cuiusdam anterioris theologi esse videntur. Cum 
autem solutio huiusce dubii, si quae dari possit, non solum in 
praesenti quaestione magni sit momenti, verum etiam pro his- 
toria primae epochae Scholasticismi, utile et opportunura appa- 
ret, aliquantulum in hoc consistere. 

Sub nomine HILDEBERTI, Cenomanensis Episcopi, tradi- 
tur Tractatus Theologkus,''^ constans capitibus 41, in quo fuse 
de virtutibus, Trinitate, Dei attributis, Incarnatione, creatione 
angeiorum et hominis, necnon breviter de Sacramentis in genere 
disseritur. Attamen, cum Sumnia Sententtarum usque ad tr. 4 
inclusive^^ nihil aliud sit, quam verbalis propemodum tran- 
scriptio huiuscemodi Tractatus Theologici, premit omnino, ut 
de reiatione inter utrumque opus inquiratur: nam, et ipse tex- 
tus de duplici angelo, quem Magister ex Hugone hausisse dici- 
tur, totidem verbis apud Hildebertum invenitur. Etenim, non 
modo hic particularis locus, sed, ut iam dictum, totus tractatus 
Hildeberti ab ipsomet exordio usque ad ultima verba in codice 
incompleto Lyrano a Migne relato ferme cum absoluta iden- 
titate in Summa Sent. Hugoni ascripta incorporatur, salva hac 
differentia, quod apud hunc quaedam loca quadantenus elabora- 
tiora habentur, necnon divisione magis scientifica materia hic 
iliic disponitur. Quae identitas magni momenti est quoad co- 
dicem Lyranum defectivum, qui enim ad cap. 4l {De 10 prae- 
ceptis seu de lege scripta) extendit, cuius ultima verba haec 
sunt: "quae ad dilectionem proximi referuntur." Curiose om- 
nino MIGNE^" hic ponit notam, quod ista verba in codicis 
ultima ultimae paginae linea apposita expectare faciunt pagi- 
nam sequentem "quae deest et quam aliae probabiliter secutae 
fuerant ad tractatus integritatem; quod, ut ex praecedentibus 
coniici potest, nonnisi ad magnum legentium, et vel etiam ipsius 



18. PL. 171 1067-1150. 

19. PL. 176 42-126. 

20. PL. 171 1150. 

Catholicae doctrinae contigit dispendium." Atvero, si Hilde- 
berti opus et Summa Sent. iuxtaponantur, videbitur statim, quod 
supranotata identitas solum tunc cessat quando cessat textus 
Hildeberti, cuius ultima verba penes auctorem Summae Sent. 
ultima non sunt sed media, ita quidem ut continuitate funditus 
logica et ininterrupta expositio quaestionis adhuc aliquas pa- 
ginas prosequatur usque ad expietum tractatum 4 de sacra- 
mentis in genere et praeceptis divinis.^^ Nexus tam intimus 
est, consecutio tam naturalis, ut cum securitate concludi pos- 
sit, qui incompletum textum Hildeberti completum velit vi- 
dere, ad Summam Sent, recurrat sufficiens est; ideo non bene 
dicitur "magnum legentium, et . . . Catholicae doctrinae . . . dis- 
pendium." 

Restat adhuc sciscitandum, num iste Tractatus Theologkus 
sub nomine Hildeberti et Summa Sent. Hugoni de S. Victore 
ascita unum idemque sit opus, mereque in diversis codicibus 
redactum, an revera originaliter diversa opera, sicut videtur. 
Quaestio sat difficiiis, cuius resolutio in praesenti non attenta- 
tur, sed viris, quibus sunt ingenium, experientia, et auctoritas, 
decidenda relinquitur. Si autem ut distincta sunt consideranda, 
prouti in praesenti revera habentur,^^ tunc sinatur notari, quod 
Hugo, post expletum tr. 4, cuius ultima pars perditam con- 
dusionem operis Hildeberti logice suppleret, de Sacramentis 
in specie prosequitur disserere, tantum quidem ut coniiciendi 
ansa praebeatur, quod Summa Sent. nihil sit aliud, quam ela- 
boratio et continuatio Tractatus Theologm Hildeberti. Et hoc 
eo magis, quia sub nomine huius non traditur ullum opus de 
Sacramentis in specie, dempto speciali opusculo de Sacramento 
altaris alia occasione conscripto. 

Ad supradictorum complementum, consulendum ducitur 
adiungere rationem temporis, quae in hac difficultate enodanda 



21. PL. 176 121. 

22. tract. Theol. Hildeberto cenom. tribuit atque ab opere Hugonis dis- 
tinguit Hurter in Compend. Theol. Dogm., II (Oeniponte 1893) n. 422. 

maximi est momenti. Hildebertus, ex cuius Tractatu Theolo- 
gico satis superque mutuasse Robertum Puilum et ipsum Ma- 
gistrum Sententiarum solidis rationibus coniicitur, factus est 
scholiarcha Cenomanensis c. 1087; potuit hunc tractatum ela- 
borasse Cluniaci c. 1084, quo tempore illi duo adhuc iuvenes 
erant. Imo, videtur Hildebertus hoc opus et ipse iuvenis c. 25 
annorum (?) composuisse. Certum est ipsum c. 1133 obiisse, 
dum Petrus Lombardus an. 1160 mortuus est {Libros Sent. 
1150-1152 scripsit), Hugo autem an. 1141. Idcirco, chronologia 
invisa, nuila ratio vetat, quominus Hugo et Lombardus ab Hil- 
deberto materiam transcripserint.^* 

AD QUAESTIONEM DE DUPLICI ANGELO iterum ex 
professo arripiendam, consideranda venit IPSA DOCTRINA 
HILDEBERTI. Quia autem ex internis indiciis ad investigan- 
dam dependentiam inter Magistrum, Hugonem, et Hildebertum 
necessarium est, refertur subito integrum incisum. 

"Gregorius etiam dicit quod quisque habet unum bonum 
angelum sibi ad custodiam deputatum, unum malum ad exer- 
citandum. Cum enim boni angeli desiderant bonum nostrum, 
et communiter saluti omnium studeant, iile tamen qui deputatus 
est alicui ad custodiam, eum specialiter ad bonum hortatur. 
Sicut legimus de angelo Tobiae, de angelo Petri in Actibus 
Apost. Similiter et mali angeli cum desiderent malum omnium, 
tamen magis infestat eum malus angelus qui permissus est ei 
ad tentandum; sed hoc dubium nobis est, nec de Scriptura habe- 
mus determinatum."^'* 

Ante omnia oportet ultima verba ponderari. Attendendum 
est, quod Hildebertus verba "sed hoc dubium nobis est" directe 
facit a praecedentibus dependere; hoc patet praesertim ex par- 
ticula "sed," quae oppositionem ad antea dicta exprimit. Pro- 
tinus autem continuat: "Utrum vero pluribus unus datus sit 



23. Cfr. Monttum in Tract. Theol. Hildeberti ap. M. (PL. 171 1066 s.). 

24. Hildebertus, Tract. Theol, c. 22 (PL. 171 1115). 

ad custodiam, an singuli singulis," quod quippe nova quaestio 
videtur ratione particulae "vero." Ex textu ergo conciuditur, 
Hildebertum sententiam de proprio daemone tentatore uti du- 
biam et in s. Scriptura non determinatam habere. Attamen, 
Hugo eumdem textum referendo separationem exactam facit, 
inquantum partem "sed hoc dubium ..." non ad praecedentia 
refert, sed ad sequentia, ita ut novum caput incipiatur: "Sed 
hoc dubium est nec de Scriptura habemus determinatum utrum 
pluribus etc." Lombardus autem verba illa "Sed hoc dubium 
..." omnino a parte relinquit, atque sequentem quaestionem 
tamquam novum caput aperit, et de ea fusius quam illi dispu- 
tat. Videtur ergo adesse quaedam progressiva evolutio ab 
Hildeberto per Hugonem ad Magistrum. 

Interdepententia autem ista maxime ex comparatione trium 
textuum elucet. Ast, iam in antecessum est observandum, eos 
quoad substantiam omnino correspondere; differentia ergo non- 
nisi in accidentalibus inveniri potest, quae tamen ad aliquam 
conclusionem ducere valet, eo quia verba huiusce textus tam 
exacte ac constanter conformant, ut inferri debeat, unum ab 
alio non ex auditu sed ex scripto materiam istam desumpsisse. 
Ut autem comparatio textuum expediatur, partes in quibus di- 
versitas etiam minima detegi potest, modo parallelo ponuntur 
et quidem hoc modo: 

Hil. et Hug. — Gregorius etiam dicit. . . . 

Mag. — Gregorius quoque dicit {al. ait) .... 

Hil. et Hug. — quod quisque habet unum bonum angeium sibi 

ad custodiam deputatum, (et) unum malum ad 

exercitandum. 

Mag. — quod quisque unum bonum angelum sibi ad custo- 

diam deputatum, et unum malum ad exercitium 
habet. 

Hil. — Cum enim boni angeli desiderent bonum nostrum, 

Hug. — ■ Cum enim omnes boni angeli desiderent bonum 

nostrum, 

Mag. — Cum enim omnes angeli boni nostrum bonum 

velint, 

Hil. et Hug, — et communiter saluti omnium studeant. . . . 
Mag. — communiterque saluti omnium studeant 

HH. — eum specialiter ad bonum hortatur. . . . 

Hug. — eum potius ad bonum hortatur 

Mag. — eum specialiter hortatur ad bonum 

Hil. et Hug. — Similiter et mali angeli cum desiderent malum 

omnium, 
Mag. — ■ Similiter et mali angeli cum desiderent malum 

hominum, 
HH. — tamen magis inf estat eum malus angelus, 

Hug. — tamen magis incitat eum maius angeius, 

Mag. — magts tamen hominem ad malum incitat, et ad 

nocendum fortius instat ille, 

HH. et Hug. — qui permissus est ei ad tentandum. . . . 
Mag. — • qui ad exercitium eius deputatus est. . . . 

Ex hocce examine materiali patet, maiorem esse similitudi- 
nem inter Hildebertum et Hugonem, quam inter alterutrum et 
Magistrum. Illa identitas ferme absoluta inter duos priores, 
quia non tantum in hoc ioco, sed etiam per totum tractatum, 
ut iam dictum est, persistit, suspicionem parit, quod de opere 
fortassis unius eiusdemque auctoris agatur, Sin minus, dicen- 
dum est auctorem Summae Sent., sive Hugo de S. Victore sit, 
sive alius, tractatum Hildeberti transcripsisse. Quoad Magis- 
trum autem impossibile est definitivo modo assignare fontem, 
quo usus est; utrum scilicet alterutrum, an utrumque ad manum 
habuerit; tamen materialiter parum refert, cum textus Summae 
Sent. identicus fere sit ac littera Hildeberti. Denique, Magistro 
hoc proprium competit, quod fontem suum explicatiori com- 
mentario ampliavit. 

4) Superest adhuc inquirendum, quisnam sit iste "GRE- 
GORIUS," ex cuius auctoritate in locis citatis dicta sententia 
de duplici angelo refertur. Quaestio haec f acilitatis causa con- 
sulte ad textum Hildeberto attributum coarctatur, cum vetu- 
stior sit, et posteriorum fons videatur. Attamen, extra dubita- 
tionis aleam positum est, auctorem re vera S. Gregorium Mag- 
num citare voluisse; hoc namque ex multiplici interno indicio 
atque ex unanimi intellectu commentatorum deducitur. Qui 



48 De Singulorum Hominum 

enim totum Hildeberti tractatum perlegit, statim videt duos 
praesertim esse Patres ab auctore frequentius invocatos, S. Au- 
gustinum nempe et S. Gregorium M. Citationes autem ex priore 
Patre exactae sunt omnes, dempta forsitan una sola. Deinde, 
ad Gregorium quod attinet, idem omnino videtur dicendum. 
Ad rem illustrandam sufficiant quaedam exempla. Itaque, Hil- 
debertus in c. 1 bis citat Gregorium, et quidem hoc modo: 

"Gregorius in homilia quadam Item ibidem "^^ Hugo 

autem in loco correspondente^^ plus dicit: "Gregorius homilia 

tertia Item in Dialogo " Hic, MIGNE^^ ad priorem 

citationem Hildeberti refert lectorem ad S. Gregorii Uom. 16 
sed erronee. Enimvero, materia, quae in hac dupHci ex Gre- 
gorio citatione exponitur, in eiusdem Hom. 26 in Evang. inveni- 
tur,^^ quippe quantum ad substantiam et quasi ad verba, etsi 
ordine aliquantulum diverso disposita. Hugo igitur duplici sua 
citatione errat, (etenim nec primus locus est Hom. 5, nec se- 
cundus alter quam prior) ; econtra, Hildebertus cum sua cita- 
tione indefinita erroris argui nequit. — Ulterius ab Hildeberto 
citatur S. Gregorius M. in cc. 2, 8, 12, etc. 

Diiigentia Hildeberti in Patribus citandis adhuc in c. 22, ubi 
praesens quaestio de duplici angelo movetur, nitide sustentatur, 
simulque difficultatem gignit. Siquidem, in principio capitis 
doctrinam de ordinibus missioneque angelorum exponit, atque 
nomina Michaelis, Gabrielis, et Raphaelis explanat. Quin no- 
minatim citetur, haec pars indubie a S. Gregorio mutuatur, et 
merito ad hunc locum MIGNE citat Gregorii Hom. 54 in 
Evang., in quo loco eadem omnino doctrina invenitur.^^ Ante- 
quam autem de inciso circa duplicem angelum agatur, quod 
pariter ex S. Gregorio M. credebatur extractum, convenit ad 
tertiam eiusdem Patris citationem in hoc c. 22 Hildeberti re- 



25. Tract. Theol., c. 1 (PL. 171 1069). 

26. Summa Sent., tr. 1 c. 2 (PL. 176 44). 

27. PL. 171 1069. 

28. PL. 76 1202. 

29. PL. 76 1250-1251. 

ferre. Ad finem versus legitur: "'Gregorius in libro Dialogo- 
rum: Quid est quod ibi nesciant (i. e., angeli), ubi scientem 
omnia sciunt?", quod idem habet Hugo. Ista autem verba 
parum diversa, revera apud S. Gregorium M. habentur'° ideo- 
que recte citatur. 

Nunc est ad medium caput accedendum, ubi Hiidebertus 
scribit: "Gregorius etiam dicit quod quisque habet unum bonum 
angelum sibi ad custodiam deputatum, unum malum ad exerci- 

tandum " Quod autem vere vult S. Gregorium M. citare, 

iam ex vocabulo "etiam" patet, quod aperte supponit Gre- 
gorium iam citatum fuisse; et reipsa, ut iam ostensum est, pars 
immediate praecedens de ordinibus missioneque angeiorum ex 
S. Gregorio M. hausta est. Pro hoc loco de duplici angel(S 
MIGNE refert in nota "D. Greg, IV, in Job., xxv, et xxxix, 
in Job. XV," ubi vero incassum quaeritur subiecta materia. Idem 
omnino est dicendum de nota, quam ponunt editores Quaracchi 
ad hanc citationem Gregorii apud Magistrum;^^ referunt enim 
ad S. Gregorium, IV Moral., c. 29,'^ ubi autem solummodo de 
angelis custodibus agitur, qui hominibus et iumentis praesunt. 
Editores operum S. Thomae'^ ad hanc eandem citationem ex 
Gregorio penes Magistrum hanc ponunt notam ex editione P. 
Nicolai: "Ex illo quidem refert Hugo de S. Victore in . . . 2 
Sumtna Sententiarum, c. 9, quamvis in Gregorio non occurrat: 
fictitieque prius velut ex hom. 34 in Evang. indicabatur ad 
marginem. Sed ex lib. 2 Mor., c. 16, analogice coUigi potest, 
ubi non tantum Deo ministrare dicuntur boni angeli qui adiu- 
vent (quasi pars dextera) sed et mali qui probent, vel mole- 
stent ac exerceant (velut sinistra) ." Atvero, etsi huiusce obser- 
vationis prima pars vera sit, pars altera, quod "ex lib. 2 Mor., 
c. 16, analogice colligi potest," sustineri nequit, et videtur ex 

falso supposito procedere. Enimvero, etiamsi recte praesuppo- 
natur, istam citationem Gregorii esse exactam, nihilominus a 
priori loquendo falsa esse posset, ideoque si, facto diligenti 
examine doctrinae S. Gregorii M., inveniri non potest, non 
debet aliquis Gregorii textus huic remote forte simiiis indebita 
violentia ad talem sensum torqueri. Ita vero reapse fieri videtur. 
Gregorius namque in loco, quem dicti editores adducere vo- 
lunt,'^ textum Job 1 1: "Quadam die cum venissent filii Dei 
coram Domino, adfuit inter eos etiam Satan" commentatur, 
eumque intelligit de angelis bonis in adiutorium hominum po- 
sitis, et de malis ad probationem ipsorum deputatis; hos autem 
partem sinistram, illos vero dexteram vocat, adducendo 3 Reg. 
22 19 ss. de Domino super solium cum exercitu a dextris et 
sinistris. Uti contextum Gregorii legenti patet, non enuntiatur 
aliud, quam communis doctrina de parte angelorum in oecono- 
mia humana sic ia generali: boni adiuvant homines, eos vero 
probant maii. Nihil prorsus dicit, imo nequidem a longe in- 
sinuat, quod unicuique homini daemon in exercitium adsit. 
Nimis porro non videtur ex loco citato S. Gregorii contra- 
rium ascribere, quodsi vere de deputatione angelorum bonorum 
malorumque m partkulari loqui voluerit. Nam, in 1. c. 5 Reg. 
sermo est de quodam angelo, qui sese ad decipiendum Achaz 
praesentavit his verbis: "Egrediar et ero spiritus mendax in ore 
omnium prophetarum eius," quem spiritum Gregorius intelligit 
esse daemonem. Si autem, supposita sententia de proprio dae- 
mone impugnatore, Achaz et prophetis eius iam ascitus fuerit 
spiritus nequam, quomodo potuit ille dicere "Egrediar et ero 
spiritus mendax . . . " ? Insuper, legatur tota Gregorii doctrina 
de angelorum versus homines ministerio, et videbitur, eum 
multoties de deputatione eorum singulis hominibus loqui, sed 
ne una quidem vocula talem adscriptionem daemonibus attri- 

buere; imo eam excludere videtur, ubi diaboli infestantis co- 
hibitionem per angelos custodes describit.'^ 

Solutio difficultatis de ista Hildeberti citatione "Gregorius 
etiam dicit," quamvis nonisi hypothetice proponi queat, facilis 
tamen videtur. Hic approbandum est, quod dicit SYLVIUS:'^ 
"Magistrum non significare, quem Gregorium velit inteliigere: 
Apud Gregorium autem Magnum nihil eiusmodi habetur, sed 

bene apud Gregorium Nyss. tr. de Vita Moysis " Quibus 

vero omnibus perpensis, proponitur tandem per modum hypo- 
thesis, quod Hildebertus (vel qui primus textum illum redegit) , 
vere Gregorium Magnum citare intenderit, sed exinde deceptus 
fuerit, quia accipiendo ex Florilegiis vel aliorum relatione (sicut 
et f ecisse in aliis suis ex S. Gregorio citationibus ratione diversi- 
tatis materialis supponi debet) , illud, quod in veritate S. Gre- 
gorium Nyssenum patrem habebat, et forte sensim sine sensu 
sub mero nomine Gregorii ferebatur, tamquam doctrinam S. 
Gregorii Magni susceperit, atque in opus suum incorporaverit. 

5) Quoniam de statu huiusce quaestionis penes primaevos 
Scholasticos sat iam videtur dictum, gressus nunc fieri potest 
ad ULTERIOREM REI INVESTIGATIONEM apud posteri- 
ores describendam. Primum autem huc animadvertendum est, 
quod apud posteriores commentatores pro prima vice apparet 
in hac quaestione aliqua speculatio ex ratione theologica. Verum 
etiam vero, sat exigua invenitur notitia, eo quia nuUibi pro- 
fundius et ex professo res haec est investigata; namque, quando 
de angeUs custodibus erat tractandum, obiter tantummodo, sive 
per modum scholii, dictum est aiiquid de proprio daemone in- 
sidiatore unicuique adhaerente. Plures contenti erant principa- 
liores textus traditionis referre, sed nonnulli hanc vel illam 
convenientiae rationem sive pro sive contra in medium attu- 
lerunt. Ne autem moles dissertationis nimium augmentetur. 

pro satis habeatur, ut quaedam nomina utriusque partis patro- 
norum brevi cataiogo referantur. Enimvero, mens diversorum 
in decursu tractatus, praesertim vero in sequentibus, explicatius 
aperitur. 

Affirmantem modo inconditionato et inhaesitante, unum- 
quemque hominem praeter angelum custodem etiam proprium 
daemonem impugnatorem habere sibi indesinenter deputatum, 
ne unum quidem videtur posse inveniri." Et hoc mirum non est, 
inspecto omnimodo silentio s. Scripturae, necnon tenuissimo 
traditionis patristicae argumento. Qui autem in partem affirma- 
tivam plus minusve propendent, nonnisi ancipites adhaerent, 
sicuti ex eorum modo loquendi apparet: minus certum sed cre- 
dibile est (Maldonatus, 1. c, supra p. 8), valde credibile 
est (Suarez, 1. c. supra p. 5), verisimile est (Gregorius de Va- 
lentia'^ et Casajoana, 1. c. supra p. 1), non omnino incredibile 
est (Tanner, 1. c. infra p. 79), longe minorem habet certi- 
tudinem aut probabilitatem (Alardus Gazaeus) ,^' haud paucis 
placuit (Petavius, 1. c. n. 8, supra p. 40) , improbabile non est 
(Scheeben),^° jere communiter receptum est (Suarez, 1. c. supra 
p. 5), communiter receptum a scholasticis post Magistrum (Ca- 
sajoana, 1. c. supra p. 1), etc. VASQUEZ, admittendo, quod 
"non eodem modo certum est" singulos homines habere par- 
ticularem aliquem daemonem sicut et angelum custodem, votum 
autem suum conditionate dat. Dicit enim:^^ "si numerus suffi- 
ciens ad hoc mansit in hoc aere caliginoso, ego non dubitarem, 
supremum daemonem sollicitum esse in assignando singuiis 

hominibus singulos oppugnatores," sicut Deus in assignando 
custodes. Etsi autem, subdit, daemones sive in aere sive in 
inferno eodem modo crucientur, "dicendum tamen non est, 
tot daemones ex inferno ad nos mitti; sed ab existentibus in 
hoc aere homines oppugnari." Haec autem difiicultas de nu- 
raero sufficiente mox considerabitur. 

Dum istius sententiae fautores ad summum titubanter lo- 
quuntur, patroni oppositae opinionis econtra responsum nega- 
tivum inhaesitanter proferunt. Ita, e. g., CUYCHIUS, putando 
Prosperum Cassiani sententiam de gemino angelo uti falsam 
habuisse,'*^ hoc iudicium approbat, atque addit: "Nec mirum: 
nam neque necesse fuit duos angelos nobis deputari, neque 
congruum aut conveniens. . . . '"^^ Post eum S. BELLARMINUS, 
sicut supra p. 13 notatum est, iilam sententiam "errorem" vo- 
cat, quem Cassianus ex Hermae Pastore excepit. ESTIUS^"* 
autem, qui hanc quaestionem praesertim ex rationibus theolo- 
gicis intimius quam alii perscrutatur, iudicium aliquantulum 
mitius reddit, dicendo quod "incertum est: immo valde pro- 
babile non ita esse," singulis datum esse proprium daemonem, 
quam vero opinionem, subiungit, "non esse reiiciendam, ut im- 
piam aut sanae doctrinae contrariam; quamquam nec ut vera 
recipi posse videtur. . . , " et tandem concludit, sententiam iliam 
"magis ad fabulas faisarum religionum pertinere, quam in doc- 
trina christiana solidum habere fundamentum." Quo in iudicio 
eum secutus est SYLVIUS:'*^ "Haec tamen sententia nullum 
habet solidum fundamentum . . . sed potius ortum habere vide- 
tur ab errore gentilium qui duos genios cuique homini assigna- 
bant." GAZZANIGA'*^ sententiae negativae energice patrocina- 
tur, sed non tradit nisi principaliores veteris traditionis textus, 
quibus sat amplum dat responsum. Demum, ut ex hodiernis 

aliquis citetur, LEPICIER suam raentemhisce verbis enuntiat:''^ 
"Utrum sicut cuilibet homini angelus custos deputatur, ita 
etiam singulus ei daemon assignetur? — Resp. Negative, lo- 
quendo de huiusmodi assignatione ex parte Dei, aut etiam de 
vera deputatione ex parte diaboli. — Ratio est quia talis sen- 
tentia omni caret fundamento in S. Scriptura et Patribus nec 
aliunde orta fuisse videtur, nisi ex superstitionibus gentilium, 
unicuique hominum duos genios assignantium." 

Tandem, posset obiter observari, quantum curiosum sit, 
quod sententia, iuxta quam unicuique homini proprius daemon 
oppugnator et tentator deputaretur, maiorem non obtinuerit 
favorem versus medii aevi finem. Notum est enim, quomodo 
exaggerata ista credulitas de daemonum maximo influxu super 
gesta cotidiana hominum ferme universaliter grassata fuerit, 
ita ut tritum illud effatum "ubique daemon" suam videatur 
habuisse iustificationem. Quae autem apud plebem firmiter 
acceptata erant de strigimagorum quasi illimitata potestate ope 
daemonum futura praenuntiandi, maleficia vel venefica vel ama- 
toria patrandi, daemones in quaedam vasa concludendi, omni- 
modos morbos infinitis incantationibus immittendi, sese alios- 
que in formas alienas hirci, capri, cati, muscae, etc. transmu- 
tandi, itinera per aerem corporaliter brevissimoque tempore 
conficiendi, excitandi tonitrua ac grandina, corpus omni iniu- 
riae invulnerabile reddendi, infantes sola fascinatione inter- 
ficiendi, ut postea coquerentur necnon comederentur, infinitaque 
alia ridiculosa id genus daemonomaniae, pariter a plurimis dae- 
monographis magno apparatu scientifico tractabantur, sicuti ex 
immensa Htteratura medievali conspicitur. Quidquid mirum ac 
praeter cursum ordinarium rerum apparebat, statim diabolo as- 
cribebatur; imo, et ipsi doctissimi viri sive antiqui sive recenti- 
ores uti Aristoteles, Albertus Magnus, Rogerus Baconus, et 
praesertim Gerbertus seu Sylvester Papa II, pro magis et sub 

diaboli influxu habebantur. Mirum est, dico, quod sententia 
de daemone cuique homini indesinenter adhaerente non fuerit 
labente medio aevo latius diffusa. 

AD RECAPITULANDUM evolutionem posteriorem huiusce 
quaestionis apud Scholasticos, sufficit iterum in mentem vo- 
care, quod commentatores Magistri Sententiarum opinionem 
de. daemone exercitatore ex ipso repetierunt, dum ipse Magis- 
ter pro fonte sive Hugonem sive Hildebertum habuit; qui au- 
tem eorum primus hanc sententiara propugnavit, auctoritate S. 
Gregorii Magni eam munitam f also credidit, quoniam apud 
eumdem Patrem non habetur. Deinde, nonnisi saeculo decimo- 
sexto ad eamdem sententiam sive refellendam sive suffulcien- 
dam inceperunt theologi convenientiae theologicae rationes ex- 
cogitare, alii quippe alias, quas autem nunc omnes ad trutinam 
expedit revocare. 



CAPUT QUARTUM 
ARGUMENTA RATIONIS THEOLOGICAE 



EX OMNIBUS testimoniis in partem affirmativam hucusque 
adductis, hoc praecipue non est praetereundum, quod nimi- 
rum thesis ista iam ab initio valde indeterminate proponebatur. 
Dicebatur enim simpliciter, duos angelos homini unicuique ad- 
stare sive vacare; quomodo autem hoc fieret, nullibi explicatum 
est. Solus S. Gregorius Nyssenus distinctionem facit, assigna- 
tionem angeli custodis Deo ascribendo, sed daemonis insidia- 
toris potius diabolo corruptori naturae, ut videri potest supra 
p. 27. Hildebertus, Hugo, et Magister eiusque pedisequi^ utram- 
que deputationem ipsi Deo videntur attribuere: angeli boni ad 
custodiam, daemonis vero ad exercitium. Attamen, quantum 
ad causam efficientem huiusce deputationis singulorum dae- 
monum impugnatorum dupiex perhibetur possibilitas: vel Deus 
dicatur causa principalis et daemones tantum instrumentales, 
vel ipse daemoniorum princeps ponatur causa principalis de- 
putans suos inferiores, Deo tantum permittente. Quae quaestio 
in sequentibus exagitabitur. 

Ostensum iam est, quomodo ex s. Scriptura et traditione 
suppetiae nonnisi exiguae ad sententiam affirmativam solido 
cum fundamento adstruendam afferri possint; equidem ad sum- 
mum videtur concludi ad aliqualem probabilitatem. Ast vero, 
cum de re aliqua moveatur, quae unice a libera Dei voiuntate 



1. Dicunt enim, cuique deputatum esse unum bonum angelum ad custo- 
diam et unum maium ad exercitium. Cum enim angelus custos a Deo deputetur, 
videntur isti intelligere, ratione paritatis, quam ttahunt, a Deo assignari etiam 
daemonem ad exercitium. 

56 



Daemone Impugnatore 57 

pendet, haec nobis non aliunde, quam ex fontibus revelationis, 
innotescere potest. Ratio autem sola ipsum factum demonstrare 
haud quit, — quod quidem de ambabus sententiis pari modo 
valet — ideoque de mera possibilitate probabiiitateque sermo 
esse potest. Quaestio igitur ad rationes theologicas, conveni- 
entiae quippe, resolvitur, quae autem tripartite considerari pos- 
sunt: ex parte Dei, ex parte daemonum, et demum ex parte 
hominum. Attamen, ut processus logice fiat, consulendum vide- 
tur, ut quam primum de possibilitate ex parte daemonum 
sermocinetur, et quidem de possibilitate physica, qua parte abso- 
luta, via patebit ad moralem possibiUtatem invisendam, circa 
quam maximi momenti est Dei voluntas permissiva. His demum 
consideratis principiis activis (daemonibus et Deo), restabit 
adhuc de passivis agendum inquantum sciscitetur, anne con- 
gruum sit ex parte hominum, ut singuiis eorum proprius dae- 
mon mali incitator deputetur. 

I. EX PARTE DAEMONUM 

Possibile esse singulis hominibus singulos daemones impug- 
natores deputari, non est cur dubitetur, si consideratur 1) horum 
Potestas Naturalis una cum possibiiitate reali eamdem homini- 
bus applicandi. Daemones namque sunt spiritus puri, natura 
prorsus excellenti praediti, intellectu ac voluntate hominum 
longe perfectiori praepoilentes, utpote incorporei, substantia 
quidem boni a Deo creati, sed facti mali per propriam culpam, 
post quam, etsi dona omnia naturalia quoad substantiam in- 
tegra remanserint, obnubilatio necnon obcaecatio intellectus, 
simulque voluntatis contumacia et confirmatio in malo subse- 
cutae sunt. Praeterea, adest eis omnimoda possibilitas accedendi 
ad homines tentandos, sicut ex ipsa s. Scriptura plenissime con- 
stat. Daemones enim in eodem loco, ubi sunt homines viatores, 
pervagantur, nempe in hoc mundo, seu, exactius, in hoc aere 

{Eph. 2 2), sive in coelestibus {Eph. 6 12). ^ Quod autem eis 
f acile sit homines appropinquare, sequitur iam ex hoc, quod 
in loco sunt per contactum virtutis, atque ratione angelicae na- 
turae de uno loco in alium velocissime transire possunt. 

Data tali naturae perfectione, adhuc expetitur ad dictam 
deputationem rite exequendam, ut daemonum sit sufficiens nu- 
merus necnon ordo subordinationis, a) Quaestionem De Numero 
difficillimam esse, fatentur omnes, adeo quidem, ut definitivo 
modo veraque certitudine haud resolvi possit. Ante omnia est 
notandum, quod Hildebertus et auctor Summae Sententiarum 
quaestionem moverunt, utrum pluribus hominibus datus sit 
unus angelus ad custodiam, an singuli singulis. MAGISTER 
vero ulterius progreditur, et, simul de daemonibus impugnatori- 
bus quaerendo, difficultatem fusius pertractat. Ideo "dici opor- 
tet, ait, unum eumdemque angelum bonum, vel malum, pluri- 
bus hominibus deputari ad custodiam, vel exercitium," quia, 
"cum electi tot sint quot et boni angeli sunt, plures constat 
esse omnes simul bonos et malos homines, quam boni angeli 
sint, et cum tot sint electi quot angeli boni, et angeli boni plures 
sint quam mali, pluresque sint homines mali quam boni, non 
est ambigendum plures esse bonos homines quam sint mali 
angeli, et plures esse malos homines quam sint mali angeli 
vel boni angeli."* Singulas autem praemissas minime probat, 
sicut et PETRUS PICTAVIENSIS, qui rem brevius, simplicius, 
et clarius proponit, sic arguendo:^ "plures sunt mali homines 
quam boni angeli," quia quot sunt boni homines, tot sunt et 

angeli boni; mali enim homines numerosiores sunt bonis ex 
illo Mt. 20 16: "multi enim sunt vocati, pauci vero electi"; 
atque "hoc certum est. Ergo plures sunt mali homines quam 
mali angeli. Ergo non omnis malus habet malum angelum sibi 
proprium, et ita malus angelus pluribus est deputatus: quod 
concedi potest." SUAREZ,' ut omnis de insufficienti numero 
expiodatur obiectio, subtilitatibus mathematicis coniecturisque 
haud paucis indulget. "Fortasse sufficit," inquit, tertia pars 
injfimi ordinis angelorum malorum pro omnibus hominibus 
simul viventibus in quolibet tempore; quod quidem "credibile 
est." Dicitur autem tertia pars etc, "quia creditur ex tota multi- 
tudine angeiorum creatorum tertiam partem corruisse." Ast, 
cum "credibilius" sit, inferiores facilius persuasione Luciferi 
peccavisse, ideo, "fortasse" vel dimidia pars infimi ordinis ce- 
cidit. Quodsi adhuc insufficiens sit numerus, tunc, ratione ana- 
logiae cum angelis bonis superioribus personas excellentiores 
custodientibus, pariter ex daemonibus superioribus sumi pote- 
runt impugnatores. Imo, ex omni ordine deputari poterunt, 
propterea quod ratione status omnes daemones minimo ange- 
lorum custodum inferiores sunt. Ita Suarez. 

Quamvis verum sit, huiusmodi esse puras putas speculationes 
plus minusque inutiles, permittantur tamen quoad praemissas 
argumentorum adductorum aliquae observationes. Ante omnia, 
non est eadem quaestio de numero sufficienti angelorum custo- 
dum et daemonum impugnatorum, sicut Magister rem tradit. 
Nec Hildebertus nec auctor Summae Sent. hunc trahunt paralle- 
lum, et ipse LOMBARDUS, postquam ita fuse rem bipartite 
inspexit, in fine eiusdem textus partem circa daemones dere- 
pente excludit, atque inquisitionem concludit ita: "Caeterum 
sive ita sit, sive non, non est dubitandum unumquemque ha- 
bere angelum sibi deputatum, sive pluribus simul destinatus 
(al. deputatus) sit, sive uni singulariter. Nec est mirandum 

unum angelum pluribus hominibus ad custodiam deputari, cum 
uni homini plurium custodia deputetur {al. plures deputentur 

in custodiam pro p. c. d.) "^ Si autem pro dubio habet, num 

angeli boni singuli sint pro singuiis hominibus sufiicientes, 
multo magis daemones, cum iuxta illius temporis persuasionem 
non ceciderit nisi tertia pars. Caeterum, hodiedum communior 
theologorum sententia, unum eumdemque angelum eodem tem- 
pore tantum unum hominem custodire, contendit, sicuti pariter, 
quod omnes singulique homines custodem angelum habent. 
Praeterea, ut suprarelato argumento Magistri et Petri Pic- 
taviensis vis dematur, sat videntur sequentes animadversiones. 
Primum, quod electi tot sint quot boni angeli, gratis omnino 
asseritur; numerus enim electorum a voluntate Dei praedesti- 
nantis dependet, et haec haudquaquam comperitur. Deinde, 
homines malos numero superare bonos, unice ex textu Mt. 
(20 16 et 22 14) : "multi enim sunt vocati, pauci vero electi" 
deducitur, quamvis talis penes vetustiores communis fuerit in- 
terpretatio. Ast, si his Christi verbis parabolice enuntiatis talis 
significatio absoiuta ascribatur, ut non solum ludaeis, sed et 
omnibus fidelibus applicentur, sequeretur in s. Eloquiis con- 
tradictio ponenda. Enimvero, in ipsamet parabola de convivio 
nuptiaii {Mt. 22 2 ss.), ad cuius finem verba citata inveniuntur, 
unus tantum ex invitatis, vestis nuptialis expers, foras emissus 
est. Iterum, ex tribus hominibus talenta recipientibus, nonnisi 
unus eiectus est {Mt. 25 14 ss.). Demum, in adhuc aliis locis 
numerus saltem aequalis ponitur, sicut virginum quinque pru- 
dentes et quinque fatuae [Mt. 25 1 ss.), vel uti de die adventus 
Filii dicit Christus: "Tunc erunt duo in agro: unus assumetur, 

et unus relinquetur " (Mt. 25 40). Si autem huiusmodi 

textus in sensu literali sumuntur, sicut ilii locum "multi enim 
sunt vocati, pauci vero electi" interpretantur, tunc sat clare ap- 
paret, quantum valeat ista praemissa: plures sunt mali homines 



6. Maglster, 2 Sent., d. 11; I (Quaracchi 1916) 355. 

quam boni, sive damnati quam electi. Praeterea, si damnati 
plures sunt salvatis, quomodo verificantur verba Apostoli de 
victoria a fidelibus resurgentibus in immortalitatem reportata 
super mortem, cuius imperium habebat diabolus (1 Cor. 15 55; 
Hebr. 2 14) ? Caeterum, quis potest inscrutabilia divinae prae- 
destinationis iudicia penetrare? 

Hisce vero principiis iabefactis, ruit totum argumentum. 
Nec praetereundum, quod Pictaviensis, postquam unicuique 
homini unum daemonem assignari dixit, in fine citati argumenti 
videtur hoc ad solos malos homines coarctare. De caetero, ut 
minimum dicatur, sententia affirmativa in sua plena amplitudine 
ab illis non sustentatur, cum a deputatione singulorum dae- 
monum singulis hominibus resiliant. 

Quod ad SUAREZ attinet, est sedulo notandum, quomodo 
tota sua speculatio super falsum fundamentum construatur. 
Etenim, vetus illa divisio angelorum in assistentes et minis- 
trantes desumpta fuit ex Dionysio, cui nimia auctoritas tri- 
buebatur, eo quia discipulus immediatus Apostolorum falso 
putabatur. In veritate autem penitus abest fundamentum scrip- 
turisticum asserendi, solummodo tres inferiores ordines angelo- 
rum mitti; imo hoc sustineri non potest, nisi textibus s. Scrip- 
turae vim inferendo. Quod autem angeli superiores ad personas 
excellentiores mittantur, summum esse videtur, quod admitti 
potest. Sequitur ergo, Suarez ex illorum analogia gratuite 
argumentari. 

Accedit adhuc, quantum ad aliud istud principium de tertia 
parte lapsorum, quod ex s. Scriptura non plus hauritur, quam 
quod plures angeli peccaverunt ("qui paratus est diabplo et 
angelis eius" — Mt. 25 41; "Deus angelis peccantibus non 
pepercit" — 2 Petr. 2 4). Probabilius tamen tenetur, plures 
remansisse quam ceciderunt, "quia," ut dicit ANGELICUS,' 
"peccatum est contra naturalem inclinationem. Ea vero quae 



7. Sum. Theol, 1 q. 63 a. 9c. 

contra naturam fiunt, ut in paucioribus accidunt." Tertiam 
praecise partem corruisse autumandi occasio desumpta est ex 
Apoc, 12 4: "et cauda eius trahebat tertiam partem steilarum 
coeli, et misit eas in terram... "; hoc autem nequaquam ad 
lapsum angelorum refertur. Sed revera de hac re nequicquam 
disputatur, quia, etiam concessa inter daemones aliqua praela- 
tione, non apparet ratio, cur quidam eorum non essent deputa- 
biles. Aliter quidem nonnulli Schoiastici medievales senserunt 
de nimia quorumdam daemonum dignitate, qua a talibus nego- 
tiis nefandis inter homines abhorrerent; ita, e. g., auctores Mal- 
lei Malejicafum,^ de exaggerato commercio carnali daemonum 
sive incuborum sive succuborum cum hominibus disserendo, hoc 
dicunt: "quaedam spurcitiae ab aliquibus infimis perpetrantur, 
a quibus superiores propter nobiiitatem naturae secluduntur." 
Ipsemet SUAREZ siquidem fatetur, quod "longe probabilius 
videtur, nullos daemones esse semper inferno alligatos," nec 
aliquos semper in hoc aere commorari; "sed omnes propter 
peccata sua inferno ex se deputati sunt, et omnes propter elec- 
torum perfectionem permissi sunt in hoc aere aliquando saltem 

versari , "^ atque, "ideo per se credibile est, infernum num- 

quam spoliari daemonibus omnibus,"^" eo quia praesentia eorum 
in inferno ordinaria lex est et regula, absentia vero ex dispen- 
satione et ob extrinsecum finem, scilicet, bonum hominum.'^ 

8. Henr. Institoris, OP., et lac. Sprenger, OP., Malleus Maleficarum, I 
(Lugduni 1669) 1 q. 4 p. 26. 

9. Suarez, de Angelis, 8 17 2; p. 1065. 

10. Ibid., 8 16 27; p. 1062. 

11. lustum esset de inquisitione circa numerum daemonum hic facta con- 
queri, sed necessaria videtur propter nimiam facilitatem, quacum nonnulli, Suarez 
vero praesertim, difficultatem istam quoad possibilitatem ex parte daemonum 
istiusmodi deputationis praetereunt. Ast, omne quod de numero admitti potest, 
presso sed optimo modo proponitur a Mart. Hagen, S. J., Der Teufel im Lichte 
der Glaubensquellen (Freiburg i. B. 1899) 40: "Dass die Zahl der gefallenen 
Engel eine grosse sei, geht aus der Antwort jenes Besessenen in der Landschaft 
der Gerasener hervor: 'Legion ist mein Name; denn unser sind viele' {Marc. 
5 9; vgl. Luc. 8 30). Aber es ware zu weit gegangen, wollte man behaupten, 
der dritte Teil aller geschaffenen Engel sei gefallen, weil es in der Apokalypse 
12 4 heisst: "Und sein Schweif fegte ein Drittel der Sterne des Himmels •weg 
und warf sie auf die Erde' ; diese Stelle bezieht sich eben nicht auf den Siinden- 
fall der Engel. Wir miissen uns also mit der Tatsache abfinden, dass wir iiber 
die Zahl der verworfenen Engel nichts Genaueres wissen." 

Sinatur adhuc unum adverti. Quodsi, ad difficultatem ex 
numero explodendam, pluribus hominibus idem daemon eodem 
tempore deputetur, tunc ambitus activitatis daemonum adeo di- 
lataretur, ut tandem aliquando quamdam omniscientiam omni- 
presentiamque ipsis ascribere quasi necessum evaderet. Notum 
est, econtra, spiritus puros definitive, sive per contactum virtutis, 
esse in loco, et profecto in loco maiori vel minori secundum 
perfectionem virtutis. Ad hoc autem, quod daemon alicui ho- 
mini semper constanterque et ubique adsit — sicut in sententia 
affijrmativa expostulatur — oportet isti homini suam virtutem 
appiicet; et si huic ita deditur, ideoque praesens sit hic, non 
videtur quomodo simul tempore aliis hominibus in dissitis locis 
(nam ii, quibus deputatur, non supponi possunt semper insimul 
esse), suam virtutem admoveat sive extendat, ita ut sit et ibi 
praesens. — In omni summa, constituto unicuique homini pro- 
prio daemone, mundus evadit tam plenus daemonuni, quam 
hominum, et plane verificatur "ubique daemon" — istud stigma 
credulitatis medii aevi; praesentia activitasque daemonum in 
mundo et in saiute hominum procuranda ordinaria regula eva- 
dit, potius quam extraordinaria et per modum exceptionis: quod 
nec cum divina bonitate misericordiaque, nec cum daemonum 
poena infernali plene convenire videtur.^^ 

b) Ut talis deputatio ex parte daemonum rite fiat, re- 
quiritur insuper Regimen Ordinis seu Subordinatio inter ipsos 
angelos malos. Verum est, s. Scripturam insinuare quem- 



12. Atvero, duplici ratione hucusque considerata permotus, convenientiam 
saltem admittit Gius. de Libero, Satana: 1'Essere, l'Azione, il Dominio (Torino 
1934) 354: "lo non voglio difendere questa opinione e neppure confutarla, ma, 
e per ii numero stragrande di tentatori, e per lo straordinario loro potere e per 
tutto cio ciie abbiamo visto della loro natura, da un cattivo compagno di questo 
genere, che mai ci lasci e che possa pigliare contatto con noi come e quando 

vuole agli effetti della tentazione poco ci corre " Probandum est autem, quod 

numerus tentatorum "stragrande" sit, suf&ciens quidem pro singulis hominibus; 
quod autem ad "io straordinario loro potere" spectat, non est obliviscendum, 
eam Dei voluntati totaliter subiacere, ideoque loqui de ista extraordinaria po- 
tentia, quin simul eiusdem a Deo dependentia consideretur, non est nisi tempus 
terere; et idem dicendum de illa omnimoda libertate daemonum, qui penitus 
ad libitum "pigliare contatto con noi" possunt. 

dam ordinem esse m daemonibus (Mt. 9 34; 17 20; 25 41; 
Eph. 6 12; I Cor. 15 21; y4/>oc. 12 7), imo et ipsum Christum 
loqui de regno Satanae ('/W. 12 26) ; tamen, in toto verbi rigore 
haud videtur hoc intelligendum. Distinguendum enim est inter 
subordinationem et unitatem. Quoad priorem facile est con- 
cipere, praelationem aliquam inter daemones vigere, ratione 
diversitatis ipsorum perf ectionum naturalium. Utrum vero 
Lucifer supremus fuerit omnium angelorum, ita scilicet ut, si 
stetisset, super omnes, vei saltem in supremo ordine coUocatus 
fuisset, non una est theologorum sententia. Angelos autem 
lapsos unum habere in caput supremum, non potest negari. 
Cui supremo inferiores subduntur inferioritate imperfectioris 
naturae.^' Utcumque vero illa praelatio sit, "imperfecta et per- 
versa est," sicut dicit SERAPHICUS DOCTOR.^'' Utrum vero 
divina iustitia omnes daemones inferiores isti capiti totaliter 
subiiciantur in poenam, non plane constat; caeterum, non appa- 
ret, quomodo ipse diabolus ex se potestatem habeat alios sua 
perversa voluntate compescendi, cum ipsi nuUus sit verus titulus, 
atque subditi eius omnes rebelles sint et in malo obdurati. 
Alia est quaestio de unitate regni inferorum. Revera ali- 
qualis unitas ex communi omnium odio in Deum et homines, 
haberi potest, sed an taiis sit, qualis, presupposita divina per- 
missione, indigeretur, ut singuli daemones singulis homnibus 
indesinenter adhaerendi deputarentur, certe non probatur. Et 
si res ex analogia humanorum consideratur, videtur potius in 
daemonibus adesse "regnum confusionis," sicut bene dicit LE- 



13. Vide S. Thomam, Sum. Theol, I q. 63 a. 8; q. 109 a. 2. — Quantum 
ad praelationem inter daemones in traditione iudaica convenit citare Fernand 
Prat, S. J., The Theology of Saint Paul (transl. from lOth French ed. by J. L. 
Stoddard) New York 1927, II p. 411: "The military organization of the 
demons is much more complete than that of the good angels. The Book of 
Bnoch mentions, besides the commander-in-chief of the two hundred fallen 
angels, their twenty decurions ; elsewhere centurions are spoken of , and chiefs 
of fifty and decurions. But usually the organization is not carried so far; only 
one supreme chief is named, to whom the crowd of subjects yields obedience " 

14. 2 Sent., d. 6 a. 3 q. l; II (Quaracchi 1885) I67b. 

PICIER." Etenim, in quacumque coniunctione entium rationa- 
lium in aliquem communem finem conspirantium, praecipuum 
elementum est unitas, quae maxime ex fine determinatur; vera 
autem unitas moralis nonnisi ex bono fine obtinetur, quo vo- 
luntates conspirantium alliciuntur et in unum rediguntur. Econ- 
tra, quantum dispendium sit unitatis, quando finis in bono ho- 
nesto non sistit, videmus in associationibus delinquentium, in 
rebellionibus politicis, militaribus, etc, in quibus dissensiones 
internae, lites abs numero, aliaeque scissiones sunt quasi ordo 
diurnus. Parum refert, quod dux eorum magna excellentia super 
alios praecellet, parum iuvat finis iste communis. Ubi abest 
legitima et honesta voluntatum subiectio, ibi deest omnino ordo, 
regnat confusio. 

Modo admodum simili debet res se habere inter daemones. 
Pollent profecto libera voluntate, feruntur quidem odio impla- 
cabili invidiaque in homines, sed, qui in libera subiectione sub 
suavi iugo divinae gratiae olim non voluerunt ordinate degere, 
quomodo nunc in tenebris aeternae damnationis, in imis de- 
sperationis sese disposite in acie ordinata instruant? Si caritas 
melliflua Dei, qua maior non habetur, olim sufficiens non fuit 
ad ipsos in amplexu ipsiusmet Unitatis constringendos, quo- 
modo nunc ex opposito fine in unitatem coalescunt? An odium 
maius sit vinculum unitatis, quam ipsa caritas, quae Deus est? 
— Absonum igitur sit, quod diabolus, "ille homicida ab initio" 
(lo. 8 44) , tam extensam sibi vindicet potestatem ordinatam, 
excellentiam, imperium unitatis, subiectionem subditorum, ut 
singulos suos satellites ad aciei militaris instar, homines in per- 
ditione gehennae consociandi aucupabundos, singulisque igitur 
hominibus indesinenter vacandos, mittere queat. Aliud enim 
est daemones ad tentandum pro mensura a Deo concessa man- 
dare, aliud singulos singulis hominibus ordinate deputare. Ni- 
hilo tamen secius, cunctis aliis considerationibus sepositis, et de 



15. De Angelis, II 175. 

nuda possibtlitate physica absolute loquendo, nullam solidam 
rationem afferri posse contra hoc, quod unusquisque homo sicut 
angelum tutelarem ita et proprium daemonem exercitatorem 
habeat, fatendura est. 

2) Possibilitas Mofalis. Maioris omnino discriminis est 
quaestio, utrum daemonibus facultas moralis praesto sit, qua 
singulis hominibus exercendis tamquam impugnatores vacare 
queant. Huc spectat duplex quaesitum, videiicet, de prompti- 
tudine voluntatis ipsorum daemonum, et de voluntate Dei; 
dum autem prior quaestio paucis verbis absolvi potest, altera 
maiori prorsus evolutione indiget, cum in ea totius discussionis 
nodus apprime consistat. 

PRAVA DAEMONUM VOLUNTATE INSPECTA, con- 
venientia huiusmodi assignationis indubie omnino admittenda 
est. Enimvero, diabolus tamquam simia Dei, cuius divinitatem 
nefandissime aemulat, et contra quem super hominum salutem 
quasi bellum gerit, odio maximo invidiaque suae perversae vo- 
luntatis in homines ardet, quos omnes perdere, suosque in per- 
ditione socios efficere exoptat. Idcirco, facile conceditur dia- 
bolum, quantum de sola sua facultate intrinseca est, cupidissi- 
mum esse unicuique homini proprium tentatorem deputare. 
Vere simia Dei esset, si suos satellites ita ordinare posset, sicut 
Deus, in administratione suarum gratiarum angelos bonos, suos 
ministros, in custodiam hominum mittit. Sed ex hac sola vo- 
luntate daemonum nihil concluditur. Nam, si eis permissum 
esset, omne et tantum facere, quantum vellent, "non aliquis 
iustorum remaneret, aut aliquis fidelis esset in terra";^^ et 
valde credibile esset, diabolum omnes peccatores, quatenus sibi 
iam plene deditos, statim arrepturum fore. De facto autem ita 
non fit, quia diabolus a Deo quam maxime cohibetur. 

Huius rei ratione contra dictam sententiam de proprio dae- 
mone ita arguit CUYCHIUS:^^ "neque necessum fuit . . . neque 

16. S. Augustinus, in Ps. 61, n. 20 (PL. 36 715). 

17. Annotat. (PL. 50 323). 

congruum aut conveniens: ipsi enim daemones non egent inci- 
tatione aliqua ut nos inf estent aut ad peccandum incitent, cum 
ad id faciendum ex perversae naturae suae inclinatione ipsi 
propendeant" ; sunt enim ipsi sua sponte ad homines tentandos 
paratissimi, Quod autem argumentum, ut recte ait ESTIUS,^^ 
non admodum convincit; nam angeli boni sunt ad custodiam 
hominum paratissimi, . et tanien speciaHter ad eam ordinantur. 
Praeterea, talis deputatio aliquid superadderet maioris specifica- 
tionis, nempe ordinata virium dispositio et executio, sicut mih- 
tes ordine instructi multum plus in bello valent. 

Haec cum angelorum custodia comparatio aliam suggerit 
argumentationem, cui haud leve momentum fautores senten- 
tiae affirmativae (Maldonatus, Al, Gazaeus, Ananias, Suarez) 
attribuunt.^* Dicunt enim quod, cum contrariorum eadem sit 
ratio et doctrina, ideo unicuique homini a principe daemoniorum 
deputatur daemon specialis, sicut a Deo singulis datur angelus 
stipator. Ast, pluribus obnoxiis laborat hoc argumentum. Im- 
primis, de diversis causis efficientibus agitur; si ergo homini a 
Deo aliquod bonum conf ertur, non sequitur a pari a diabolo in- 
fligi aliquod malum. Praeterea, utraque deputatio haud conse- 
quitur ex aliqua ratione intrinseca, sed potius ex libera volun- 
tate sive Dei sive diaboli, et quidem, propter extrinsecum ali- 
quem finem. Axioma. autem iiiud, ut aliquid valeat, oportet 
respiciat contraria, quae se habent intrinsece ad invicem tam- 
quam perfectum et imperfectum ratione eiusdem obiecti forma- 
lis, sicut virtus et vitium; ita, v. g., in iustificatione unico actu 
fiunt conversio ad Deum et recessio a peccato, quemadmodum. 



18. In 2 Sent., d. 11 par. 4; I 101. 

19. Hoc argutnento uti videntur Hildebertus, Hugo de S. Victore, et 
Magister, qui paritatem omnimodam inter angelos custodes et daemones im- 
pugnatores contexunt. Necopinans est, quomodo hi omnes credibilitatem par- 
ticularis deputationis daemonum ex analogia cum angelorum custodia deducant, 
dum, ex altera parte, unam convenientiae rationem pro tuteia angelica praecise 
iri ipsa deputatione daemonum ponunt: illa propter hanc, haec vero propter 
illam. Ita et Ricardus de Mediavilla, h 4 Sent., d. 11 a. 1 q. 1 in concL; II 
(Brixiae 1591) 135. 

petendo Ostiam, accessio ad eam eadem omnino proportione fit 
ac discessio a Roma. Cuilibet autem patet, principium illud in 
praesenti minime esse ad rem, ideoque iliud argumentum ex 
paritate omnino est repudiandum. 

Quomodocumque convenientia se habeat ex parte potesta- 
tis cum physicae tum moralis ipsius diaboli, restat semper in- 
concussa absoluta et inconditionata daemonis a Deo, suo Crea- 
tore, dependentia. Nihil prorsus efficere potest iste spiritus ne- 
quam nisi secundum beneplacitum divinum. Hic praecise est 
crux, nedum huius particularis quaestionis, verum etiam totius 
tractatus de infestatione diabolica eiusque ratione, intentione, 
extensione, etc; en quare retroactis temporibus tam diffuse gras- 
saretur daemonomania fanatica, cui, quemadmodum Moloch, 
innumerorum innocentium vita sacrificata est; nimis diaboli po- 
testas physica extollebatur, dum, ex altera parte, nimis neglige- 
batur ratio divinae providentiae, bonitatis, et misericordiae. Et 
tamen ex hoc praecipue fonte est inquirenda eiusmodi con- 
venientia seu non-repugnantia. 

II. EX PARTE DEI 

Actum iam est de possibilitate physica deputationis ex parte 
daemonum, necnon de diabolo tamquam eiusdem causa prin- 
cipaii. Oportet nunc de potentia proxima disserere, quae omnia 
requisita ad agendum includit, et sic quaestio ad POTESTA- 
TEM MORALEM ex Deo dimanantem reducitur. Sciscitandum 
igitur est, utrum Deus vera causa principalis eiusmodi deputa- 
tionis dici possit, ita nimirum ut, sicut per positivam ordina- 
tionem hominibus angelos custodes assignat, pariter unicuique 
proprium daemonem quomodocumque ascribat, an potius dicen- 
dum sit, Deum dumtaxat permittere, ut singuli daemones im- 
pugnatores ab eorum capite assignentur. Etenim, ad sententiam 
affirmativam propugnandam, necessum est unum alterumve 

modum admittere, cum diabolus, utpote causa secunda, nihil 
prorsus efficere possit, ne in esse quidem persistere, abs primae 
causae concursu, sicut communius tenetur. Utroque autem in 
casu Deus se habet tamquam causa moraiis sive positiva sive 
negativa seu permissiva. 

1) Deus Uti Causa Positiva moralem facuitatem sive obli- 
gationem vei consilium imponeret, ut daemones ad utendum 
dicta potentia physica, quam a Deo ut naturae auctore habent, 
proxime inclinentur vel ordinentur. Sed hoc repugnat. Esset 
enim positive inducere daemones ad malum faciendum; Deus 
autem "nemini mandavit impie agere" (Eccli. 15 21) ; nequit 
enim esse peccati auctor, propterea quod malum non habet 
causam efficientem sed deficientem, quae non potest esse nisi 
creatura. Impugnatio autem daemonum liquido est malum, cum 
diaboius tentet, ut in peccatum inducat, seu, non tentat, ut ad 
bonum probet, sed potius ut reprobet sive reprobum faciat. 
Tentatio enim est experimentum sumere ad sciendum; cum 
vero Deus omnia sciat, proprie non dicitur tentare. Quamob- 
rem dicit S. lacobus Apostolus (1 13): "Nemo cum tentatur, 
dicat quoniam a Deo tentatur; Deus enim intentator malorum 
est, ipse autem neminem tentat." Et hoc est semper firmiter 
tenendum.^° Lucidum igitur est, Deum minime per mandatum 
positivum providere, ut singulis hominibus daemon tentator et 
sollicitator ad malum adhaereat, etiamsi forsan in aliquibus 
exinde procuraretur meriti incrementum. 

Sed potestne fieri aliqua distinctio in ipso obiecto, in quod 
f ertur divina voluntas, ita nempe ut Deus vere dicatur daemones 
tentatores in particulari positive ordinare, quin autem sibime- 
tipsi contradicat? Certe, totum negotium daemonum inter ho- 



20. Quando ergo in s. Scriptura legitur, quod "tentavit Deus Abraham" 
{Gen. 22 1) vel "Deus tentavit eos," i. e., iustos^Sd/i. 3 5), est inteliigendum 
de experimento, quo Deus virtutem eorum apud homines notam facere voluit. 
Exempium huius habetur apud lo. 6 5-6: lesus "dixit ad Phiiippum: Unde 
ememus panes ut manducent hi? Hoc autem dicebat tentans eum; ipse enim 
sciebat quid esset facturus." Vide et Deut. 13 3. 

mines malum culpae est ex parte ipsorum daemonum, quia ex 
prava eorum voluntate cum mala intentione procedit. Ex hac 
parte igitur voluntas Dei non potest ferri in istam impugna- 
tionem tamquam obiectum, vel approbando vel simpliciter vo- 
iendo eam sub illa ratione formali. Sed potest dici, Deum posi- 
tive ordinare daemones impugnatores sub ratione formali et 
exciusiva exercendi homines in virtute? Sub hoc enim aspectu 
Deus hominum in merito profectum intenderet, quantumvis 
diabolus pro sua parte nonnisi detrimentum, imo et perditionem 
hominum aucupetur. Ast, circa hoc apud theologos non omni- 
raoda claritas. 

Ante omnia, daemones possunt, etiam sub iussu Dei, homi- 
nibus infligere mala physica sive in punitionem peccatorum sivQ 
in exercitium virtutis. Quantum vero ad mala moralia (tenta- 
tiones) a daemonibus illata, communiter dicitur, Deum sese 
tantum permissive, ideoque negative, non positive, habere. Estne 
ergo possibile talem daemonum deputationem cum divina pro- 
videntia componere, quatenus a malitia formali eius praescindi- 
tur, et tantum bonus finis exercendi homines, Dei voluntati 
positive ordinanti praefixus, consideratur? Negative respondit 
CUYCHIUS, dicens:^^ "Si vero etiam Deus malum angelum 
nobis deputasset in exercitium, videretur prof ecto peccati auctor 
esse, nimirum ipsum peccati auctorem, fomitem, sive causam 
nobis subministrans." Resiliret ergo in primam possibilitatem 
supra reiectam. Econtra, ESTIUS, qui ipse opinioni negativae 
patrocinatur, contra istud argumentum observat, quod tantum- 
modo probat daemones non habere a Deo mandatum ad homi- 
nes tentandos, minime vero daemones non deputari a Deo ad 
hominis exercitium." Nam, arguit, tale exercitium, cum bonum 
sit atque nullam mali rationem in se habeat, proprie cadit sub 
ratione divinae providentiae, dum econtra tentatio, cum sit ad 

malum, proprie non comprehenditur a Dei providentia. Tenta- 
tionem enim intendit diaboius, Deus vero soiummodo exerci- 
tium ad virtutem, quocumque modo id nunc fiat. Aiiis verbis, 
ipsa impugnatio a daeraone est, ordinatio autem eiusdem a Deo, 
quae quidem sub lioc respectu sacra est, quia Deus novit omni- 
bus uti ad bonum. 

Ex alia parte, totam hanc discussionem effugit PETAVIUS, 
sicut et alii posteriores fautores sententiae affirmativae, ut 
Vasquez, etc, simpliciter negando daemones a Deo quolibet 
modo deputari: "Non enim incitari a Deo malum daemonem 
dicimus: ac ne assignari quidem, attribuique singulis, sed per- 
mitti tantummodo diabolo, ut quos velit custodibus angelis 
obiiciat."^' SUAREZ itidem assignationem ex parte Dei penitus 
exciudit, et subtiliter de hac quaestione disserendo, ubi de tenta- 
tione movet, explicationem ab Estio admissam excludere vide? 
tur. Nitide enim distinguit inter custodiam angelorum et im- 
pugnationem daemonum; prior per se et positive est ex in- 
tentione Dei, posterior vero ex concessione Dei permissiva, non 
ordinativa, fit. Deinde, egregie explicat Suarez, quod Dei boni- 
tati repugnat dare daemoni potestatem moralem tentandi: "Nec 
enim potest, vel approbare factum daemonis tentantis homi- 
nem, vel simpliciter potest velle iliud. Nec ex intentione directa 
illius facti, potuit velle, ut angeli mali in hoc aere versarentur; 
quia hoG esset, velle malum culpae, ut finem, et talem modum 
incarcerationis daemonum, ut modum ad illam . . . quia totum 
hoc ministerium malorum angelorum, quo in tentandis homi- 
nibus versantur, vera culpa est, et peccatum "^'^ 

Distinctio illa, qua Deus daemones dicitur assignare unice 
propter exercitium hominis, non videtur posse sustineri. Liben- 
ter conceditur exercitium illud esse quid bonum. Tamen, in 
supposito, Deus dicitur directe velle talem deputationem, ideo- 

que consequenter, et ipsam impugnationem, qua mediante exer- 
citium ad bonum habetur. Namque, impugnatio, quae mala est, 
in concreto necessarie consequitur ex ilia assignatione, quia ex 
parte daemonum malum hominis praeprimis intenditur. Reduci- 
tur ergo ad hoc, quod Deus impugnationem hominis veliet, etsi 
propter bonum finem exercitii hominis. Non videtur igitur, quo- 
modo deputatio daemonum, ut obiectum voiuntatis divinae, non 
se habeat ut medium directe volitum ad finem, qui enim in- 
tendi nequit, quin simul et medium ad illum intendatur. Exer- 
citium autem hominum, quantumvis bonum, non iustificat illud 
medium. Aliis verbis, Deus suo morali influxu per deputationem 
daemonum duplicem produceret effectum, tentationem, nempe, 
et exercitium hominis; hic autem bonus effectus non obtinetur, 
nisi consequenter ad illum, qui malus est. Non videtur autem, 
quomodo, volendo bonum, praescindere possit a malo, quod in 
concreto necessarie praesupponitur. Sequitur ergo Deum non 
posse directe velle deputationem et hominis exercitium, simulque 
dumtaxat velle permittere, vel in bonum ordinare, malum, 
quo finis obtinetur. 

Insuper, in supposito, quod Deus ipse daemones deputet ad 
homines exercendos, ipse esset causa moralis et principalis, dae- 
mones vero nonnisi instrumentales, ideoque totus effectus con- 
sequens ipsi Deo esset referendus. Ut ex dictis habetur, aliud 
est Deum ipsum deputare et ordinare daemones ad exercitium 
hominum, aliud omnino Deum ad exercitium ordinare deputa- 
tionem impugnatorum a principe daemoniorum factam. In hoc 
enim casu nihil facit nisi permittere malum impugnationis a 
daemonibus fieri, eamque in bonum finem positive ordinat. In 
priori vero casu ipse per seipsum daemones ad agendum movet, 
positive per deputationem conf erendo facultatem moralem im- 
pugnationls, quamvis propter extrinsecum bonum finem. 

Condudendum igitur videtur, qualemcumque deputationem 
daemonum ex parte Dei non posse admitti. Et restat inquiren- 
dum de altero casu, in quo Deus tantum dicitur permittere 

talem deputationem a Lucifero, principe daemoniomm, fieri. 

2) Deum Posse Permittere, ut a Lucifero, satellites suos 
in acie ad debellandos homines instruente, singulis hominibus 
daemon proprius impugnator assignetur, absolute loquendo, 
nemini dubium est. Hoc modo diabolus dicitur facultate pri- 
vativa seu negativa poUere, qua nempe in sua voluntate libera 
dictam deputationem facere relinquitur per hoc solum, quod a 
Deo non impeditur, sed sinitur agere, quod alias potest abso- 
lute, etiamsi non possit licite. Est ergo eadem quaestio ac de 
permissione divina cuiuslibet maii moralis. Advertendum est, 
vel maiitiam formalera providentiae Dei subiacere, siquidem 
tamquam obiectum circa quod operatur divina voiuntas, haud 
vero ut obiectum quod. Deus enim operatur circa hanc rem 
permittendo et permissam ad bonum finem ordinando; haec 
est ordinatio externa, qua malum permissum fit medium seu 
dispositio ad bonum. Quoad praesentem casum, Deus dicitur 
velle permittere, seu nolie impedire, quominus daemones a 
capite ipsorum deputati singulis hominibus oppugnandis ad- 
haereant, modo sicuti Satanam sivit Job lacessere, diaboli pro- 
positum novicum non approbando, verum etiam hominibus re- 
sistendi media sufficientia, inter quae est et angelus custos enu- 
merandus, positive conferendo ad meritum locupletius nan- 
ciscendum. 

lam in antecessum est sedulo notandum, quaestionem hanc 
de divina permissione istiusmodi deputationis circa positivam 
Dei voluntatem versari, quae autem nonnisi praesupposita ipsius 
ad nos manifestatione, i.e ., ex fontibus revelationis, innotescere 
potest. Cum vero penitus nihil in s. Scriptura et traditione habe- 
atur, ex neutra parte afferri possunt argumenta apodictica. Su- 
perest ergo rationes congruentiae ex una alterave parte allatas 
ad trutinam revocare. 

Quod Deus singulos daemones singulis hominibus impug- 

nandis adhaerere permittat, ait SUAREZ," ""non est quid dubi- 
temus, quia eadem ratio in hac permissione speciali, quae in 
generali missione huius belli, et impugnationibus daemonum 
invenitur. Certe ex revelatione constat, Deum permittere dae- 
mones tentare homines, atque conceditur eandem esse huiusce) 
permissionis rationem ac in deputatione unicuique proprii dae- 
monis, scilicet, exercitium hominis. Exinde autem haud conse- 
quitur, Deum permittere istam deputationem; nam quoad nego- 
tium tentandi sic in genere, factum ex s. Scriptura luculenter 
probatur, dum de assignatione singuiorum daemonum prorsus 
nihil habetur. Cum autem permissio iliius deputationis quid 
omnino speciale sit, ut ipse Suarez fatetur, aliquid superaddere 
debet missioni generaii impugnationis diabolicae, quia secus 
esset inutilis et nullimode specialis. Si vero factum et con- 
venientia generalis ministerii tentationis, quod minus est, con- 
stat, non potest ex eo ad factum vel convenientiam particularis 
daemonum assignationis, quae plus omnino est, conclusive 
argumentari. 

Permissio divina in casu postulata, quod daemones singulis 
hominibus impugnandis constanter vacent, ut homines sic in 
virtute exerceantur, esset vel ut daemones homines indesinenter 
obsideant, vel tantum identidem. Si INDESINENTER, impor- 
taret licentiam generalem, qua daemones ad libita homines sibi 
deputatos tentare omnique modo impugnare possent. Hoc autem 
propter mulitiplicem rationem admitti nequit. Imprimis, talis 
illimitata facultas tentandi difficillime cum Dei bonitate et 
misericordia componitur. Incredibile namque videtur, Deum 
tam bonum et misericordem, et tam patientem cum miseria 
hominum morbo peccati enervatorum insidiisque propriae prae- 
sertim carnis necnon mundi undique aegre vexatorum, deque ip- 
sorum salute tam sollicitum, ut conqueri possit, "Quid est quod 
debui ultra facere vineae meae, et non feci ei?" {Is, 5 4), incre- 

dibile, dico, Deum daemonibus odio invidiaque scelerata in 
homines saevientibus tam magnam libertatem concessisse, ut 
singulis vitae momentis ipsos homines comitarentur et adoriren- 
tur, Dicendum potius, factum mensuramque uniuscuiusque ten- 
tationis ab ipsamet voiuntate divina, non a lubitu diaboii, pen- 
dere. Hic apprime referunt pulcherrima verba S. AUGUS- 
TINI:^'^ "Diabolus potestas quaedam est; plerumque tamen 
vult nocere, et non potest, quia potestas ista sub potestate est. 
Nam si tantum potest nocere diabolus, quantum vult, non ali- 
quis iustorum remaneret, aut aliquis fidelium esset in terra. 
Ipse per vasa sua impellit, quasi parietem indinatum, sed tan- 
tum impellit, quantum accipit potestatem. Ut autem non cadat 
paries, Dominus suscipiet: quoniam qui dat potestatem tenta- 
tori, ipsi tentato praebet misericordiam. Ad mensuram enim 
permittitur tentare diabolus: Et potabis nos, inquit, tn lacrymis 
in mensura (Ps. 79 6) .... " 

Re quidem vera, iam ab initio in ipso protoevangelio incepit 
Deus diaboli libertatem coarctare, maxime autem per Christum 
Servatorem, qui venit "ut per mortem destrueret eum qui ha- 
bebat mortis imperium, id est diabolum" {Hebr. 2 14) , et sic 
"eripuit nos de potestate tenebrarum" {Col. 1 13); Hinc, se- 
cundum Patres^ post Christum daemones non permittuntur ten- 
tare quantum possunt et cupiunt, nec quantum ante adventum 
Christi solebant; praesertim autem respectu Christianorum et 
Ecclesiae membrorum summopere ligantur. Ex Christi enim 
morte liberativa subsecuta est, quantum ad actum primum, 
totalis destructio diabolicae potestatis super homines, dum, 
quoad actum secundum, ope communionis Sanctorum, angelo- 
rumque custodiae, ipsius Ecclesiae eiusque mediorum uberri- 
morum (Sacramentorum et sacramentalium) diabolus saepe 
saepius sternitur, imo, et ad impotentiam reducitur. Eas ob ra- 
tiones TANNER ad quaesitum "an Daemones absque speciali. 

in unoquoque casu particulari, permissione Dei . . . nocere homi- 
nibus possint" respondet: "per se ipsos non posse; ut coiligitur 
exemplo Jobi, 1 12 et 2 6, et exemplo Achab, 3 Reg. 22 22, item 
indicio porcorum, Mt. 8 39."" 

Generali illa facuitate reiecta, indagandum adhuc restat, 
utrum congruum sit, quod Deus deputationem singulorum dae- 
monum permittat, ita ut nonnisi IDENTIDEM, sive solum- 
modo in certis casibus a Deo per modum actus permissis, ho- 
mines infitiari possint. Taie autem suppositum ad hoc reduci- 
tur: daemones a Deo permittuntur singulis hominibus tentandis 
singulariter vacare, sed ut de facto et actualiter tentent, in- 
digent adhuc particulari permissu divino. Atqui, hoc modo 
evadit talis deputatio omnino inutilis ac superflua. INUTILIS 
quidem, quia non apparet finis, utpote daemon alicui homini 
perpetuo ascitus illo tempore, quo f acultate actualiter tentandi 
caret, impotens et otiose a parte stare deberet. SUPERFLUA 
autem, quia ad hoc idem optime sufficit generalis permissio, qua 
Deus sinit daemones in hoc aere versari ad homines subinde 
tentandos, quando et quomodo Deo placebit. Advertendum 
enim est, daemones, qua spiritus puri, tempore non indigerit, 
ut homini alicui accedant. Et quod diabolica impugnatio potius 
generali illo modo concipienda sit, quam per distinctam et par- 
ticularem deputationem daemonum singulis hominibus intime 
adhaerentium, suadetur ex s. Scriptura ubi dicitur spiritus ne- 
quam in hoc aere super terram versari, necnon quod "ad- 
versarius vester diabolus tamquam leo rugiens circuit, quaerens 
quem devoret" {1 Petr. 58); iterum, in oratione iussu Leonis 
Papae XIII post Missam dicenda precatur S. Michael, ut "Sa- 
tanam aliosque spiritus malignos, qui ad perditionem animarum 
pervagantur in mundo" in infernum detrudat. 

SUAREZ, econtra, postquam rationes ex daemonum volun- 
tate et numero cursivo calamo recensuit, atque nihil ex parte 

divinae permissionis obstare dixit, omnino excedere videtur 
quando concludit: "NuUa ergo ratio probabilis superest, ob 
quam credi possit, Luciferum non deputare singulis hominibus 
singulos spiritus malos, qui eos impugnent."^^ — Nihilo tamen 
secius, si variae rationes supra relatae non sufficiunt, ut saltera 
aequam probabiiitatem sententiae negativae vindicent, propo- 
nenda sunt ex alio capite argumenta, quae maioris revera vi- 
dentur efficaciae. 

III. EX PARTE HOMINUM 

Asseritur unicuique homini deputatum esse daemonem pro- 
prium ad exercitium. Econtra est, 1) quod multi sunt homines, 
sicut Pueri et Amentes, in quibus impossibile est haberi exerci- 
tium ad virtutem, cum usus rationis penitus expertes sint. Id- 
circo, tentatio diabolica nihil prodesset, ideoque consequenter 
deputatio ista nuliam haberet rationem essendi. Et idem pro- 
pemodum dicendum videtur de iis, qui omnimodis peccatis adeo 
implicati et deperditi sunt, quod "nequando Deus det illis poeni- 
tentiam ad cognoscendam veritatem, et resipiscant a diaboli 
laqueis, a quo captivi tenentur ad ipsius voluntatem" (2 Tim. 
2 26)}^ Hoc argumentum, saltem quoad pueros et amentes 
omnino convincens videtur. Consequitur autem, thesim illam 
non posse in sua universalitate sustineri, ut dicatur daemones 
assignari omnibus et singulis hominibus impugnandis ad ex- 
ercitium. 

Communiter etiam additur, CHRISTO, quem purum homi- 
nem daemones existimabant, non semper adfuisse daemonem 
tentatorem, secundum illud Mt. 4 11 et Luc. 4 13: "diabolus re- 
cessit ab ilio, usque ad tempus," sicut prius dictum erat dia- 
boium accessisse ad eum. Si autem a principe daemoniorum 
daemones deputarentur, etiam Christus unum habuisset, cum 

eum merum hominem putaverit diabolus. Idem est dicendum 
de BEATA MARIA VIRGINE, cuius, si proprius daemon sem- 
per adfuerit, partus illaesa virginitate diabolum non effugisset. 
De caetero, absonum est piarumque aurium offensivum dicere, 
Beatam Mariam Virginem, Matrem Dei, tam intime familiari- 
terque cum ipsomet Deo coniunctam, necnon tam profunda 
contemplatione divinorum mysteriorum distentam, indesinenter 
sibi habuisse spiritum nequam ascitum. 

Ulterior praedictorum consequentia est, quod admitti nequit, 
"hanc deputationem fieri A PRINCIPIO CONCEPTIONIS et 
animationis," ut ait SUAREZ^" cum multis ahis sententiae 
affirmativae defensoribus. Hac perspecta difficultate, ANANIAS 
moderatius tenet, daemones nobis associari "iam a primo nostro 
ortu statim (ut multis placet) corporibus, ni prohibeantur, no- 
cituri, animae vero non ante, quam Hberi arbitrii voluntate nos 

regi, contingit "^^ Attamen, non licet huc paritatem cum 

custodia bonorum angelorum adstruere. Nam, quod angeli tute- 
lares nobis iam ab incunabuiis vacant, arguitur ex eo, quod isti 
stipatores nedum ad virtuose agendum et vivendum nos adiu- 
vant, verum etiam curam protectionemque animae (v. g., quoad 
baptismum suscipiendum) et corporis gerunt, ideoque iam a 
nativitate. Ex altera parte, non videtur Ananiae concedendum, 
daemones ad adeptum usque usum rationis nobis adhaerere cor- 
pori nocituros, cum nuUa sufficiens ratio, praesertim pro divina 
permissione supponenda, suppeditet; ad exercitium in bono nul- 
limode esset, sed potius ad daemonum malitiae satisfaciendum. 

2) Etiam De Adultis et Solis Fidelibus iisque ratione 
utentibus loquendo, incongruum videtur. Etenim, horum pleri- 
que sunt in virtute admodum debiles, et per seipsos ratione 
concupiscentiae ad peccatum valde proclives. Quod quidem 
maxime in psychologia recidiyorum apparet. In huiusmodi ra- 

tione peccatorum repetitorum adsunt habitus vitiosi, utpote 
quantum plus isti peccant, tantum plus ad peccandum inclinen- 
tur; resistentia autem in ds minima est, ita ut tentari sit iterum 
peccare. Quanta sit miseria hominum vinculis peccati obstricto- 
rum maximopere apparet in materia venerea; et peior adhuc 
est conditio infideiium, qui auxiiiis, quae fidelibus praesto sunt, 
privantur. Re quidem vera, satis superque est, sola carne et 
mundo tentari; ne accedat adhuc diabolus, socius perfidus et 
mali soUicitator. His omnibus consideratis, revera nimium vide- 
tur divinae bonitati et misericordiae refragari, ut unicuique ho- 
mini malevolum daemonem indesinenter assistere permittat, a 
quo impugnetur et ad peccatum propeliatur. Accedit, quod 
Deus per angelos tutelares de facto daemones impugnantes 
saepe propulsat. 

Denique, est et aliud sub hoc capite considerandum. Ex ad- 
missa sententia de daemonibus singulis hominibus singulariter 
vacantibus, TETERRIMA CONSEQUENTIA DIMANARET. 
Videtur enim sequi, diabolum sese in omnes tentationes immi- 
sceri, nisi quis contendere velit, deputationem istam inutilem 
esse, sicut supra dictum est. TANNER autem,^^ qui hanc con- 
nexionem perspexit, notat quod, admissa tali daemonum as- 
signatione, "interim necesse non sit, ut omnia peccata ex dia- 
boli instinctu proficiscantur."'^ Certe non est dubitandum, quod 
daemon iste, si facultatem moralem haberet, pro sua maUtia 
omnem exciperet occasionem ad hominem sibi ascitum ad pec- 
catum inducendum. Indubium insuper est, quod ipsi homines, 
haud cunctabundi essent ad omnes tentationes suo daemoni 
socio ascribendas, ita ut diabolus revera conqueri posset, sicut a 
S. Athanasio'^ fertur de monachis dixisse S. Antonio: "Cur me 
falso accusant monachi et omnes alii Christiani? Cur me horis 

singulis execrantur? . . . Non ego, sed illi ipsi sese conturbant; 

. . . Observent ipsi sese, nec me immerito execrentur " De 

facto, in testimoniis veteris traditionis in favorem sententiae 
affirmativae citatis haec consequentia ciare proponitur. Ita, e. g., 
in Pastore Hermae,'' super quem tota traditio ista fundatur, 
omnia opera nequitiae in homine dicuntur exoriri ex instigatione 
daemonis socii; idem omnino habet Antiochus Laurae, et Sermo 
68 ad Fratres in Eremo S. Augustino falso ascriptus. Ipse S. 
Gregorius Nyssenus, proponendo dictam sententiam, hominem 
describit tamquam medium inter angelum bonum et malum. 
Origenes econtra explicite ac energice negat omnia peccata dia- 
boii instinctu fieri. Notare iuvat, hanc consequentiam, qua 
onmes tentationes ab instinctu daemonis repetuntur, logice se- 
cutam esse ex analogia exaggerata cum angelorum custodia. 
Nam, sicut omnia bona suggestione angeli boni fieri dicuntur, 
ita omnia mala, quae homo facit, ad persuasionem daemonis 
proprii impugnatoris reducerentur. In omni summa, quamvis 
eo ipso ex concessa deputatione specialis daemonis pro uno- 
quoque homine non sequatur, omnes tentationes fieri per eius- 
dem instigationem, nihilominus in ipsis hominibus oriretur qui- 
dam pessimismus, quatenus totum salutis negotium propter in- 
stantem resistentiam contra daemonem tam intime ac indesi- 
nenter praesentem quaerentemque omnem occasionem homini 
insidiandi, modo potius negativo conciperetur. 

Igitur ex parte hominum, puerorum nempe et amentium, 
negandum omnino videtur, singulis deputari singulos dae- 
mones; quoad adultos autem, praesertim infirmiores, inverisimi- 
lius est, singulis dari particularem aliquem daeraonem ad 
exercitium. 



35. Hoc est, si admittitur interpretatio contextus uti de daemone per- 
sonali. Vide Appendicem. 



RECAPITULATIO 

PRO sententia, qua daemones singulis hominibus tentandis 
stabiliter iam a nativitate adhaerere dicuntur, NULLUM 
TESTIMONIUM SCRIPTURISTICUM afiferri potest; imo, 
contrarium suadetur, eo quod negotium daemonum tentantium 
potius modo generali et instabiii describitur, quatenus daemones 
in hoc aere ctrcuire quaerentes, quem devorent, dicuntur. Nec 
EX TRADITIONE PATRISTICA contexi potest argumentum, 
quo tali sententiae soHdum fundamentum ascisci queat. Nam, 
iure non citatur nisi Hermas, quem uti auctoritatem habent 
Origenes, S. Gregorius Nyssenus, et Cassianus, praeter quos 
autem Patres, praesertim occidentales, altissimum tenent silen- 
tium, quamvis de custodia angelorum, deque daemonum infes- 
tatione frequentissime loquantur. Ex quibusdam vero operibus 
spuriis multorum errorum scaturientibus, in quibus pariter 
affirmatur, nulla auctoritas addicitur. Penes illos omnes est sen- 
tentia potius privata, quam persuasio communiter a fidelibus 
concredita. Attamen, MULTIS SCHOLASTICIS PRIMAEVIS 
opinio illa arrisit, sed unice propter auctoritatem Magistri Sen- 
tentiarum, qui et ipse eam ex auctoritate S. Gregorii Magni 
habere immerito putavit. Auctoritas quidem solum erat argu- 
mentum pro ea ad saeculum usque decimum sextum, quando 
aliqualis investigatio theologica fieri incepit. A quo autem tem- 
pore nullus fuit theologus, qui sententiam affirmativam firmo 
aliquo fundamento solidisque rationibus comprobari ausus sit 
affirmare; a pluribus vero concessa est huius rei magna proba- 
bilitas. A parte negativa, econtra, haud pauci eam sententiam 
aperte reiecerunt. 

CONVENIENTIAE ARGUMENTA dupliciter inspici'' 
possunt; vel singillatim vei globatim. Si SINGILLATIM et 
ex parte^ daemonmn solius potestatis physicae odiosaeque vo- 
luntatis considerantur, non solum nulla repugnantia detegi po- 
test, sed et valde credibile apparet. Tamen, ut smguli daemones 
smgulis hominibus dicantur deputari, demonstrandum est, nu- 
merum sufficientem daemonum, necessaria unitate morali dispo- 
sitorum, suppeditari; quod dubitatur. Ex parte Dei autem, pror- 
sus repugnare dicendum est, si positiva ordinatione suae volun- 
tatis Deus dicatur ipse talem deputationem facere; tamen, ita a 
nonnullis sustentata est sententia afiirmativa. Quod autem Deus 
permittat, ut daemoniorum princeps talem assignationem exe- 
quatur, absolute loquendo, nuilam inconvenientiam secumfert. 
Utrum vero in concreto ita sit, neutiquam innotescit, quoniam 
divina voluntas in revelationis fontibus non est manifestata. 
Attamen, inspecta divina permissione tentationis diabolicae sic 
in genere data, inutilis saltem et superflua videtur specialis 
tentatorum deputatio. Ex parte hominum denique maxima in- 
venitur incongruentia; imo, quoad pueros et amentes nullimode 
admitti potest. lam ex hoc ruit universalitas istius thesis, ita 
ut dicere nefas sit, daemones omnibus singulisque hominibus a 
nativitatis ianua assignari. Praeterea, etiam quando plurimorum 
fidelium adultorum infirmitas consideratur, ne quidquam de in- 
fidelibus dicatur, quibus multa desunt auxilia supernaturalia, 
inconvenientia ista haud evanescit. 

Si CONIUNCTE inspiciuntur omnes quaestionis aspectus, 
iudicium magis definitivum inhaesitanter ferri potest. Etenim, 
magna convenientia huiusce deputationis ex parte ipsorum dae- 
monum summopere extenuatur, quando cum bonitate ac miseri- 
cordia Dei comparatur, a cuius voiuntate saltem permittente unice 
dependet tota rei possibilitas in concreto, et quando perpenditur 
hominum viatorum maxima debilitas, de quorum salute tam 
soilicitus est Deus, ut Filium suum unigenitum Redemptorem 

ac Liberatorem i diaboli servitute mitteret. Etsi tgituf sententiae 
affirmativae omnis probabilitas demi non possit, tamen, omni- 
bus rationibus coniuncte perpensis, longe probabilius conclu- 
ditur, opinionem illam, qua omni singuloque homini citra ange- 
lum stipatorem daemon pariter impugnator et mali sollicitator 
iam a die nativitatis indesinenter adhaerere asseveratur, haud 
posse rationabiliter sustineri. 



APPENDIX 

PARS I 
De Duplici Angelo in Pastore Hermae 

1) EXAMEN INTERNUM* 

INTRODUCTIO. — Etiamsi ex scriptoribus theologisque Herma 
posterioribus nullus umquam intellexerit hunc textum Pasioris aliter 
ac de duplici angelo personali (et supra haec interpretatio traditionalis, 
causa disputandi de ea, non est in dubium vocata), tamen gravissima 
argumenta interna praesto sunt, quare hic textus potius in sensu alle- 
gorico sit accipiendus. Enimvero, si legatur nedum hoc caput secundum 
sexti mandati, ubi occurrunt dicta verba, verum etiam totus liber 
secundus mandatorum, indubie videtur per duplicem angelum intelli- 
gendum esse spiritum sive animum aequitatis et iniquitatis, iustitiae et 
nequitiae, conscientiam bonam et malam, inter quas homo, libero arbi- 
trio praeditus, eligere debet ; consequenter, opera alterutrius "angeli" non 
sunt nisi opera voluntatis bonae vel pravae hominis. Liber enim secundus 
Pastoris habet pro argumento, cum sit opus eminenter morale, ostendere 
et describere duplicem vitae viam cum signis operibusque utriusque, 
ita ut Christianus sciat, quomodo sit a peccato recedendum et in bonum 
tendendum. Sic, Man. 6, 1, quod textui nostro quasi ad modum introduc- 
tionis immediate antecedit: "Sed nunc tibi volo monstrare virtutes 
horum mandatorum, ut scias effectus iilorum, quomodo ipsa posita sunt 
ad iustum pariter et iniustum. Tu itaque crede iusto; iniusto autem 
nihil crede. lustitia enim rectam viam habet; at iniustitia pravam. 
Sed tu rectam viam custodi, pravam autem relinque. Prava autem via 
non habet exitum bonum, sed offendicula multa; aspera est, et spinosa, 
et ducit ad interitum, et noxia est hominibus ambulantibus in illa. Qui 
autem rectam viam petunt, aequaliter ambulant sine offensione;, quia 
non est aspera, neque spinosa. Vides igitur, quod melius est per hanc 

viam incedere " Et statim veniunt verba ista, quae in hac appendice 

ad trutinam revbcantur, "Duo sunt angeli cum homine, unus iustitiae, 
et unus nequitiae " Iterum, Man. 8, c. 1: "A malo abstine, et noli 



* PRAENOTAMEN. Ad facilitati huiusce studii comparativi consulendum, 
adhibetur per totam appendicem textus Pastoris relatus apud Migne, PG. 2 
891 ss, 

illud facere. A bono autem abstinere noli, sed fac illud. Si enim ab- 
stinueris a bono, et non id feceris, peccabis. Abstine igitur ab omni 
malo, et scies omnem iustitiam." Utramque viam Pastor vividissimis 
coloribus deiineat, praesentando inspirationes et motiones sive in bonum 
sive in malum, non tamquam quid accidentale et abstractum, sed 
praecise ceu spiritus reaies et personales constanter homini adiacentes, 
modo quodam simili ac facit postea in Sim. 9, 15, ubi, tamquam mu- 
lieres virgines vestibus albis indutae, describuntur virtutes bonae, viz., 
"Fides, Abstinentia, Potestas, Patientia. . . Simplicitas, Innocentia, Cas- 
titas, Hilaritas, Veritas, Intelligentia, Concordia, Caritas,". et virtutes 
pravae "Perfidia, Intemperantia, Incredulitas, Voluptas . . . Tristitia, 
Malitia, Libido, Iracundia, Mendacium, Stultitia, Inflatio, Odium." Et 
talis personificatio virtutum et vitiorum centies et plus per totum opus 
adhibetuc ! 

PROBATUR ARGUMENTO INTRINSECO. — Quod talis sit 
recta interpretatio textus, fortissime arguit internum examen totius 
libri, ex cuius attenta et comparativa perlectione doctrina de duplici via 
tamquam argumentum centrale liquidissimo elucet. Hoc argumentum 
non eget demonstratione, sed mera declaratione, quae quidem fiet refer- 
endo in antecessum integrum caput secundum, in quo verba "duo sunt 
angeli cum homine" habentur, et supponendo innumera alia loca, ubi 
decursu libri Pastor de eadem re, et quidem quasi identicis verbis, 
disserit, quin autem spiritum realem et personalem intendat. 

Ante omnia notandum est quod, loco vocis "angeli," in aliis Mss. 
alibi legitur "genius," alibi "nuntius," verba, nempe, quae in antiqua 
traditione, praesertim non-Christiana, saepius pro animo hominis bono 
vel malo usurpabantur. Deinde observandum est, quomodo inter spiri- 
tum bonum et malum, inter utriusque naturam et opera, sicut in hoc 
c. 2, Man. 6, et in aliis locis omnimodus parallelismus servetur. Hic 
enixe apparet non obstante insistentia in sequentibus super "angelum" 
malum ideo posita, quia disceptatio circa illum specialiter versatur. 
Doctrina enim catholica est, hominem habere angelum bonum in custo- 
diam et forse posteriores scriptores propter hanc rationem verba "Duo 
sunt angeli cum homine; unus iustitiae, et unus nequitiae" tam incon- 
sulto contextu duplicem angelum personalem intellexerunt. 

TEXTUS IPSE SUB lUDICE. — Legamus integrum c. 2, Man. 6: 
"Audi nunc, inquit, primum de fide. Duo sunt angeli cum homine: 
unus iustitiae, et unus nequitiae. Et ego dixi ilii: Quomodo, domine, 
scire potero, quod duo sunt angeli cum homine? Audi, inquit, et 
intellige." Statim DE BONO ANGELO: "lustitiae angelus levis est 
et verecundus, mansuetus et quietus. Cum ergo in cor tuum ascenderit, 
continuo loquitur tecum de iustitia, de pudicitia, de castitate, de benigni- 
tate, de venia, de caritate et de pietate. Haec omnia cum ascenderint 

in cor tuum, scito quod angelus iustitiae tecum est: huic ergo angelo 
crede et operibus eius." Dein, DE MALO ANGELO: "Accipe nunc 
et angeli nequitiae opera. Primum amarus, iracundus, et stolidus est, 
et opera illius perniciosa sunt, et evertunt servos Dei. Cum ergo in cor 
tuum ascenderint haec, inteiliges ab operibus eius, hunc esse angelum 
nequitiae. Et dixi ei: Quo modo, domine, intelligam? Audi, inquit, 
et intellige. Cum iracundia tibi accesserit aut amaritudo, intellige eum 
in te esse: deinde cupiditas multorum operum et optimorum ciborura 
et ebrietatum et appetentia multarum rerum alienarum, et superbia, et 
multiloquia, et ambitio et quaecumque iis similia sunt. Haec ergo cum in 
cor tuum ascenderint, intellige angelum nequitiae tecum esse. Tu ergo 
cum cognoveris opera illius, recede ab illis omnibus, et nihil illi crede; 
quia mala sunt opera illius, et non conveniunt servo Dei. Habes ergo 
utrorumque angelorum opera." Iterum DE BONO ANGELO: "In- 
tellige nunc, et crede angelo iustitiae, quia doctrina illius bona est. 
Licet enim felicissimus sit homo, et cogitatio alterius angeli ascendat 
in cor illius; oportet illum virum aut mulierem peccare. Si autem 
etiam nequissimus vir fuerit aut mulier, et ascenderint in cor illius opera 
angeli iustitiae, necesse est, illum aut illam ahquid boni facere. Vides 
ergo quod bonum est, angelum iustitiae sequi. Si ergo illum secutus 
fueris, et credideris operibus illius, vives Deo: et qui crediderint operi- 
bus illius, vivent Deo." 

ALII TEXTUS IN QUIBUS DUPLEX VIA PERSONIFICATUR. 
— In sequentibus inhaesitanter agnoscendus est parallelismus, sive 
quoad duplicem angelum seu viam sive quoad utriusque opera, cum 
suprarelato textu. Mcm. 1, 1: "Abiice abs te omnem concupiscentiam 
et nequitiam et indue virtutem iustitiae." Semper comparantur nequitia 
et iustitia et tamquam virtutes personificatae allegorice describuntur. 
M.(m. 2, 1: "Perniciosa est detractio: inconstans daemonium est, num- 
quam in pace consistit, sed semper in discordia manet." Man. 4, 1 : De 
adulterio et "desideriis mulierum" ait: "Si enim haec cogitatio in cor 
tuum ascenderit tam mala, magnum peccatura facis. Et qui haec faciunt, 
viam mortis sequuntur." In 6, 2, vero, simpliciter ceu "angelus ne- 
quitiae" describitur! 

IRACUNDIA TANQUAM ANGELUS NEQUITIAE. — In J5, 
1, incipit loqui de "spiritu aequanimitatis, patientiae" quem vocat, 
sicuti et alias virtutes bonas, "spiritum sanctum" ; hoc autem, uti ex toto 
contextu eruitur, nec de Spiritu Sancto nec de angelo bono personali 
intelligi potest. "Aequanimis, inquit, esto, et patiens; et omnium 
operum nequissimorum dominaberis, et operaberis omnem iustitiam. 
Quod si patiens fueris, spiritus sanctus qui habitat in te, mundus erit, 
et non obscurabitur ab aliquo nequissimo spiritu; sed gaudens dilatabi- 
tur in vase in quo inhabitat, et apparebit Domino hilaris in pace magna. 

Quod si iracundia aliqua supervenerit, continuo spiritus sanctus qui in 
te est angustiabitur, et quaeret discedere. Suffocatur enim a spiritu 
nequissimo, et non habet locum apparendi, sicut vult; tribulatur enim 
ab iracundia. Utrique ergo spiritus cum pariter inhabitant, perniciosum 

est homini Et dixi ilU: Vellem scire, domine, nequitiam iracundiae, 

ut custodiam me ab illa. Et dixit mihi: Scies; et si non custodieris te 
ab illa, perdes spem tuam cum tota domo tua. Sed recede ab illa. Ego 
enim tecum sum nuntius aequitatis: et omnes qui ab ea recedunt, qui- 
cumque poenitentiam egerint ex totis praecordiis suis, vivent Deo; 
sed et cum illis ero, et conservabo omnes: iustificati enim sunt omnes 
qui poenitentiam egerint, a sanctissimo nuntio." Hic "spiritus nequitiae" 
evidenter non est daemon personalis permanenter adhaerens sed malimi 
iracundiae simpliciter, quia mandatur "recede ab illa," viz., per 
"poenitentiam." 

Descriptio spiritus iracundiae (et aequanimitatis) expUcatius per- 
hibetur in ^, 2: "Audi nunc, inquit, nequitiam iracundiae, quam prava 
quamque noxia est, et quo pacto servos Dei evertit. Qui enim pleni 
sunt fide, non potest nocere illis, quoniam virtus Dei est cum illis; 
evertit enim dubios et vacuos. Quoties autem viderit tales homines, 
iniicit se in corda eorum, et de nihilo aut vir aut mulier amaritudinem 
percipit, propter res quae sunt in usu, aut pro convictu, aut pro aliquo 
verbo, si quo forte incidit, supervacuo; aut pro amico aliquo, aut debito, 
aut pro his similibus rebus supervacuis. Haec enim stulta sunt et su- 
pervacua, et vana servis Dei. Aequanimitas autem valida est. . . . Nam 
iracundia stulta est, et levis et fatua. De stultitia vero nascitur amari- 
tudo, et ex amaritudine iracundia, ex iracundia vero furor. Hic ex 
tot malis creatus furor, operatur peccatum magnum et insanabile. Cum 
enim haec omnia in uno vase sunt, ubi et spiritus sanctus moratur, non 
capit haec vas sed superefBuit; quoniam tener spiritus non potest cum 
malo spiritu immorari, recedit et habitat cum mansueto. Deinde cum 
recesserit ab homine in quo habitabat, fit homo vacuus a spiritu sancto: 
et postea repletur spiritibus malignis {notetur numerus pluralis ! !) , et 
obcaecatur a cogitatione mala. Sic omnibus iracundis contingit. Recede 
ergo tu ab iracundia, et indue animaequitatem, et resiste iracundiae " 

TRISTITIA TAMQUAM ANGELUS MALUS. — Eodem modo 
in iO, 1 motionem pravam tristitiae vocat spiritum: "Longe fac a te 
omnem tristitiam: etenim haec soror est dubitationis, et iracundiae. 
Quomodo, inquam, domine, soror est harum? Aliud mihi videtur tris- 
titia, aliud dubitatio. Et ait: Sine sensu non intelUgis. Tristitia enim 
omnium spirituum nequissimus est, et pessimus servis Dei; et omnium 
spiritus exterminat, et cruciat spiritum sanctum. . . ." Iracundia ergo, 
dubitatio et tristitia inducunt spiritum nequitiae vitandum! Et 10, 2: 

"Quicumque ergo fottes sunt in fide Domini, et induti sunt veritatem, 
talibus spiritibus non iunguntur sed discedunt ab illis." 

OPERA UTRIUSQUE COGNOSCENDA. — Ita descriptis spiriti- 
bus aequanimitatis et patientiae necnon iracundiae, dubitationis et 
tristitiae, procedit in 6, 1 "De agnoscendis uniuscuiusque hominis duo- 
bus angelis, et utriusque inspirationibus." Tunc, praefigendo istud, 
"Duo sunt angeli cum homine: unus iustitiae et unus nequitiae," in 
6, 2 enumerat signa, bona nimirum opera quae, praesente spiritu bono, 
in cor ascendunt, sicut etiam vitia, praesente spiritu malo. Huic igitur 
non est credendum sed ab eo recedendum, illi vero credendum. "Omnis 
enim spiritus," ait in 10, 2, "a Deo datus non interrogatur ; sed habens 
virtutem divinitatis, a se omnia loquitur; quia desursum est a virtute 
divini spiritus." Omnis ergo bonus spiritus, scil. inspiratio seu motio, 
ab ipso Deo est, sicut passim docet ipsamet Sacra Scriptura. Quod 
autem huiusmodi spiritus non sit personaHs, ex eo patet quod Pastor 
eum cruciari, vexari, angustiari, laedi, etc. repetities dicit. 

SPIRITUS COELESTIS ET SPIRITUS TERRESTRIS. — Spiritum 
istum sanctum et coelestem esse desursum a Deo et magna virtute pol- 
lentem ad bonos fructus producendos, modo sicut granum in terra, 
fatendum; spiritus autem malus est terrestris, vacuus, nullam habens 
virtutem. Ita in 11, 1: "Proba ergo de vita et operibus hominem, qui 
dicit se spiritum sanctura habere. Tu autem crede spiritui venienti a 
Deo, habenti virtutem. Spiritui autem terrestri vacuo, qui a diabolo est, 
in quo fides non est neque virtus, credere noli." Eamdem ideam ap- 
plicat ad virtutem fidei eiusque oppositum, dubitationem, in 9, 1 : "Vide 
ergo dubitationem hanc, quam perniciosa sit et saeva, et multos radici- 
tus evellat a fide etiam valde fideles et firmos. Etenim haec dubitatio filia 
est diaboli, et valde nequiter agit cum servis Dei. Contemne ergo 
dubitationem: et dominaberis illius in omni re. Indue firmam fidem et 
potentem. Fides enira omnia repromittit, et omnia consummat; dubita- 
tio autem non credit se aliquid impetraturam omnibus operibus suis 
quae egit. Vides ergo, inquit, quod fides desursum est a Deo, et habet 
virtutem magnam; dubitatio autem terrestris spiritus est, et a diabolo, 
virtutem non habens. Tu igitur serva virtutem fidei: a dubitatione 
autem recede, quae non habet virtutem; et vives Deo." 

CONCUPISCENTIA UTI SPIRITUS. — In 12, 1 describit dupli- 
cem spiritum concupiscentiae sive cupiditatis bonae et malae: "ToUe 
a te omnem cupiditatem malam, et indue cupiditatem bonam et sanctam. 
..." Loquitur tunc de cupiditate prava eodem modo ac de angelo 
malo in man. 6, 2 et addit "si inciderit in eam servus Dei . . . consum- 
metur ab ilk pessime." Cupiditas enim ista "spiritus omnium hominum 
terrestris est et levis, et virtutem non habet in totum, et multa loquitur" 
(ib.). Postquam ipsius enumerata sunt opera (opera, n. b., quae in 6, 

2 associantur angelo malo!), in 12, 2 legitur: "Haec ergo cupiditas 
mala est et perniciosa, quae mortificat servos Dei. Haec enim cupiditas 
a diabolo est. Quicumque ergo recesserint a cupiditate mala, vivent 
Deo." Sed quomodo recedere a spiritu cupiditatis, si daemon sit per- 
sonalis permanenter homini aucupans.'' 

DE VERO DIABOLO. — Omnino aliter loquitur, quando sermo 
fit indubitanter de vero diabolo. 4, 3: "Deus novit nequitiam diaboli, 
qua molitur aliquid sinistri servis Dei, et maligne insidiatur illis." 
De diabolo non est sermo uti de spiritu "cum" vel "in" homine, sed 
ab extra eum aggrediente ! A diabolo vero provenit spiritus iste malus, 
iracundus, amarus, perniciosus, qui est in homine, ut habetur in 9, 1 ; J!i, 

1; 12, 4-5. Iterum, 7, 1: "Diabolum ne timeas Time plane facta 

diaboli, quoniam maligna sunt: metuens enim Dominum, timebis, et 
opera diaboli non facies, sed abstinebis te ab eis." Fusius in 12, 3: 
"Non potest dominari in Dei servos, qui ex totis praecordiis in Domi- 
num credunt. Potest autem diabolus luctari; sed vincere non potest. 
Si enim resistitis illi, fugiet a vobis confusus. Nam quicumque pleni 
fide non sunt, timent diabolum, quasi potestatem habentem. Diabolus 
enim tentat servos Dei, et, si invenerit vacuos, exterminat. . . . Sic et 
diabolus venit ad homines servos Dei, ut tentet illos. Quicumque 
autem pleni sunt fide, resistunt ei f ortiter ; et ille recedit ab eis, quia non 
habet locum intrandi. Tunc vadit ad illos qui non sunt fide pleni, et 
quoniam habet locum, inde intrat in illos; et quaecumque vult, fadt 
illis, et fiunt famuli eius." Hoc loco optime explicatur doctrina catholica 
de diaboli potestate necnon de modo quo homini insidiatur, viz., ab 
extrinsecus, quandoque "intrat in illos" homines "qui non sunt fide 
pleni" et tunc "quaecumque vult, facit illis, et fiunt famuli eius," 
hoc est, in possessione reali et physica vel in possessione ethica, sicut 
de casu ludae supra in thesi explicatum est. 

CONCLUSIO. — Contextu libti secundi Pastoris ita fusius atque 
intimius inspecto, neminem latere potest, sensu simpliciter morali et 
allegorico intelligenda esse verba ista: "Duo sunt angeli cum homine: 
unus iustitiae, et unus nequitiae." 

2) Hermas Influxus Extraneos Subut? 

Eo quia sic contenditur, Hermam virtutes et vitia ad instar spiri- 
tuum seu angelorum bonorum vel malorum depingere, haudquaquam 
consequitur, eum negasse funditus existentiam spirituum purorum. 
Tamen, quidam Protestans, praenotata dicta praedilectione Hermae pro 
"hypostatisatione," uti ait, seu personificatione virtutum et vitiorum, 
motionum concupiscentiae bonae et pravae, talem immerito trahit con- 

clusionem.1 Talis tendentia communis est multis Protestantibus, qui 
existentiam physicam spirituum purorum negare pro viribus tentant, 
et sicut de casibus possessionis daemoniacae in N. T., huic praeiiudicio 
conformiter, diabolum tamquam personificationem mali, ideam nempe 
abstractam, profitentur. Hoc modo de Herma sentire videtur Henricus 
Weinel,2 qui motiones psychicas ubique intelligere vult, quandocumque 
sermo fit de spiritibus seu angelis. Bene vero explicat iste auctor, psychi- 
cam experientiam hominis primis temporibus modo generali et im- 
personali, per figurara nempe duplicis viae, fuisse descriptam, sicut 
primum factum est in Didache. Postea, magis concreto, bonum cum 
bono angelo Qbristo identificatum est, malum vero cum diabolo (sic 
apud Barnabam) , usquedum penes Hermam et singulae ipsae motiones 
duplicis viae in specie tamquam spiritus boni vel mali enuntiatae sunt. 
Attamen, nuUimode exinde concludendum est, existentiam physicam 
angelorum et daemonum ab illis primaevis scriptoribus negatam f uisse ! 

GNOSTICISMUS? — Quia autem Hermas descriptione dualistica 
in vita morali hominum delineanda usus est, nefas omnino est eam 
propter rationem concludere, eum Gnosticismi errori subscripsisse. 
Nam, ex similitudine externa et generali non necessarie deducendum 
est ad identitatem ipsius rei ! Idcirco, propterea quod similis est dualis- 
mus luctae inter bonum et malum ab homine conducendae, sicut ex- 
plicatae a Herma, non eo ipso sequitur, eum tueri dualismum doctrina- 
lem Mazdeismi vel Gnosticismi. Enimvero, Hermas, sicut inconcusse 
ex Pastore claret, minime docet malum esse quid essentiale, seu, res 
creatas ex natura esse malas, sed simpliciter ponitur homo a Herma 
liber ex natura et libere electurus inter duplicem modum (quid acci- 
dentale!) vitae, viz., inter bonum et malum. Haec autem non est nisi 
doctrina ipsius Sacrae Scripturae. Caeterum, nuUum esse potest dubium, 
quin Hermas de Deo uno, Creatore, Redemptore et Remuneratore 
recte omnino et catholice senserit. 

MONTANISMUS ? — Prout accusatio de Gnosticismo Hermae 
illata prorsus est reiicienda, ita etiam, et fortius, de Montanismo. At- 
tamen, forsitan ex hoc praecise capite melius potest argumentum mo-j 
dusque scribendi in Pastore comprehendi. Nam, adraittitur ab omnibus, 
Hermam, Romae degentem, librum suum pro Graecis et graeco calamo 



1. Ita, Dr. F. S. Mackenzie citatur in appendice a Kirsopp Lake, Land- 
marks in ihe History of Early Christianity (New York 1922) p. 107: "Hermas 
does not, in fact, preserve any dear distinction between spirits and angels. He 
reveals throughout an undoubtable fondness for hypostatisation. Even virtues 
and vices, emotions and passions, are described as spirits or demons as the 
case may be, and spoken of as if they were possessed of personality." 

2. Heinrich Weinel, Die Wirkungen des Geistes «. der Geister im nacha- 
postolischen Zeitalter his auf Irenaus, Frieburg i. B. (Leipzig u. Tubingen: 
J. C. B. Mohr) 1899, 1-26 et 154 ss. 

exarasse. Nunc, haeresis Montanismi longe in Oriente ardebat et 
grassabatur, antequam in Occidente radices immiserit, Hermas, igitur, 
ad illam pestem efficacius confundendam, munus sibi arripuit, doctrinam 
veram catholicam de vita morali hominis super terram modo simplici 
et populari atque, quod summi est momenti, modo accomodato ad 
mentem Orientalium, viz., uberrimis allegoriis, similitudinibus, visioni- 
bus, etc, exponere. Nobis utique occidentalibus taedium quam maxi- 
mum iniicet huiusmodi methodus parabolica, sed Orientalibus optima 
et desideratissima est. Quid igitur mirum quod Pastor Hermae tam 
magno plausu necnon profunda reverentia, imo uti liber inspiratus et 
canonicus, penes ecclesias orientales erat receptus? Nonne, pariter, sic 
resolvitur logice et naturaliter, quare sententia ista de duplici angelo 
personali, ansa ex Pastoris, Man. 6, c. 2 apprehensa, nonnisi apud 
Graecos favorem receperit.? 

INFLUXUS PAGANUS AUT lUDAICUS? — Tandem, de rela- 
tione Pastorem inter et paganos necnon iudaicos scriptores, quid dicere 
iuvat. Quoad duplicis angeli opinionem, quam posterior traditio ex 
Herma desumpsit, dicit Le Nourry:' "Nec praetermittendum est quos- 
dam (v. supra p. 53) autumasse hanc opinionem, 'magis ad fabulas fal- 
sarum religionum pertinere, quam solidum in doctrina Christiana habere 
fundamentum.' Sed cui credibile fiet Hermam a paganis potius quam ab 
apostolicis viris, sibi coaevis, illam accepisse? . . , dicendum est e contrario 
paganos ab auctorum nostrorum fontibus omnia hausisse huiuscemodi 
doctrinae dogmata." Quantum ad priorem partem, de Hermae nempe de- 
pendentia a paganis, recte loquitur Le Nourry; sed ei dissentiendum est 
si insinuare vult, doctrinam de daemone proprio et personali unicuique 
"ab apostolicis viris" deprompsisse Hermam. Verum autem in genere 
est quod pagani nonnuUa dogmata, non autem de daemone proprio, a 
Christianis mutuarunt, sicut inferius dicetur. 

M. R. Reitzenstein^ pro argumento habet communionem inter 
literaturam trismegisticam et Gnosticismum atque omnibus viribus pro- 
bare vult intimum nexum inter Hermam et scriptores graecos, aegyptia- 
cos, assyrios, babylonicos' — omnimodos paganos sed nec minima vo- 
cula de possibili relatione inter Hermam et ludaeos. 

Huc autem habetur conclusura: angelologia Pastor/s plurima et 
indubia vestigia praesefert angelologiae iudaicae, ita quidem ut com- 



3. D. Le Nourry, Dissertatio de Vita et Scriptis S. Hermae, in Appar. ad 
Biblioth. Max., p. 47 (vide Migne, PG 2 846) . 

4. Reitzenstein, Poimandres: Studien z, griechisch-agyptischen u. friih- 
christlichen Literatur, Leipzig 1904, 

5. Vide censuram ipsius a G. Bardy, Le Pasteur d'Hermas et le JJvres 
Hermetiques, in Rev. Bibl VIII (Paris Ipll) 391-407. Sed nil dicit de duplici 
angelo apud Hermam! 

parationes parallelae haud paucae inter Hermam et scriptores iudaicos, 
praecipue Philonem, trahi possunt.^ Hanc propter relationem, optimi 
videtur consilii, angelologiam et daemonologiam ludaeorum, praesertim 
priraorum saeculorum huiusce erae, profundius investigare, sicut infra 
ostendetur. 

PARS II 
Duplex Angelus in Traditione Non-Christiana 

PRAENOTAMEN. — Cum finis huiusce dissertationis apprime sit 
nonnisi dogmatica expositio quaestionis de duplici angelo, non intrat 
formaliter nisi respectus ad fontes theologicos catholicos. Cui vero 
scopo satis esse factum, humiliter spero. Attamen, cum, ut iam supra 
ostensum, fons originalis huius alienae doctrinae non fuerit ipsum 
depositum revelationis, quodammodo interest, amplioris scientificae 
cognitionis causa, exarare fontes ulteriores, si qui sint, sive apud pa- 
ganos sive apud ludaeos, undenam sententia de daemone unicuique 
proprio suam habuerit originem undenamque in posteriorem traditionem. 
christianam inserpserit. Talis autem disquisitio undequaque completa 
ut fiat, magnopere est exoptandum; praeberet quidem thema optimum 
pro speciali aliqua dissertatione laureali. In praesenti autem, plus quam 
delineare quaestionem in genere, sive lineas et indicia generalia offerre 
non molior. 

Quantum ad doctrinam de duplici angelo homini personaliter ad- 
haerente, videtur adesse quaedam iunctura inter Mahumetanos, anti- 
quiores scriptores christianos, Graecos, ludaeos et Persas ac forse 
Aegyptiacos.7 

APUD MAHUMETANOS. — Egregium studium daemonologiae 
in ipso Koran confecit mox citatus Gualterus Eickmann. Pro Mo- 
hammed angelus est nomen omnium spirituum bonorum, qui Allah 
circumferunt et serviunt, dum verbo ginn, non ad totum mundum in- 
visibilem denotandum sicut radicitus, sed solummodo pro inferiore 
spirituiun ordine usus est.s Ex innumerabili coetu angelorum singulis 



6. Qui tales comparationes videre exoptat, adeat quaeso opus Studien zum 
Hirten des Hermas, Gottingen (E. A. Huth) ; deficiente pag. tituli in exemplari 
a me adhibito, auctorem et annum publicationis ignoro. — Adeas etiam Dr. 
Andr. Brull, Der Hirt des Hermas nach Ursprung u. Inhalt untersucht, Frei- 
burg i. B. (Herder) 1882, p. 62. 

7. W. Eickmann, D;V Angelologie u. Damonologie des Korans im Ver- 
gleich zu der Engel u. Getsterlehre der h. Schrift, New York & Leipzig (Selbst- 
herausg. bei Paui Eger, Leipzig) 1908, p, AA. 

8. Eickmann, o. c, p. 15; de istis gin» vide etiam Tauiik Canaan, Da- 
monenglaube im Lande der Bibel, Leipzig 1929, p. 4. 

hominibus duo in custodiam assignentur, unus ad dexteram, alter ad 
sinistram, sive unus ante, alter retro hominem.9 Angeli vero cum boni 
tum mali de homine a nativitate ad mortem usque maximopere sese 
occupant. Utrum vero ipse Mohammed particularem ginn continuo 
unumquemqqe hominem comitantem reapse postulaverit, certo statui 
nequit ;io proculdubio autem talis doctrina ei a Mahumetanis adscribitur. 

APUD GRAECOS. — In literatura profana vox S.yyElo<; numquam 
angelum in nostro sensu sed semper legatum sive nuntium, uti habet 
ipsius entymon, significat. AaiVicov autem primitus, v. g., apud Home- 
rum, virtutem seu potentiam divinam denotabat, quasi synonymum 
verbo ®eo?. Cum autem potius tamquam auspicium adversum intelli- 
geretur, fatum significare identidem incepit; sed semper in utroque 
sensu, bono et malo, promiscue adhibebatur. luxta Graecos omnis 
creatura, etiam irrationalis, proprium Sainrov sive gemum habet. 
Genios istos sive spiritus inferiores ubique terrarum, praesertim locis 
teterioribus, praesentes credebant. Ast, nequidem periodo posteriore 
videtur apud eos opinio de daemoiie aliquo, spiritu puro et persondi, 
unumquemque hominem comitante, admodum divulgata fuisse.ii Dae- 
monologia autem graeca maximum influxum in Judaeos primorum sae- 
culorum post Christum, specialiter in scriptores apocryphos, talmudicos 
et Philonem Alexandrinum exercebat.12 

APUD lUDAEOS. — Optime notat loan. Smit:i3 "Unus ex diffi- 



9. Koran, Sur. 6, 61; 13, 12; 50, 16-17; 86, 4; ap. Eickmann, 0. c, p. 42. 

10. Idem, 0. c, p. 58, ait: "Aus diesem grossen Geistesheere, das an dem 
Geschicken auf Erden reges Interesse nimmt, ist jedem Menschen sein Schutz- 
engel beigesellt, auch ein boser Engei geht ihm nach dem Koran stets zur Seite." 
Atvero, tunc addit: "Diese Engel sind ofFenbar das gute und bose Gewissen 
des Menschen, die nach Mohammed die Taten des Menschen genau registrieren." 

11. Fundamento soiido, quoad daemonem maieiicum, caret, quod legitur in 
Dtct. Theol, Cath, IV (Paris 1911) 322, de daemorie apud Graecos: "Le demon 
a encore joue le role de protecteur personnel ou d'esprit malfaisant, attache a 
un homme qu'ii accompagne pendant la vie, dont il dirige les pens6es, les 
desirs et les indinations. On connait assez le demon de Socrate." (Vide supra 
p. 36 nota 4.) 

12. Joseph Langen, Das Judentum in Paldstina z. Zeit Christi, Freiburg 
i. B. 1866, p. 306 ss. 

13. De Daemoiiiacis in Historia Evangelica, Romae (Biblicum) 1913, pp. 
89-90. Itidem conquaeruntur W. Eickmann, 0. c, p. 10; Taufik Canaan, 0. c, 
p. 111; et Otto Everling, Die Paulinische Angelologie u, Ddmonologie, Got- 
tingen 1888, p. 5. Dein, qui daemonologiam iudaicam, praesertim recentiorem, 
ex professo vult excolere, ponderare debet verba doctissimi Fernand Prat, S. J., 
The theology of St, Paul, II (New York 1927) p. 408: "Here, a mad phan- 
tasmagoria peoples heaven ahd earth with supernatural beings bearing fan- 
tastic names and having strange forms, who seem by themselves alone to fill 
the terrestriai stage. In the rabbinical theology it is still worse, except in the 
Mishna, where these speculations have a chance to display themselves. Who- 
ever is inteirested in these extravagant dreams of disordered brains can consult 
one of the numerous authors who treat on the subject; he will be embarrassed 
to know what to choose from out of the mass." — Et quam vera sunt haecce 
verba ! 

ciUimis tractatibus theologiae biblicae omnium doctorum iudicio est 
quaestio de daemonologia ludaeorum; quasnam sc. ideas ludaei tem- 
pore Qiristi habuerint de daemone eiusque potestate et operibus; utrum 
hae ideae obiectivae veritati sint correspondentes, necne; atque unde 
originem istae ideae verae vel falsae deduxerint, ex revelatione nempe 
divina, an ex commercio cum populis, apud quos daemonologia valde 
erat exculta. Quaestio sic posita nondum est tractata " 

Utpote nullibi in V. T. sententiam de daemone unicuique ad- 
haerente invenimus, logice concluditur, ludaeos ratione revelationis di- 
vinae immunes remansisse ab influxu dualismi exaggerati necnon dae- 
monismi apud illos populos, sicut Persas etc, cum quibus ludaei com- 
mercium conduxerunt. Generatim autem penes populos semiticos, etsi 
non in V. T. durante periodo prae-et post-exilica, angeli boni et 
mali incessabilem incredibilemque inter homines influxum explicare 
credebantur, imo singulos habere proprium daemonem.i^ Deinde, 
quodammodo apud Septuaginta sed maxime in literatura apocrypha et 
rabbinica influxus Graecorum apertissime elucet. Nunc tandem in- 
cipit modo definitivo enuntiari doctrina de duplici via bonitatis et ma- 
litiae, iustitiae et nequitiae, et consequenter de angelo bono et malo. 
Ita, v. g,, ex rabbinicis Sohar in Gen. (40) ; "Duo angeli cum quavis 
anima exeunt, unus a dextra et alter a sinistra. Et si probus est homo, 
isti eumdem custodiunt, sin minus eumdem accusant." Hoc autem 
fusius explicatur (ibid., 337 et 379) : "Duo angeli, qui hominem con- 
ducunt, sunt concupiscentia bona et concupiscentia prava, quod si in via 
bona ambulaverit homo, corroboratur concupiscentia bona; si vero am- 
bulet in via prava, corroboratur concupiscentia prava."i5 Eamdem 
prorsus doctrinam iam vidimus apud Mohammed, qui certo certius ex 
ludaeis et veteribus Christianis multas hausit ideas. Nam ipse docet, 
angelum bonum et angelum malum (conscientiam bonam et malam!), 
qui unumquemque hominem per vitam comitantur, munus habere re- 
spective conscribendi omnia gesta hominis in iudicio ultimo patefa- 
cienda. Et apud Pastorem Hermae duplicem angelum cum duplici con- 
cupiscentia in natura humana lapsa identificari supra invisimus. 

Graecos inter et scripta talmudica apocryphaque agnoscendus est 
irrefragabiliter nexus pressissimus, ita quidem ut in ipsa Palestina, ad 
instar superstitionis graecae, unicuique creaturae, sive irrationali sive 
rationali, specialis quidam spiritus, vel angelus vel daemon, fuerit attri- 



14. Taufik Canaan, o. c, p. 47: "Die Bewohner Palastinas glauben, dass 
jeder Mensch innerhalb der Geisterwelt einen besonderen bosen Damon hat, der 
ihn uberall verfolgt, um ihn am eigenen Korper, an Hab und Gut zu schadigen." 

15. Cfr. et Sohar in Exod., p. 190; apud W. Eickmann, o. c, p. 42. 

butus.i^ Quamvis vero doctrina de angelis custodibus communissima 
apud eos fuerit, tamen non adeo distincte angelus mdus et personalis 
homini ascribebatur, eo quia in istis libris apocryphis {Sirach, Henoch, 
fubilaeorum, Testamenta Duodecim Patriarcharum, Vita Adami, etc.) 
vera farrago idearum confusissimarum circa multiplices distinctiones 
inter spiritus nequam eorumque naturam (non enim concipiebantur ceu 
spiritus puri sicut apud nos!) invenitur. 

Influxum Helienismi ex ludaeis summopere subiit PHILO ALEX- 
ANDRINUS, qui traditionem Bibliae veterumque ludaeorum funditus 
reliquit et sese suasque ideas de angelis ad doctrinam philosophorum 
pro viribus adaptavit.^^ Angelos quidem uti spiritus puros concepit, 
quamquam admiserit eos posse corpora assumere, quibus carnaliter cum 
hominibus commiscerent, tamen in genere tendentiam platonicam in 
personificando ideas boni et mali aperte manifestat. In hoc percipi po- 
test relatio quaedam inter Philonem et Hermam. 

CONCLUSIO. — Ut in exordio praenotatum, haec pauca verba 
non aliter congeruntur, nisi ad conspectum generalem huiusce quaes- 
tionis spinosissimae offerendum. Tempestivum autem prorsus est, ut 
quis tale studium cum apparatu scientifico aggrediatur. In hunc finem, 
praeter auctores iam superius citatos (i. e., Walter Eickmann, Taufik 
Canaan, Otto Everling, loan. Smit), quaedam adhuc alia opera utilia 
notentur. 

Davies, Magic, Divination and Demonohgy among the 

Hebrews and Their Neighbors, London (J. Clarke 
Co.) 1898. 

Edersheim, Alf., The Life and Times of Jesus the Messiah, II-XIII 
(London 1906). 

EiSENMENGER, Das Entdeckte Judentum (Konigsberg 1711). 

Frey, J. B., UAngelologie Juive au Temps de Jesus-Christ, in 

Rev. de Sciences Phil. et TheoL, V (1911). 

Gfrorer, Das Jahrhundert des Heils (Stuttgart 1838). I. 5. 

Die Lehre von den hoheren Geistern, Engeln u. 
Teufeln, 352-424. 



16. Dr. Jos. Langen, Das Judentum in Palastina z. Zeit Christi, Freiburg 
i. B. 1866, p. 307. 

17. "La demonologie developpee dans les textes de Philon est donc pla- 
tonicienne d'origine avec une influence stoicienne; elle est plus abstraite, plus 
symbolique que la demonologie superstitieuse que Ton trouve chez Plutarque," 
scribit Emile Brehier, Les Idees Philosophiques et Religieuses de Philon D'Alex- 
andrie, Paris 1908, p. 128-129. — Obiter: Hic auctor optimam praebet biblio- 
graphiam de hac materia ! 

Etudes sm le Milieu ReUgieux et Intellectuel Con- 
temporain du Nouveau Test., in Rev. Bibl. IX 
(Paris 1900) 564-577; cont. in XI (Paris 1902) 
58-73: LAngelologie fuive a l'Epoque Neo-Testa- 
mentaire. 

Die Judische Angelologie u. Ddmonologie in ihrer 
Abhdngigkeit vom Parsismus, Leipzig 1866. 

Vocabulaire de l'Angelologie d'Apres les Manu- 
scrits Hebreux de la Bibl. Nat. (Paris 1897) et ad 
idem Supplement, 1899. 

System der Altsynagogalen Paldst. Theol, Leipzig 

Judische Theologie auf Grund des Talmud u. 
Vertvandten Schriften, Leipzig 1897. 

